
áldozatkészségéből  a  fenti  czim  alatt  életrajzok 

Fölveszi  a  sorozatba  híres  magyar  és  kül- 
földi költők  és  írók  életrajzait,  teljes  tudatával 
annak  a  rendkívüli  hatásnak,  melyet  a  művé- 
szien feldolgozott  életrajzok  olvadása  tett  min- 
denkor és  tesz  ma  is.  Sőt  napjainkban  az 
életrajz  mind  kedveltebb  olvasmánynyá  válik 
és  az  egyetlen  műfaj,  mely  művészibb  alakjá- 
ban a  többnyire  kevesebb  gonddal  irt  regény- 
nyel versenyezhet.  Mert  a  jól  megirt  életrajz 
egyesíti  magában  a  regény  jó  tulajdonságait  s 
a  mellett  előnye,  hogy  megtörtént.  A  mint  Smiles 
mondja:  *Az  életrajzok  föhaszna  az,  hogy  nemes 
élőképeket  adnak  nekünk.  Nagy  elődeink  még 
előttünk  állanak  azon  tudósítás  által,  melyet 
etetőkről  nyerünk  és  a  tettek  által,  melyeket 
végrefiajtottak  s  melyek  nem  mulandók.» 

Taine  tanítása  szerint  minden  irodalmi  alko- 
tást három  őserő  kelt  életre  és  szabályoz :  a 
faj,  melyből  szerzője  származott,  a  környezet, 
mely  reá  hatott,  az  időpont,  melyben  élt,  az  a 
munka,  melyet  a  másik  két  őserő  egyesülten 
létrehozott  Elméletének  igazolására  egyik  leg- 
jobb példa  Kisfaludy  Sándor  költészete.  Az 
1772.  év,  melyben  Kisfaludy  született,  (szept.  27.) 
a  magyar  költészet  megújulásának  éve.  S  mintha 
annak  a  ver  sacrumnak,  a  melyet  Bessenyeiék 
fogadtak,  első  zsengéje  Kisfaludy  lett  volna ! 
Bölcsőjében  ott  rejlett  a  költő  koszorúja.  De 
nemcsak  ez.  A  sümegi  kúria,  a  melyen  életének 
bimbója  feslett,  nemesi  telek  volt,  a  fa,  a  mely- 
ből az  új  hajtás  fakadt,  egyik  legősibb  törzse  a 
magyar  nemességnek :  csoda-e,  ha  Kisfaludy  a 
nemesség  legutolsó  költője  lett,  énekei  a  rendi 
Magyarország  hattyúdalai  ? 

,A  születés  csak  sorsjáték'  mondja  Kisfaludy 
verses  életrajzában.  Neki  kedvezett  a  szerencse, 
mert  nemcsak  Magyarország  egyik  legrégibb  csa- 
ládjából származott,  hanem  családja  végig  élte  a 

nemesség  ezeréves  uralmát,  s  költőnktől  kezdve, 
a  ki  már  hallotta  a  rendi  Magyarország  fölött 
megcsendülni  a  lélekharangot,  majdnem  szaka- 
datlan sorban  vissza  lehet  vezetni  a  család  tör- 
ténetét Elődig,  a  ki  Álmos  vezérrel  együtt  sietett 
a  Kárpátokhoz.  Előd  fia,  Anonymus  tanúsága 
szerint,  Szabolcs  vezér  volt,  Árpádnak  honfog- 
laló társa,  «a  ki  megölte  ellenét,  de  számot 
érte  csak  Hadúrnak  ád. »  Szolgálataiért  Árpád- 
tól a  Vértes  erdejét  kapta,  a  hol  unokája  Csák, 
a  Csák  nemzetség  őse,  Csákvárt  építette.  A  hal- 
mos-völgyes  Dunántúl  maradt  innen  kezdve  a 
nemzetség  fészke,  a  Balaton  és  Duna  köze,  s 
ha  szereztek  egy-egy  messzebb  fekvő  birtokot, 
pl.  Temesben,  szívük  az  első  foglalónak,  Szabolcs- 
nak, földjéhez  vonzódott. 

Ebből  a  honfoglaló  Csák- nemzetségből,  a 
Trencsényi  Csákok  és  Ujlakyak  közös  törzséből, 
eredt  költőnk,  s  joggal  hirdethette  Goethe 
Iphigeniájával : 

Boldog,  ki  örömmel  gondol  ősire, 
S  nagy  tetteikről  lelkesen  regélve 
Mást  is  mulattat  és  magában  örvend. 
Hogy  a  szép  lánczolatnak  végihez 
Fűződhetik  ... 

Valóban,  milyen  szép  volt  e  lánczolat !  A  vár- 
építő Csák  után  fiai,  köztük  György,  a  ki  Béla 
herczeggel  megjárta  Lengyelországot.  Híven 
ragaszkodván  az  új  hithez,  a  Szár  László  fiai 
alatt  kitört  pogány  zendülés  alkalmával  buzgó- 
ságukért  váruk  pusztulásával  fizetnek.  A  követ- 


kező  századból  két  nagy  név  világít.  Ugrin  az 
egyik,  a  ki  1204-ben  az  esztergomi  érseki  szék- 
ből terjesztett  fényt  a  családjára,  0  szerezte 
azt  az  1198-ban  kelt,  máig  is  meglévő  ado- 
mánylevelet, a  kései  utódnak,  Kisfaludy  Sándor- 
nak, legnagyobb  büszkeségét,  a  melynél  régebbi 
keletű  okirattal  kevés  magyar  család  tudja  szár- 
mazását bizonyítani.  A  másik,  Miklós  comes,  Ug- 
rin öcscse  vagy  unokaöcscse,  csanádi  és  pozsonyi 
főispán,  hatvanhat  birtoknak,  köztük  a  maga 
szerezte  sopronmegyei  Kisfaludnak  ura,  11.  Endre 
király  bizalmas  embere.  Egyik  fia  a  tatárjárás 
alkalmával  mongol  fegyvertől  esik  el,  a  másik 
kettő  azonban  két  hatalmas  családnak  ősévé 
lett,  A  fiatalabbik,  János,  a  Mihályiak  és  Csákyak 
ágát  indítja  meg,  az  öregebb,  Lőrincz,  (1231 — 
1278)  az  első  a  nemzetségből  de  Kázmér  vei 
de  Kisfalud,  a  Kisfaludyak  törzsének  megala- 
pítója. 

Lőrinczczel  lezáródik  a  nemzetség  történetének 
első  fele,  kezdődik  egy  új,  nem  olyan  fényes, 
de  ép  oly  mozgalmas,  tele  harczczal,  küzdelem- 
mel. A  régi  vitézi  hagyomány  lelkesítette  a 
Kisfaludyakat,  nem  fajult  el  a  hódító  kardú 
Szabolcs  vezér  vére.  A  vörös  lobogó,  a  mely 
alatt  bandériumuk  az  ellenség  ellen  vonult,  és 
a  czímerük  —  vörös  mezőben  hármas  zöld  hegy, 
rajta  egy  koronán  álló  királyi  sas  az  apostoli 
kereszttel  karmában  —  vagy  diadalmasan  tért 
vissza,  vagy  a  hordozójával  együtt  maradt  a 
csatatéren.    De    a    királyért   és  hazáért   ontott 


vér,  a  mint  IIL  Endrének  egy  1298-ban,  épen 
a  Mihályiak  részére  kiállított  oklevele  bevallja, 
és  az  évszázados  tapasztalás  is  bizonyítja,  nem 
mindég  talált  méltó  jutalomra.  A  míg  a  férfiak 
hadban  voltak,  a  szomszédok,  rokonok  rajta- 
ütöttek az  ősi  birtokon,  a  gyámolatlan  asz- 
szonyokat  kiverték  belőle,  s  a  hazatérő  hősök 
gyakran  szegénységre  jutottak. 

A  családi  vagyon  pusztulásának  a  folytonos 
hadakozáson  kívül,  volt  egy  másik  oka.  Miklós 
comes  hagyott  ugyan  utódaira  roppant  uradalma- 
kat, de  a  bő  istenáldás,  a  sok  gyermek  következté- 
ben az  ősi  vagyon  egyre  oszlott,  új  adományokat 
pedig  az  Árpádok  kihalta  után  alig  szereztek, 
csak  nagy  ritkán,  kárpótlásul  a  pártoskodás  vagy 
hűtlenség  miatt  elvett  javakért.  A  Kisfaludy- 
család  Í8  szétvált  egyes  ágakra,  s  a  helyett,  hogy 
szerencsés  házassággal  gazdagították  volna  az 
ősi  örökséget,  az  előkelő  főurakhoz  nőül  ment 
Kisfaludy-leányok  egy-egy  birtokrészt  magukkal 
vittek  a  Sennyeyeknek,  Prónayaknak,  Chernelek- 
nek,  Niczkyeknek  és  ki  tudja  hány  nemesi  meg 
grófi  családnak.  A  mint  fogyott  a  családi  vagyon, 
akként  fogyott  a  család  tekintélye.  Míg  az 
ősök  az  ország  előkelő  méltóságait  viselték,  az 
utódok  mind  jobban  visszavonultak  a  közép - 
nemesség  fészkébe,  a  vármegyébe,  s  mint  alispá- 
nok szereztek  maguknak  tisztelt  nevet.  Nem 
veszett  homályba  családjuk  híre,  csak  meg- 
fogyott a  fénye,  és  az  a  literátus  melléknév, 
mely    már   a   XIV.    század  közepe  óta  föltűnik 


6gy-egy  Kisfaludy  neve  mellett,  a  családnak 
nem  emelkedésére,  hanem  szegényedésére  utal. 
A  szegényedéssel  együtt  járt  a  pörösködés.  A  csa- 
ládfő halála  majd  mindig  évtizedes  pörökbe  bo- 
nyolította a  rokonokat.  Mivel  az  ingatlanok  kü- 
lömböző  értéke  miatt  nem  lehetett  igazságos  osz- 
tályt tenni,  a  károsult  fél  osztályrészét  pénzzel 
kellett  volna  kiegyenlíteni.  A  szerencsés  örö- 
kösöknek mindenük  volt,  csak  pénzük  nem, 
következett  a  régi  magyar  nemes  pénzszerző 
módja,  a  zálogbaadás,  majd  az  igénypörök, 
melyek  az  egyes  családtagok  között  valóságos 
háborúvá  fajultak.  Időnként  megbékültek,  de 
hiába.  Kisfaludy  Antalné  1447-ben  a  csornai 
konvent  előtt  a  maga  és  gyermekei  nevében  a 
Csák  és  Ugrin-ággal  minden  pörös  ügyre  nézve 
kiegyezett,  de  nem  sok  idő  múltán  újra  megindult 
a  villongás,  s  meg  sem  szűnt  a  XIX.  századig, 
így  a  XIV.  századtól  a  XVIII.  végéig  a 
Kisfaludy- család  története,  mint  a  nemes  csa- 
ládoké általában,  nem  egyéb,  mint  az  osztály- 
pöröknek  végtelenségig  húzódó  lánczolata.  A 
névtelen  családtagok  sorából  csak  azok  a 
Kisfaludyak  emelkednek  ki,  a  kik  fegyverrel  ke- 
zükben, személyes  vitézségükkel  szereztek  ma- 
guknak hírt-nevet.  Első  a  sorukban  Ádám, 
I.  Eákóczi  György  vezére,  a  ki  Heister  gene- 
rálist, a  hírhedt  fővezér  testvérét  Győrvár 
mellett  elfogta  és  vitézi  tettéért  a  csáktornyai 
uradalmat  kapta  a  fejedelemtől,  mint  nemzet- 
ségének ősi   jószágát.    Öcscse,   Gábor    is   vitéz 


katona  volt,  Buda  ostrománál  esett  el.  Majd 
három  lelkes  kurucz  következik:  Ádám  fia, 
György,  a  ki  unokabátyjával,  Lászlóval,  és  unoka- 
öcscaével,  Boldizsárral  együtt  harczolt  a  Pro 
libertate  zászló  alatt.  László  már  1704-ben 
ezeres-kapitány  volt,  György  a  szatmári  béke 
után  elfogadta  az  amnestiát,  a  legifjabb  hiven 
követte  szeretett  fejedelmét  a  számkivetés  bizony- 
talanságába, el  egészen  Párizsig.  György  unokája, 
szintén  György,  az  alezredességig  vitte,  de  a 
Kákóczi-szabadságharcz  lezajlása  után  élvén,  a 
császári  seregben.  Utoljára  hagytuk  a  nemzetség 
legérdekesebb  tagját,  Lászlót,  a  költő  szépapját, 
az  előbb  említett  László  apját.  Bátor  katona  volt, 
Győr  és  Körmend  kapitánya,  a  töröknek  ostora, 
réme.  Az  egyetlen  Kisfaludy,  a  kit  szárnyára  vett 
az  ének.  1681-ben,  a  nagyszombati  csatában  török 
fogságba  került.  Nem  hiába  volt,  a  mint  az  ugyan- 
akkor keletkezett  népköltemény  mondja : 

Sok  jó  vitézeknek  .  .  .  tanácsadója, 
Mezőben,  városban  erős  kűoszlopa, 
Hamis  pogányoknak  sokszor  megrontója, 
Kegyelmes  urunknak  igaz,  hű  szolgája, 

a  török  kegyetlen  bosszút  állt  rajta.  50  fontos  bi- 
lincset raktak  kezére-lábára,  véresre  verték  a  tal- 
pát, 8  úgy  kínozták  egy  álló  esztendeig,  mígnem 
szerelmes  felesége  pénzzé  tévén  érte  jószágait, 
ingóságait,  8000  ezüst  forintért  és  tizenkét  török 
fogolyért  kiváltotta. 

Ez  a  meg  nem  szűnő  háborúskodás,    a   küz- 
delem, hol  az    ellenséggel,    hol    a  rokonsággal. 


rányomta  bélyegét  a  fajra.  Megaczélozta  erejét, 
8  jól  mondja  költőnk,  , nemzetségének  termé- 
szetes tulajdona  a  nyers,  bajnoki  indulat  lett.* 
Nagy  számmal  voltak  közöttük  nyers  katonák 
és  erőszakos  földesurak,  míg  papot,  elég  külö- 
nös, a  családfa  élén  álló  ügrin  érseken  kívül 
nem  adott  a  hazának  a  messzeágazó  nemzet- 
ség. Az  a  Kisfaludy  János,  a  családalapító 
Lőrincz  fia,  a  ki  a  XIV.  század  közepén  Balázs 
nevű  szolgájával  a  baboti  várjobbágyokon,  te- 
hát nem  is  a  maga  emberein,  erőszakoskodott, 
sőt  többet  közülök  leöldösött,  csak  első,  de  nem 
egyetlen  tagja  a  családnak,  a  kiről  ilyen  ese- 
teket jegyzett  föl  a  história. 

De  fejlesztett  bennük  még  olyan  vonásokat, 
a  melyek  jellemző  tulajdonságai  maradtak  a 
kései  utódoknak  is.  Ilyen  első  sorban  a  földnek, 
a  nemesi  birtoknak  megbecsülése,  továbbá  a 
körömszakadtig  való  ragaszkodás  jogukhoz,  az 
igazsághoz,  vagy  ahhoz,  a  mit  jogosnak,  igaz- 
ságosnak hittek,  és  ennek  alapján  a  makacs 
kitartás,  az  elvhűség.  Végül  a  mi  legértékesebb : 
lángoló  szeretet  a  haza  iránt.  Noha  .már  századok- 
tól fogva  emészti  nemzetségük  birtokát  a  hazának 
tett  és  semmi  szerencse  által  meg  nem  jutalma- 
zott szolgálat*  —  mégis  e  szeretet  nemzedékről- 
nemzedékre nem  fogyott,  hanem  növekedett. 

Az  új  korszak  hajnalán  élő  költő  lelki  saját- 
ságain első  pillanatra  fölismerszenek  ezek  a 
családi  hagyományok.  Lelkének  szervezetét  elsŐ 
sorban  tőlük  örökölte  s  nem  közvetetlenül  szülői- 


tői  Anyjáról,  Sándorffy  Annáról,  igen  keveset 
tudunk.  Jó  családból  származott ;  atyja  Sándorffy 
Sándor  királyi  ügyész  volt,  a  ki  leányát  1771- 
ben,  ha  nem  is  gazdagon,  de  tisztességesen 
házasította  ki.  Anna  húsz  esztendős  szép  barna 
leány  volt,  mikor  a  buszonnyolcz  éves  Kisfaludy 
Mihály  nőül  vette.  Hol  fájdalmasan  mélázó,  hol 
pajkosan  jókedvű,  s  ez  ellentétes  hangulatai 
asszony  korában  is  meglepték,  a  szerint,  a 
mint  ura  és  parancsolója  arczán  kiült  vagy  el- 
simult a  haragos  ráncz.  Annál  jellemzőbb 
egyéniség  az  apa.  Megvan  benne  csládjának 
minden  közös  vonása,  de  egy-két  árnyalattal 
sötétebbre  festve.  Tanult  ember,  mint  a  régi 
literátus  Kisfaludyak;  a  jezsuiták  szigorú  keze 
alatt  megtanult  kitűnően  latinul  s  nyilvános 
pályáján  annyit  forgatta  Verbőczit  meg  Husztit, 
hogy  alaposan  megismerkedett  a  magyar  törvény- 
kezés minden  fortélyával.  Latin  műveltségét 
azonban  inkább  csak  arra  használta,  hogy  kel- 
lemetlenkedő tiszttársait  latin  hexameterekbe 
foglalt  paskillusokkal  boszantsa,  jogi  ismereteit 
meg  nemcsak  a  haza  javára  gyümölcsöztette, 
hanem  gyámolatlan  rokonai  ellen  is  érvényesí- 
tette. Megbecsülte  ő  is  a  birtokot,  a  földet,  de 
a  kelleténél  jobban.  Már  az  atyai  örökség 
megosztásánál  megrövidítette  öcscsét,  Zsigmon- 
dot. Eagaszkodott  a  jogához,  de  annyira,  hogy 
majd  minden  atyjafiára  pörrel  támadott.  Szol- 
gálta hazáját,  de  nem  fegyverrel,  mint  elődei, 
hanem  békésebb  eszközökkel,  szóval  és  a  bírói 


pálczával :  eleinte  Zala  vármegye  gyűlésem  szer- 
zett szónoki  babérokat,  majd  hosszabb  ideig  G-yőr 
vármegye  főszolgabírói  székében  ült,  közben  részt 
vett  a  96-iki  országgyűlésen  mint  követ.  Alispán 
is  lehetett  volna,  de  már  erre  öregnek  tartotta 
magát  s  visszautasította  a  kitüntetést.  Lelkes 
magyar  volt  ö  is,  mint  Csák  minden  vére ;  a 
nyugati  műveltség  szellője,  mely  a  szép  királyné 
idejében  új,  de  ragálylyal  telt  levegőt  hajtott 
felénk,  csak  megérintette,  meg  nem  mételyezte : 
megtanult  németül  s  értett  francziául,  házában 
azonban  csak  a  magyar  nyelvet  ismerte,  s  gyer- 
mekeit magyaroknak  nevelte.  A  míg  azonban 
ősei  a  szabadságért  küzdöttek,  ő  « megtért ». 
Gyermekeit  az  uralkodóház  iránti  tiszteletben 
nevelte  és  óva  intette  őket,  hogy  pártos  elődeik 
példáját  ne  kövessék. 

Nem  volt  rossz  ember,  és  mint  Sándor  fia 
mondja,  az  ö  szigorú,  de  igazságos  bírája,  min- 
denki tisztelte,  de  félt  tőle.  Mivel  bámulatosan 
tudta  akaratát  fékezni,  másoktól  is  vak  engedel- 
mességet követelt.  Szava  parancs  volt,  szándéka 
megmásíthatatlan,  kicsiny  és  nagy  elveihez  egy- 
forma szívósan  ragaszkodott.  Igazságos  ember- 
nek tartotta  magát  és  mégis  hat  gyermekét  ki- 
tagadta szerzett  javaiból,  csakhogy  egynek 
hagyjon  mindent  és  a  családi  vagyont  el  ne 
aprózza.  Szigorú,  rideg  lélek  volt,  a  ki  senkit 
sem  engedett  közel  szívéhez.  Hogy  e  szív  mé- 
lyén erős  érzelem  lakott,  azt  gyermekei  csak 
abból    sejtették,    hogy    ha   valami   csapás    érte, 

bezárkózott  napokra  fájdalmával.  Ép  úgy  rejtve 
maradt  a  családtagok  elölt  többi  nemes  jellem- 
vonása :  türelem  az  alacsonyabb  sorsúak  iránt,  a 
mi  szépen  megfért  a  családi  büszkeséggel,  függet- 
lenség a  nemesség  balítéleteitől,  egyszerű,  puri- 
tán gondolkodásmód,  mely  külső  fényen,  csil- 
logáson nem  kapott. 

A  sümegi  kúria  tehát,  a  melyet  több  más 
birtokrészszel  együtt  Sándorfify  Anna  hozott  a 
Kisfaludy  családnak,  és  később  a  csécsényi, 
majd  téti  lakóház,  a  hová  Kisfaludyék  a  70-68 
évek  második  felében  költöztek,  nem  látott 
mosolygó,  derült  háznépet  falai  között.  A  család 
ugyan  szépen  gyarapodott,  költőnk  után.  a  ki 
a  házaspárnak  első  gyermeke  volt,  1788-ig  még 
hét  gyermek  született,  köztük  öt  fiú,  de  az  atya 
nem  volt  Eousseau  tanítványa.  Nem  a  szeretet 
volt  a  nevelő  eszköz,  hanem  a  szigor,  s  a 
rakonczátlan  tüzes  fiukat  , kemény  és  szoros 
fenyíték  alatt'  tartotta.  Feleségének  halála  után, 
a  kit  Károlynak,  a  későbbi  nagy  drámaírónak 
születése  döntött  sírba,  még  ridegebb  lett,  , kor- 
hely, gazember,  semmirevaló'  voltak  a  szokott 
nevezetek,  melyekkel  fiait  illette,  úgy,  hogy  azok, 
.meghittjüknek,  barátjuknak  nem  kívánhatták' 
a  mogorva,  durva  apát. 

A  gyermek  Kisfaludy  azért  nem  szenvedett 
az  atyai  szeretet  melegének  hiánya  miatt.  A 
gyöngédséget  megtalálta  édesanyjánál,  a  kinek 
szép  meséit  órákig  elhallgatta.  Egyébként  úgy 
élt,  mint  a  falusi  úri  fiuk  mai  nap  is.  Gyeimek- 

éveinek  nagyobb  felét  kinn  töltötte  a  szabad- 
ban, a  béresgyermekekkel  mulatva.  Lovazott 
velük  a  szérűskertben,  várat  épített  a  homok- 
ban, nézte  a  szántókat,  aratókat,  fölült  a  szénás- 
szekerek tetejére  vagy  egy-egy  jámbor  igásló 
hátára.  Mint  az  uraság  fia,  a  környék  «kisura», 
éreztette  hatalmát  és  szeszélyeit  öcscseivel  és 
játszótársaival :  ép  olyan  zsarnok  volt  kicsi- 
ben, mint  atyja  és  ősei  nagyban.  E  közönséges, 
sőt  paraszti  társaság  csak  önérzetét  fejlesztette 
ki,  de  lelkét  nem  durvította  el,  mert  a  magyar 
paraszt,  még  az  apraja  is,  ha  leereszkedik  hoz- 
zájuk a  gazda  családja,  rendkívül  tisztesség- 
tudó, nem  vét  soha  az  illendőség  ellen. 

A  kis  Sándor  nemsokára  szűknek  érezte  a 
környezetet.  Erős  képzelete  munkálkodni  kezdett, 
nagyravágyás  ösztökélte,  valami  merész  dolgot 
akart  mutatni  társainak.  Alig  volt  hat  éves, 
mikor  már  megirigyelte  a  madarak  röpülését 
és  fazsindelyből  meg  pulykatollakból  repülő- 
gépet szerkesztett.  A  kísérletnek  természetesen 
nagy  bukás  és  anyja  korholása  volt  a  követ- 
kezménye, de  a  költő  még  öregkorában  is  szíve- 
sen emlegette  vállalkozását. 

A  mint  iskola-sorba  került,  atyja,  a  ki  nagyon 
takarékos  gazda  volt,  nem  hozatott  melléje 
drága  tanítót,  hanem  beadta  Győrré,  nyilvános 
iskolába,  s  hogy  el  ne  kényeztesse,  nem  valami 
előkelő  barátjához  vagy  tanárjához,  hanem  egy 
becsületes  bognár-mesterhez,  Mándl  Jánoshoz, 
a  ki  derék  élete -párjával  együtt  olyan  jól  gond- 

ját  viselte  a  kis  Sándornak,  hogy  innen  kezdve 
a  többi  Kisfaludy-íiú  mind  az  ő  Szűcs-utczai 
házában  töltötte  iskolás  éveit. 

Sándor  1788  nyaráig  maradt  Győrött.  El- 
végezte az  elemit  és  a  gimnáziumot.  Bár  éle- 
tének e  szakasza,  mint  a  legtöbb  emberé,  nagy 
mozgalmak  nélkül  pergett  le,  a  még  fejletlen 
gyermekifjú  sorsában  akadunk  több  olyan  moz- 
zanatra, a  melyből  következtethetünk  a  későbbi 
lelki  fejlődésre.  A  költő  maga  kívánta,  hogy 
életírói  ne  mulaszszák  el  ezen  apró  mozzanato- 
kat kiemelni :  teljesítsük  kívánságát. 

Mint  tanuló  rendkívül  kötelességtudó  és  dics- 
vágyó volt.  Gyermekészszel  is  tisztán  látta  a 
czélt,  a  mely  felé  tört :  megelőzni  mindenkit  a 
hivatás  teljesítésében.  Ha  időnként  meg  kellett 
osztania  az  első  helyet  valamelyik  társával, 
mint  1787-ben  egy  Kochling  nevű  tanulóval, 
nem  nyugodott,  míg  erejének  megfeszítésével 
le  nem  gyűrte  vetélytársát.  Hat  osztályon  keresz- 
tül ő  volt  az  iskola  büszkesége.  Még  a  zord 
apa  is  megenyhült,  ha  a  vizsgálatok  után  haza- 
hozta fiát,  8  a  mint  Győrött  általában  ,csuda 
talentumnak'  tartották  a  kis  Sándort,  ő  is  elé- 
gülten mondogatta,  hogy  fia  el  fogja  homályo- 
sítani az  eddig  élt  Kisfaludyakat  s  legalább  is 
országbíró  lesz  a  kis  ,o8kola- csudából'.  Egyet- 
lenegyszer vesztette  el  az  elsőséget,  akkor  is 
csak  azért  tette  őt  tanítója  nyolczadik  eminens- 
nek, hogy  el  ne  bízza  magát.  A  fiú  természete 
azonban  nem  volt  alkalmas  a  kísérletezésre  — 

megmutatta  már  Téten  a  repülőgépével.  Sándor 
érezte,  hogy  rajta  sérelem  esett.  A  joghoz  való 
szívós  ragaszkodás  —  Kisfaludy- jellemvonás  — 
a  tizenegy  éves  gyermeket  vakmerő  tettre  inge- 
relte. Lázadást  szított  az  iskola  elégedetlen 
elemei  között,  tiltakozott  tanárjának  igazság- 
talan osztályzása  ellen.  A  fegyelemnek  ez  a 
súlyos  megsértése  büntetést  követelt.  Az  igaz- 
gató nyilvánosan  megdorgálta  s  hazaküldte 
apjához.  A  kis  lázadónak  erre  elpárolgott 
haragja  és  bátorsága.  Annyira  fájt  a  rajta  el- 
követett méltatlanság  és  annyira  félt  atyjának 
szigorú  fenyítésétől,  hogy  már-már  a  Dunába 
készült  ugrani.  Számító,  józan  esze  azonban 
okosabbat  tanácsolt:  várjon,  ez  a  mód  még 
mindég  megmarad.  Eemegve  bár,  de  elment 
atyja  elé.  Az  öreg  eleinte  csendesen,  majd 
mind  emeltebb  hangon  korholta ;  kijelentette, 
hogy  az  elöljárók  ítélete  előtt  meg  kell  hajol- 
nunk, ha  az  igazságtalan  is  —  de  a  tettlegesség 
elmaradt,  s  atyja  megelégedett  avval,  hogy  fia 
kövesse  meg  tanítóját.  Osztálytársai  diadallal 
kísérték  szállására,  s  ezen  még  a  kemény  szívű 
atya  is  megilletődött.  A  várt  hatás  azonban  el- 
maradt, a  leczke,  látni  fogjuk,  nem  fogott  a 
nyakas  Kisfaludyn. 

Még  egy  emléke  maradt  a  győri  tanulásnak, 
egy  megfakult  papírlap,  a  tizenhárom  éves  Kis- 
faludynak  első  verse.  Mint  a  XVIII.  századnak 
több  nemesi  származású  költője  (pl.  Eadvánszky 
Ferencz,    Ányos   Pál),  Sándor    is    édesanyjához 


14 


intézi  első  költői  kisérietót.  Ez  a  nem  egészen 
kétségtelen  hitelességű  vers  a  későbbi  Himfyből 
nem  árul  el  semmit.  Nem  egyéb,  mint  jól  gör- 
dülő, de  tompán  összecsengő  sorokba  foglalása 
a  fiúi  szeretetnek.  Anna  napjára  készült  üd- 
vözlő vers ;  a  név  egyezősége  révén  összefűzi  a 
a  két  Annát,  anyját  és  az  őt  oltalmába  fogadó, 
Szűz- Mária-szülő  Szent  Annát.  Tizenhárom  éves 
gyermektől,  kit  a  fiúi  szereteten  kívül  legföllebb 
verselgető  atyjának  példája  buzdított,  megható. 
Az  1788-ik  év  őszén  Sándor  Pozsonyba  ment  a 
filozófiára,  a  mi  abban  az  időben  kötelező  elő- 
tanulmány volt  a  jogi  oktatáshoz.  Buzgalma 
azonban  nagyon  hamar  megcsappant.  Az  egykor 
első  diák  már  a  kétesztendős  filozófiai  folyamot 
nagyon  mérsékelt  eredménynyel  végezte,  a  tör- 
ténelmen kívül  egyebet  alig  tanult,  később  a 
jogi  tárgyakkal  meg  épen  nem  foglalkozott,  s 
Fleischhacker  tanár  jogi  leczkéi  elől  rendszerint 
megszökött.  Bármilyen  nagy  is  e  változás,  nem 
nehéz  megérteni.  A  nyílt  eszű  fiúból,  a  kinek 
ambiczióját  az  iskolai  fegyelem  és  apjának  vas 
akarata  egészen  az  iskola  falai  közé  szorította, 
tizenhat  éves  fiatal  ember  lett,  a  ki  belátta,  hogy 
a  tanulás  nem  czél,  csak  eszköz.  És  minek 
gyötörje  ő  elméjét  a  száraz  iskolai  tudomány- 
nyal, mikor  sem  prókátor,  sem  tisztviselő  nem 
akar  lenni  ?  A  dicsőségnek  olthatatlan  szomja, 
mely  gyermekkorától  élt  szívóben,  nem  talált 
már  a  tanulásban  kielégülést,  és  mivel  új  czél 
még  nem  merült  föl  képzeletében,  elkövetkezett 

a  tétovázásnak,  a  bizonytalanságnak  ideje,  mikor 
a  vágyó  ifjú  mohón  kap  minden  eszköz  után, 
melylyel  lelki  szükségletét  csillapíthatja.  Eleinte 
az  olvasásra  adta  magát,  s  mivel  az  egész 
világ  az  akkor  divatos  új  költői  fajban,  a  re- 
gényben gyönyörködött,  ő  is  nagy  lelkesedéssel 
olvasta  a  kor  kedvelt  regényeit,  természetesen 
németül,  hiszen  Pozsonyban  az  volt  a  műveltek 
nyelve.  A  sok  regény,  s  velük  a  XVIII.  század 
végének  beteges  sentimentalismusa  őt  is  meg- 
részegítette, erőt  vett  rajta  a  sejtelmes  ábrándo- 
zás, mely  mindenkit  megtámad,  a  kinek  érzés- 
világa nincs  harmóniában  gondolatvilágával. 
Félretette  könyveit,  s  azt  a  beteges  rajongást, 
a  melyet  belőlük  magába  szítt,  az  életbe  akarta 
átvinni  :  a  barátság  és  szerelem  cultusának 
akart  élnL  Megalkotta  a  hü  barát  és  az  ideális 
kedves  alakját  és  kereste  megvalósulásukat  a 
földön.  Nem  volt  húsz  éves  sem  és  Pozsonyban 
sok  volt  a  csinos  német  leány :  nem  csoda,  hogy 
hamar  ráakadt  az  ideálra,  az  epedő  szőke  Vein- 
stein  Terézre.  Az  ábrándos  diák-szerelem  codexe 
szerint  soha  sem  beszélt  vele  szerelemről,  csak 
sóhajtozott,  sétált  ablaka  előtt  és  elkeseredve, 
hogy  nem  érti  meg  néma  szerelmét,  édes-bús 
magyar  nótákat  játszott  szenvedéseinek  hű  tár- 
sán, a  hegedűn.  A  másik  eszményi  viszonyát 
sem  valósíthatta  meg.  Talált  ugyan  Pozsonyban 
egy  hű  baráti  szívet,  Skublics  Imrét,  a  kivel 
egész  életre  szóló  baráti  frigyet  kötött,  de  ez 
a  mély   érzése    ellenére  is  józan   tanulótársa  a 

barátságot  sokkal  reálisabban  fogta  föl,  mint- 
sem Sándor  álomképének  megfelelhetett  volna. 
Majd  új  képek  izgatták  álmodozó  lelkét.  A  köny- 
vek után  az  ifjúság  másik  csábító  sziréné,  a  szín- 
ház, vonzotta  magához.  A  gazdag  és  szórakozásra 
vágyó  pozsonyi  német  közönségnek,  Erdődy  János 
gróf  magánszínházát  nem  számítva,  két  műin- 
tézet  állott  rendelkezésére.  Az  egyiket  Kisfaludy, 
mikor  öreg  korában  visszaemlékezett  a  pozsonyi 
viharos  napokra,  ugyancsak  leszólta,  krajczáros, 
erkölcsrontó  deszkatheatromnak  nevezte,  meg- 
feledkezve arról,  hogy  hányszor  állott  maga  is 
a  háromemeletes  faallíotmány  deszkafalai  között, 
s  gyönyörködött  azokban  a  könnyű,  léha,  víg 
operákban,  német  férczmüvekben  és  balletekben, 
a  melyeket  ágrólszakadt,  vándor  komédiás  csa- 
patok adtak  elő,  A  másik,  az  1775-ben  alapí- 
tott díszes  köszínház,  korának  legkiválóbb  műin- 
tézetei  közé  tartozott.  Elsőrangú  művészek  ját- 
szották benne  Shakespearen  kívül  a  legünne- 
peltebb német  költők  műveit,  Lessinget,  Goethét 
(Clavigo,  Stella),  Schillert  (Die  Ráuber,  Kabale 
und  Liebe),  Wagnert  (Reuc  nach  der  That,  Die 
Kindesmörderin)  csakúgy,  mint  Ifflandot  és  Ko- 
tzebuet.  Bár  a  deákoknak  szigorúan  meg  volt 
tiltva  a  színházlátogatás,  Kisfaludy  rendes  lá- 
togatója volt  mind  a  két  intézetnek.  Csillogó 
szemmel,  áhítatos  lélekkel  szítta  magába  a  Sturm 
und  Drang  korszak  drámáinak  ifjúi  erőtől  duz- 
zadó szertelenségeit  s  Kotzebue  érzékenységeit. 
Különösen  Schiller  ragadta  el.  Mély    megindu- 

lássál  tekintett  azokra  az  emberekre,  a  kik  a 
színen  előtte  mozogtak  mindazokkal  a  szenve- 
délyekkel, melyeket  homályosan  maga  is  érzett, 
noha  sem  kifejezni,  sem  valójukban  megérteni 
nem  tudott. 

A  költészettől,  az  átélt  és  még  inkább  elgon- 
dolt érzelmektől  megittasult  lelke  természetesen 
nem  tudott  beletörődni  az  iskolai  rideg  tanul- 
mányokba, 8  a  helyett,  hogy  tollal  kezében  je- 
gyezte volna,  a  mit  tanárai  diktáltak,  elbolyon- 
gott a  szomszéd  erdőkbe,  szigetekbe  és  a  Covpus 
iuris  unalmas  paragrafusai  helyett  a  regények 
ós  drámák  költői  képein,  a  szerelmes  párok  és 
önfeláldozó  barátok  megható  sorsán  s  a  szőke 
Terézen  jártatta  elméjét. 


II. 


Ebben  az  időben  azonban,  a  90- es  évek  for- 
dulóján, nemcsak  Kisfaludy  változott  meg,  ha- 
nem az  idő  kereke  is  hatalmasat  lendült.  Meghalt 
n.  József,  8  vele  megbukott  a  negyedszázados 
(1765 — 1790)  absolutismus.  Mint  minden  mélyre- 
ható változás,  ez  is  legnagyobb  mértékben  az  ifjú- 
ságot rázta  meg,  s  ez  volt  a  második  mozzanat, 
mely  Sándort  az  iskola  padjáról  elcsalta.  Az 
iskola  padjáról  az  élet  színterére  lépett,  a  poli- 
tikát nem  könyvekből,  hanem  gyakorlatból  kezdte 
tanulni. 

Első  föllépte  még  csak    készület  volt  a  nyil- 

Császár  Elemér:  Kisfaludy  Sándor.  2 

vános  szereplésre.  Egyik  társát,  mikor  a  kraj- 
czáros  színház  deszkahasadékain  bekandikált, 
6gy  goromba  német  hajdú  pálczájával  hátba 
ütötte.  Az  ifjú  véletlenül  nemesi  származású 
volt,  8  a  törvény  biztosította  kiváltságnak,  a  ne- 
mesi test  sérthetetlenségének,  ilyen  durva  meg- 
bántása  annyira  fölháboritotta  az  ifjakat,  hogy 
küldöttséget  menesztettek  a  város  elöljáróságá- 
hoz. A  küldöttség  egyik  szószólója  természetesen 
a  nemesi  jogaira  féltékenyen  őrködő  Kisfaludy 
volt.  A  fiatalok  heves  szónoklatai,  meg  a  város- 
háza ablakára  repülő  kövek  megrémítették  a 
tanácsot,  a  megsértett  nemesi  önérzet  elégtételt 
kapott:  a  bűnös  hajdút  deresre  húzták. 

Majd  egymást  váltva  merültek  föl  nagyszerű 
jelenetek.  A  nemzeti  érzés  —  mely  a  majtényi 
fegyverletétel  óta  szunnyadt  a  lelkekben  ós  sem 
valódi  tárgyát,  sem  igazi  eszközeit  nem  is- 
merte —  annyira  elhalványult,  hogy  nincs  túlzás 
Kisfaludy  szavaiban : 

Fájt  lelkemnek,  folyvást  látnom,  A  magyar  mint  tűnedez, 
Nyelvével  és  ruhájával,  —  S  a  német  mint  fejledez; 
Fájt,  hallanom.  Magyarokban,  Magyar  hang  mint 

[némái  el, 
S  magyar  is,  ha  szólíttatik.  Divat  —  németül  felel. 

Azt  hitte  mindenki,  maga  a  költő  is,  hogy 
nemzetének : 

Van  hát  múltja;  jelenje  nincs:  Mert  utóbbi  jelenje 
Lehunyt  dicső  századinak  Csak  bánata  és  szennye. 
Jövendője  lehet  ugyan  :  A  most  folyó  néhány  év 
Reményt  nyújthat ;  de  kikötni,  Homályban  áll  még  a  rév. 

Kétszeresen  érezte  a  hazafias  ifjúság  e  szégyent 
a  .korcsosult  Pozsonyban',  hol  magyar  szó  alig 
hangzott,  magyar  öltözetet  soha  sem  láttak. 
A  .legbúsabb  búsuló',  Kisfaludy,  ,árva  gerleként 
bolyongott'  az  idegen  tömegben.  II,  József  erő- 
szakos, alkotmánytipró  uralkodása  alatt  fölébredt 
a  nemzet.  Már  Bessenyeiék  megfújták  a  harczi 
riadót,  őket  követték  a  hazafias  magyar  papok, 
Ányos,  Dugonics  s  a  deákosok,  végre  megszólalt 
Gvadányi  szatírája,  s  a  költőktől  élesztett  szikra 
lángba  borította  a  fogékony  szíveket.  Ha  erösebb 
volt  is  a  lángnak  fénye,  mint  melege,  a  hatás 
megmérhetetlen  volt.  Jóformán  csak  két  térre 
szorult,  az  öltözetre  és  nyelvre,  de  e  két  téren 
csodát  látott  az  ország.  A  nagyszombati  ifjúság 
példájára  újra  fölvették  a  nemzeti  viseletet, 
magyar  szó  hangzott  szerte  a  Duna  két  partján, 
s  ez  az  érzés  divattá  válva  gyorsan  terjedt, 
még  Pozsonyba  is  eljutott.  Az  elsők  egyike,  a  ki 
német  ruhájáért  megszenvedett  —  épen  Kisfa- 
ludy volt. 

A  fölbuzduló  nemzeti  érzés  hatása  alatt  meg- 
rendült uralkodó  egy  vonással  megsemmisítette 
törvénytelen  rendeleteit.  Még  le  sem  csöndese- 
dett a  kitörő  öröm,  mikor  már  a  nemzet  leg- 
drágább kincse,  a  király  és  nemesség  közös 
hatalmának  symboluma,  megindult  Bécsből,  hogy 
múzeumi  látványosság  helyett  ismét  egy  ország 
bálványa  legyen.  Örömmámorban  fogadta  a  nép, 
s  merre  keresztül  vonult,  egész  diadalmenetté 
vált  a  kíséret.    Lóháton,  gyalog,  a  fél  Pozsony 

elearándokolt  a  koronához.  Kisfaludy  is,  most 
már  magyar  ruhában,  Köpcsényig  ment  vele  s 
az  országgyűlésre  küldött  követekkel  őrizte  az 
ereklyét.  Ugyanabban  az  esztendőben  a  Pálffy- 
kastély  nagytermében  Pozsony  vármegye  rendéi 
megyegyülésre  sereglettek,  öt  év  óta  az  elsőre. 
A  nagy  esemény  elcsábította  Sándort,  előadás 
helyett  a  Pálffy-kastélyba  sietett,  a  hol  meg- 
kapó látvány  tárult  eléje.  A  szabadság  szellőjétől 
mámoros  megyei  urak  azzal  kezdték  a  tárgyalást, 
hogy  a  gáncsoskodó,  aulikus  mágnásokat  kiűzték 
a  teremből,  azután  lángoló  szónoklatokat  mon- 
dottak a  kormány  törvénytelenségei  ellen,  végre 
mikor  haragos  szívükön  könnyítettek,  egyértel- 
műleg  kijelentették,  hogy  ragaszkodnak  a  száza- 
dos alkotmányhoz,  a  vármegyei  kormányzáshoz, 
a  magyar  és  latin  nyelvhez :  mindenhez,  a  mi 
ősi,  a  mi  a  szokásnak  ezer  esztendős  próbáját 
kiállotta. 

Ekkor  látott  Kisfaludy  először  erős  érzelmek- 
től, nagy  elhatározásoktól  hevített  tömeget. 
A  nagyszerű  látvány  és  a  megyegyűlés  izzó 
levegőjében  elröppenő  szavak  tudatossá  tették 
azt  a  két  érzést,  mely  mint  őseinek  öröksége, 
eddig  lappangva  élt  lelkében,  magyarságának 
ós  nemesi  voltának  érzését.  Atyja  házánál  eddig 
is  hallott  családjuk  régiségéről,  a  nemesség 
kiváltságos  helyzetéről  és  arról,  hogy  milyen 
dicső  dolog  büszke  magyarnak  születni,  de  az 
a  rendi  gondolkozásmód,  a  mely  késöbb  olyan 
jellemző  lett  egész  valójára,  s  a  tüzes   magyar 

érzés  itt  kapta  meg  alapját.  Ekkor  értette  meg 
azt  a  szoros  kapcsolatot,  mely  a  rendi  alkot- 
mány s  a  nemesi  jogok  között  fönnállt,  innen 
kezdve  lesz  határozott  fölfogása,  hogy  a  nemzet 
a  kiváltságosak  összessége,  s  minden,  a  mi  a  ki- 
váltságos osztály  hatalmát  csorbítja,  egy-egy 
követ  tör  ki    a  nemzeti   alkotmány  épületéből. 

A  mi  azután  következett,  II.  Lipót  trónra 
lépése,  az  országgyűlés  összeülése  Budán,  majd 
Pozsonyban,  a  nagy  fénynyel  megtartott  koro- 
názó ünnepély,  a  melyet  az  öreg  Gvadányi 
olyan  élénk  tollal  örökített  meg  A  mostan  folyó 
ország  gyűlésének  leírásá-h&n,  az  nemzetünk 
történetének  egyik  legérdekesebb  mozzanata. 
Költőnk  szavai  szerint  a  nemzetiség  olyan  gyor- 
san és  olyan  olthatatlanul  vetett  ekkor  lobot 
minden  igaz  magyar  szívében,  mint  mikor  a 
szélvihar  rohamában  lesújtó  villámtól  egyszerre 
lángra  gyullad  egy  egész  falu  háztömege.  Az  or- 
szággyűlésnek azonban,  bár  Kisfaludy  is  ott  tolon- 
gott jogásztársai  között  a  karzaton,  mégsem  volt 
életében  olyan  jelentős  szerepe,  mint  a  megye- 
gyűlésnek. Fölbuzdult  a  követek  merész  szavaira, 
lelkesedett  a  tömeggel,  de  a  Pálffy-kastélyban 
látottak  hatása  alatt  ekkor  már  teljes  tudatá- 
ban volt  annak  a  czélnak,  a  mely  felé  törnie 
keU.  Az  ingadozás  és  ábrándos  sentimentalis- 
mu8  helyét  tettvágy  foglalta  el.  Mint  a  XVIII. 
század  végének  annyi  kiváló  embere,  ő  is  elha- 
tározza, hogy  egész  életét  nemzetének  szenteli. 

A  milyen  határozott  volt  a  czél,  olyan  kevéssé 

ismerte  azonban  a  módoliat,  melyekkel  megva- 
lósíthatja. Nehéz  is  volt  a  fölújulás  korában  élő 
magyarnak  a  helyzete.  Fegyverrel  szolgálni  a 
hazát,  mint  a  Hunyadiak,  Zrínyiek,  nem  volt 
módjában,  hiszen  a  katonaság  nem  a  nem- 
zeté, hanem  a  császáré,  a  háborúkat  nem  az 
ország,  hanem  a  dynastia  érdekében  vívták. 
Baresay  és  a  többi  katona-poéta  érezte  legjob- 
ban, mennyire  hiányzik  a  hazafiúi  érzelem  és 
a  vitézkedés  között  minden  kapcsolat.  Az,  a  ki 
az  állam  szolgálatába  lépett,  nem  a  magyarság 
érdekében,  hanem  ellenére  dolgozott  s  kitette 
magát  a  hazaárulás  vádjának,  mint  Kazinczy. 
Végül  a  politikai  pálya,  a  gyakorlatnak  negyed- 
százados hiánya  miatt,  nem  vonzotta  a  lelkeket. 
így  magyarázható,  hogy  minden  magyar,  ha 
munkálkodni  akart,  tollat  vett  kezébe ;  a  katona, 
a  pap  hivatását  csak  mesterségnek  tekintette,  a 
kit  a  sors  államférfiúnak  vagy  politikusnak  ren- 
delt volna,  Bessenyei  példájára  író  lett. 

Kisfaludynak  egy  szerencsés  véletlen  mutatta 
meg  a  követendő  utat.  Miközben  fölébredt  haza- 
fisága arra  ösztönözte,  hogy  magyar  lelkeket 
keressen  a  német  Pozsonyban  s  a  müveitek  kö- 
zött nem  találván,  vásárokban,  parasztok  ajká- 
ról leste  a  magyar  szót,  egyik  volt  tanítója  el- 
vezette a  várban  lakó  kispapokhoz.  A  pozsonyi 
papnevelő,  ez  az  egyszerű,  szerény  intézet,  abban 
az  időben  a  magyarságnak  egyik  igazi  végvára 
volt,  hol  a  hazafias  szellemet  nemcsak  buzgón, 
de  tudatosan  is  ápolták.  A  fiatal  papok  nagyon 

szívesen  fogadták  a  lelkes  Kisfaludyt,  s  vendé- 
gük is  igen  jól  érezte  magát  a  teljesen  magyar 
környezetben.  A  hazafias  tüzű  kispapokat,  a  kik 
közül  Fejér  György,  Horváth  János,  Döme  Ká- 
roly, Juranics  László,  Péteri  Takáts  József  ké- 
sőbb irodalmunk  történetében  is  szerepet  ját- 
szottak, ugyanaz  az  érzés  hevítette,  a  mely  a 
fiatal  jogászt,  de  ők  már  egy  nagy  lépéssel  köze- 
lebb kerültek  a  czélhoz,  belátták,  hogy  tehet- 
ségükhöz, helyzetükhöz  képest  csak  egy  mód- 
juk van  érzésüket  tettre  váltani:  ha  anyanyel- 
vüket, nemzetiségüknek  legbiztosabb  támaszát, 
ápolják  és  művelik.  Megértették,  a  mit  egy 
másik  lelkes  hazafi,  szintén  pap,  Ányos,  pár  év- 
vel azelőtt  kimondott,  hogy  a  magyar  nyelv  el- 
hanyagolása az  a  veszedelem,  a  mely  az  orszá- 
got végromlásba  dönti.  Hogy  ezt  a  romlást  meg- 
akadályozzák, hogy  új  virágzásra  emeljék  a 
magyar  nyelvet,  mely  már-már  a  parasztok 
kunyhójába  szorult  —  hiszen  az  országgyűlé- 
sen is  latin  nyelven  követelték  vissza  az  alkot- 
mányt —  legjobbjaik  fogadalmat  tettek  egy- 
másnak, hogy  ((életüket  és  tehetségüket  a  nem- 
zeti nyelv  és  hazai  tudományosság  fölvirágoz- 
tatására  fogják  fordítani*).  Szorgalmasan  vásá- 
rolták és  olvasgatták  a  magyar  könyveket,  a 
XVII.  század  « legnagyobb  magyar  poétájátw, 
Gyöngyösit,  az  újabbak  közül  Bessenyeit,  Pétze- 
lit,  Kazinczyt  és  Dugonicsot,  valamint  a  kora- 
beli hírlapokat,  első  sorban  a  Mindenes  Gyűj- 
teményt.   Minden  új   számát    szinte  kapkodták 

egymás  kezéből  és  nemsokára  ott  szerepelnek 
a  folyóirat  munkatársai  között.  Hogy  ízlésüket 
műveljék,  a  fejlettebb  nyugati  irodalmaknak 
termékeit  fordítgatták,  majd  ugyancsak  külföldi 
mintára  színielöadásokat  rendeztek,  s  több  kéz- 
iratban maradt  fordításon  kívül  három  víg- 
játékkal gazdagították  színi  irodalmunk  szegé- 
nyes műsorát. 

Új  világ  tárult  föl  Kisfaludy  előtt.  Ö,  a 
ki  eddig  csak  német  és  latin  könyveket  olva- 
sott és  sem  az  iskolában,  sem  jogásztársaitól 
nem  hallott  magyar  könyvekről,  mohón  át- 
adta magát  az  ismeretlen  gyönyörűségnek.  Nem- 
csak ,szív-  és  lélektáplálékot*  lelt  a  magyar 
könyvekben,  hanem  vágy  ébredt  benne,  hogy  ő 
is  nemzetéhez  szóljon  és  mint  lelkes  papbarátai, 
fölrázza  álmából  a  magyart.  Bár  megértette, 
hogy  , rögös,  gúnyos  és  lenézett'  az  író  pályája  és 
munkája  .olvasatlan,  jutalmatlan'  marad,  válasz- 
tott :  író,  még  pedig  költő  lesz.  Ismerve  azokat 
a  hatásokat,  melyeket  lelke  magába  gyűjtött, 
természetesnek  találjuk,  hogy  a  költészet  leg- 
magasabb nemében  próbálkozott  meg.  Pap  bará- 
tainak müvei  megkedveltették  vele  a  drámai 
műfajt,  a  német  színház  nagyszerű  előadásai  a 
megrázó  hatású  tragédia  felé  vonták,  s  az  egyet- 
len magyar  drámaköltő,  a  kit  ismert,  Bessenyei, 
megtanította  neki  a  dráma  francziás  formáját, 
a  rímes  alexandrinust.  így  született  meg  első 
komolyabb  alkotása,  Seneca  tragédiája,  mely- 
hez még  tizennyolcz  éves  korában  kezdett.  Nem 

eredeti  alkotás:  Kleist  Ewaldnak,  a  kuners- 
dorfi  csatában  hősi  halált  halt  német  katona- 
költőnek  Seneca-jéit  ültette  át  magyarba.  Az  el- 
hibázott alkotás  fogyatkozásaiért  tehát  a  német 
költő  viseli  a  felelősséget.  Cselekvénye,  bonyo- 
dalma nincs,  szerkezete  kezdetleges.  A  három 
fokozatosan  rövidülő  fölvonást  jóformán  egy  je- 
lenetbe össze  lehetett  volna  sűríteni.  Jellemrajz- 
nak nyomát  sem  látni.  A  hős  rokonszenves,  sajná- 
latunkra méltó  bölcs,  de  épen  nem  drámai  alak. 
A  kor  sentimentalis  hangulatához  azonban  na- 
gyon illettek  a  drámát  mozgató  érzelmek:  a 
zsarnokság  gyűlölete,  a  nemeslelkű  Senecának 
halálmegvetése,  hozzá  méltó  feleségének  önfel- 
áldozása, s  a  hű  barátnak,  Polybiusnak,  mély- 
séges szeretete.  E  magasztos  érzelmek  s  könny- 
fakasztó jelenetek  ejtették  hatalmukba  a  fiatal 
költőt,  mikor  a  színművet  magyarul  tolmá- 
csolta. Átdolgozása  majdnem  szóról- szóra  követi 
az  eredetit,  de  bőbeszédű,  színtelen  nyelvével, 
rhythmustalan  soraival,  rosszul  csengő  rímeivel 
még  tökéletlenebb,  és  bevallott  mintaképétől, 
Bessenyeitől  is  messze  elmarad.  De  ne  felejt- 
sük el,  hogy  végső  alakját  egy  tizenkilencz- 
húsz  éves  ifjú  adta  meg,  a  kinek  első  próbája 
volt  6  tragédia! 

A  férfiú  hősies  stoicismusa  után,  vagy  talán 
még  előbb,  a  legszebb  női  erényt,  a  törhetet- 
len hitvesi  hűséget  s  egyik  legnagyobb  bűnt,  a 
testvérgyülölséget,  akarta  színre  vinni.  Olyan 
tárgyak,    az    erény  és   bűn  szélsőségei,  melyek- 

ben  a  Sturm  und  Drang  korszak  írói  különö- 
sen gyönyörködtek.  Schillert  is,  a  kinek  köl- 
tészete legjobban  megfelelt  Kisfaludy  lelkének, 
épen  ez  időben  foglalkoztatta  első  ízben  hasonló 
motívum  {Die  Braut  von  Messina  terve)  s  a 
praeromantikus  Kölcsey  egyetlen  drámai  tervé- 
nek is  (A  Perényiek)  ez  lett  volna  a  magva. 
Kisfaludynak  e  tárgyú  tragédiája,  A  testvér- 
gyilkosság, elveszett  —  ha  ugyan  több  is  volt 
belőle  mint  a  puszta  terv  —  de  olvasmányai 
és  színházi  tapasztalatai  alapján  azt  hiszszük, 
hogy  Angyal  Dávid  joggal  kereste  benne  Leise- 
witz  (Július  von  Tarent)  vagy  Klinger  (Die 
Zwillinge)  « véres  tragédiáinak »  fordítását.  A  har- 
madik színmüvéből,  Ulisszes  és  Pénelopé,  a 
melyet  szintén  még  1790-ben  írt,  csak  töredékek 
maradtak  ránk,  a  Ill-ik  fölvonás  egy,  s  a  IV-ik 
öt  jelenete.  Fordítás  ez  is,  még  pedig  meglehe- 
tősen hű  fordítása  Fríz  András  jezsuita  író 
Pénelopé  czímü  latin  nyelvű  iskolai  drámájá- 
nak. Kisfaludy,  állítása  szerint  az  ,igaz,  hív, 
meghajthatatlan*  szerelmet  akarta  megható  pél- 
dában színrehozni.  Törekvése  nem  sikerült.  For- 
rása sem  emelkedik  az  iskolai  drámák  átlagos 
színvonala  fölé,  a  magyfir  tolmácsoláH  meg  épen 
kezdetleges,  nyelve  színtelen,  előadása  zavaros. 
Kisfaludy  e  költői  műveivel  a  magyar  nyel- 
vet akarta  , lehető  tökéletességre  hozni',  mert 
, nyelvünk  nélkül  egyenként  ingadozó,  gyökeret 
nem  verhető  nádszálak  vagyunk,  melyeket  a 
politikának  legkisebb  szelei  kitekerhetnek'.  Czél- 

jukat  e  kezdetleges  kísérletek  már  azért  sem 
érhették  el,  mert  nem  láttak  nyomdafestéket, 
de  volt  egy  más  hatásuk  :  a  fiatal  költő  meg- 
tanult bánni  a  nyelvvel.  Azt  hiszem,  ez  az  öntu- 
datlan eredmény  fontosabb  volt,  mint  a  kitűzött, 
de  el  nem  ért  czél. 

Kisfaludy,  elmerülve  írói  terveibe,  magasztos 
hivatásán  ábrándozott,  mikor  apja  egyszerre 
véget  vetett  reményeinek.  A  költészet  egéből 
leszállította  a  bivár  földre.  Elkedvetlenedve 
az  egyre  rosszabbodó  híreken,  1791-ben  haza- 
rendelte fiát.  Keserű  szemrehányásokkal  fogadta. 
,Hallod-e  gyermek,  nagyon  megcsalatkoztam 
benned;  mit  nem  vártam  belőled,  ismervén  ta- 
lentumodat ;  de  látom,  elástad  te  azt,  vagy  leg- 
alább rosszra  fordítottad,  mint  ama  rossz  szolga. 
Semmi  se  lesz  belőled*.  Sándor  védekezett,  a 
mennyire  atyja  kíméletlen  szigorúsága  engedte, 
de  ez  fiának  érveit,  fellengző  szavait,  melyek- 
kel a  ,8zép  tudományokhoz  és  mesterségekhez 
való  természetes  hajlandóságát'  festette,  meg 
sem  értette.  Szidta,  fenyegette  a  fiút,  nyugodtabb 
perczeiben  meg  kifejtette,  hogy  ő  szegény,  gyer- 
meke pedig  sok :  nincs  akkora  birtoka,  hogy 
nyolczan  megélhessenek  belőle.  Tanulniok  kell 
tehát,  hogy  maguk  kereshessék  meg  kenyerü- 
ket. Az  írói  pályáról  meg  ne  ábrándozzék.  Úri 
ember  a  maga  vagy  barátai  mulatságára  farag 
ugyan  egy-egy  tréfás,  borsos  rigmust,  de  pénzért 
írni  szégyenletes  dolog.  A  főrend  eltaszítja  ma- 
gától  az  ilyen  megtévedt   embert,  s  rokonaitól, 

barátaitól  megtagadva  koldusbotra  jut.  Ezt  ő 
nem  tűri.  Kezébe  adta  HuBztit  és  Verbőczyt,  azt 
a  két  munkát,  melyekben  a  régi  Magyarország 
egész  jogtudománya  kikristályosodott,  egy  külön- 
álló kis  házat  jelölt  ki  neki  lakásul,  s  meg- 
hagyta, hogy  tekintse  magát  az  ő  patvaristájá- 
nak  s  készüljön  szorgalmasan  a  prókátorságra. 
Az  ifjú  engedelmeskedett.  Gyötörte  magát  a 
törvénykönyvvel  és  a  magyar  jogszokás  bonyo- 
lult eljárásaival,  de  csak  nappal.  Este,  mikor 
atyja  szobája  elsötétedett,  elővette  kedvelt  ma- 
gyar könyveit,  a  szépírókat,  és  mint  pár  eszten- 
dővel később  Berzsenyi,  az  éjjel  felét  olvasással 
és  megkezdeti  drámáin  dolgozgatva  töltötte. 
A  száraz  tudományokban  kimerült  lelke  fölfris- 
Bült  a  költészet  üde  világában,  Seneca  és  Péne- 
lopé képe  elűzte  a  lidérczként  ránehezedő  Ver- 
bőczit  és  Husztit.  Ekkor  született  meg  —  édes 
anyjához  írt  költői  levelét  nem  számítva  — 
első,  de  elveszett  költeménye  is,  a  Boldog  sze- 
relem, a  költötöl  később  .mezítelennek'  bélyeg- 
zett vers,  a  melyben  érzéki  képeket  festett  ma- 
gának a  még  nem  is  ismert  érzelemről. 

Egy  télen  át,  1791/92-ben,  tartott  ez  a  jám- 
bor színjátszás.  Tovább  nem  bírta,  egyenes  lelke 
megutálta  az  alakoskodást.  Már  azon  a  ponton 
volt,  hogy  szembeszáll  atyjával  s  ha  összezör- 
dülés árán  is,  lerázza  magáról  a  gyűlölt  igát. 
A  szerencsés  véletlen  ekkor  egy  huszárezredes 
rokonukat  hozta  a  házukba.  Az  öreg  katona, 
meglátva  a  sok  gyermeket,  a  maga  nyers- egye- 

nes  módján  rátámadt  az  apára,  hogy  minek 
költi  hiába  a  pénzét  ennyi  gyermek  nevelésére. 
Adja  oda  a  legnagyobbat:  elviszi  magával  ka- 
tonának. Sándor  nem  érzett  magában  semmi 
hajlamot  a  katonáskodásra,  függetlenségre  törő 
lelke  irtózott  minden  bilincstől,  mégis  csakhogy 
a  sivár  jogi  tanulmányoktól  szabaduljon,  ki- 
jelentette atyjának,  hogyha  mindenképen  kenyér- 
kereső pályát  kell  választania,  elfogadja  nagy- 
bátyja ajánlatát  s  fölcsap  katonának,  de  a  bécsi 
magyar  testőrök  közé  lép,  a  hová  már  egy  évvel 
korábban  kívánkozott.  Az  apa  nem  vette  észre, 
hogy  fia  lelkében  a  föllobbanó  vitézi  indulat  nem 
volt  őszinte :  Sándort  nem  a  testőrök  kardja 
csábította,  hanem  Bessenyei  példája,  a  ki  a  gár- 
dánál küzdötte  föl  magát  Magyarország  első  író- 
jává. Örömmel  fogadta  tehát  fia  ajánlatát  s  még 
azt  is  megígérte,  hogy  pénzzel  segíti,  A  fukar 
Kisfaludytól  nagy  szó.  Mivel  azonban  a  testőr- 
séghez rendszerint  gyakorlott  katonákat  az  ezred- 
nél hadi  szolgálatot  teljesített  nemes  ifjakat  vet- 
tek föl,  Sándor  1792  tavaszán  ,marczona  ere- 
zettel* szívében  beállott  kadétnek  a  Sándor 
Lipót  huszárezredbe. 

Láttuk  már  eddig  is,  hogy  Kisfaludy,  ha  el 
nem  ragadta  szenvedélye,  milyen  tudatosan  szá- 
mította ki  minden  lépését.  Húsz  éves  ifjúnál 
meglepő  tervszerűséggel  tört  czélja  felé.  A  nádor- 
huszárokra is  azért  esett  választása,  mert  az 
ezred  abban  az  időben  Erdélyben  tartózkodott, 
a  melyhez  Magyarország  utolsó  századainak  leg- 

dicsőbb  emlékei  fűződnek.  Hiába  beszélt  a  loyalis 
atya  fia  előtt  a  .lázadó'  Bocskayról,  Bethlenről, 
Rákócziakról,  Sándor  emlékében  megmaradt 
ugyan  a  lázadó  szó  s  némi  loyalis  máz  a  szíve 
kérgén,  de  a  mélyén  ott  lobogott  a  lángoló 
hazafias  tűz,  melyet  még  szítottak  történeti 
olvasmányai  és  a  nagyszerű  pozsonyi  jelenetek. 
Erezte,  hogy  mégis  csak  azok  voltak  az  igaz 
magyarok,  a  kiknek  zászlóját  a  keleti  szellő  lo- 
bogtatta « nyugat  felé,  nyugat  felé».  ö  is  oda 
vágyott  e  földre,  melyet  ,a  magyar  nemzet  tör- 
ténetei' megszenteltek,  a  hol  szívének  gyermek- 
kori bálványa.  Hunyadi  János,  született  és  fényes 
diadalait  aratta.  A  kevert  nyelvű, idegenektől  meg- 
fertőzött haza  helyett  egy  darab  színmagyar  föl- 
det remélt  ott  találni.  Mikor  a  Királyhágóra  érve 
megpillantotta  Erdélyt,  mely  ,az  ő  setét  erdőkkel, 
bodrozott  hegyeivel,  völgyeivel,  mint  egy  kavargó 
nagy  setétkék  hullámokat  hányó  tenger'  terült 
el  alatta:  megindultságában  könnyekre  íakadt. 
Fellengzö  reményeiben  keserűen  csalódott. 
A  vágyva  várt  magyar  szó  helyett  oláh 
ütötte  meg  fülét,  s  bújában  nem  tudta  álomra 
hunyni  szemét.  De  a  csüggedésből  kiemelkedett, 
8  a  honfiúi  fájdalom  egy  nagy  nemes  fogadásra 
ihlette :  ,Ezen  szívemet  szaggató  órámban,  itt 
Kolozsvárott,  hol  még  rokon  magyar  szíveket 
leltem,  eltökéllettem  magamban :  hogy  én,  sze- 
gény magyar  nemes  ifjú,  de  azon  régi  magya- 
rok ivadéka,  kik  a  magyarnak  itt  hazát  szerez- 
tek,   és   egy   nagy,    dicső   nemzetet    alapítottak. 

homályomba  rejtezve,  akár  mint  katona,  akár 
mint  egyszerű  polgár,  hazafiú  érzelmimből,  mint 
selyembogár  gyomrából,  egy  fonalat  fonok, 
melynél  fogva  veszni  indult  magyar  nemzetisé- 
günket, magyar  nyelv,  érzés  és  írás  által,  ha 
csak  kevés  idővel  is  tovább  életben  tartsam'. 
Van  e  szavakban,  melyek  egy  Skublics  Imré- 
hez 1792  májusában  írt  levélben  olvasbatók, 
rhetori  pathos  és  költőies  túlzás,  de  az  alapérze- 
lem, a  honfibúnak  és  lelkesedésnek  az  egész  levé- 
len végigrezdülő  keveréke,  igaz.  Pozsonyban  lett 
íróvá  Kisfaludy,  mert  megértette,  hogy  más  úton 
nem  8zolg<ilhatja  hazáját,  Erdélyben  méltó  tar- 
talommal töltötte  ki  az  ideális  föladatot :  életben 
tartani,  új  életre  kelteni  írásaival  a  magyarságot. 
Nem  is  volt  rá  varázszsal  a  katona- élet. 
A  hosszú  gyakorlatok  csak  kifáiasztották,  a  jó- 
kedvű tiszti  társaság,  mely  örömmel  fogadta  a 
dunántúli  fiút,  azt  remélve,  hogy  jó  mulató  tár- 
sat kap  benne,  untatta,  s  nyolcz  hónapi  erdélyi 
tartózkodása  alatt  állandóan  levert  és  szomorú 
volt.  Szabad  perczeiben  átengedte  magát  fájdal- 
mas érzelmeinek.  Öreg  korában  sem  restelte 
megvallani,  hogy  gyakran  kellett  könnyeit  rej- 
getnie  környezete  elől.  Ha  e  könnyeket  nem  is 
mind  a  hazafiúi  érzés  fakasztotta  —  nagy  része 
volt  bennük  a  honvágynak  és  az  elhagyatott- 
ság érzetének  —  enyhítő  balzsamot  mégis  ez  a 
szent  érzés  nyújtott.  Székely  faluban,  az  udvar- 
helyszéki Eteden,  volt  beszállásolva  s  egy  ízben 
betévedt   a  fonóba.    A    sok    egészséges    magyar 

arcz,  a  villogó  szemű  székely  leányok,  a  tűz- 
helyre kuporodó  mesemondó  csodálatos  meséi, 
szomorú  balladái,  az  addig  ismeretlen  székely 
tájnyelv  sajátos  hangszínével,  különös  szavaival 
új  gyönyörűséget  loptak  szívébe.  Komlatlan  ma- 
gyar világot  látott  maga  körül,  tiszta  magyar 
nyelv  csengett  fülébe,  valódi  népies  zamatú 
költészettel  ismerkedett  meg :  ezentúl  rendsze- 
resen eljárt  a  fonóba.  A  katonai  ruha  alatt 
megdobbant  magyar  szíve.  De  nemcsak  az. 
A  tudatos  íróé  is.  Valamint  később  Kazinczy 
« fölsikoltott  örömében  I),  ha  egy  egy  szerencsés 
neologismust  olvasott,  ö  is  lelkesedve  pattant 
föl  helyéről,  ha  érdekes,  zengő  tájszót  hallott. 
A  rengeteg  szó  kapta  meg  először  lelkét.  Sietett 
följegyezni  könyvébe  ezt  a  szót,  s  az  elsőt  nyo- 
mon követte  a  többi.  Mire  1793  legelején  Zala- 
vármegye ajánlatára  kinevezte  a  király  hadnagyi 
ranggal  a  magyar  testőrséghez,  82  szóra  szaporo- 
dott a  gyűjteménye. 


III. 


A  testörhadnagyi  kinevezéssel  egy  időben  a 
huszároknál  is  megkapta  Kisfaludy  a  hadnagyi 
rangot,  de  nem  habozott.  Téten  keresztül  Bécsbe 
sietett,  abba  a  bűvös  városba,  mely  a  XVIII. 
században,  mint  a  mesebeli  mágneshegy  a  hajó- 
kat, úgy  vonta  magához  nemzetünk  legjobbjait. 
Az  volt  Bécs  a  XVIII.  század  magyarjának,  a 
mi  Athén  a  Krisztus-korabeli  római  ifjúnak:  a 

tudomány,  műveltség,  előkelőség  székhelye. 
Álmainak  ragyogó  fonalával  hímezte  ki  Kisfa- 
ludy is  a  Bécsben  reáváró  jövőt  s  most  nem  is 
csalódott.  Mi,  a  szürke  XX.  századnak  fiai,  el 
sem  tudjuk  képzelni  azt  a  mozgalmas,  színes  vál- 
tozatosságot, mely  az  ifjú  testőrt  új  székhelyén 
várta.  A  mennyivel  fényesebb  volt  Kisfaludy 
testőr-ruhája,  az  ezüst  zsinóros,  gombos  király- 
vörös  dolmány,  a  bal  vállára  vetett  párduczbőr, 
a  zöld  selyem  fityegős  görény-kalpag,  mint  a 
mi  egyhangú  fekete-fehér  díszünk:  annyival 
érdekesebb,  gazdagabb,  megkapóbb  volt  élete  is. 
A  szolgálat  könnyű.  Délelőtt  egy  kis  iskola,  a 
hol  azonban  nem  annyira  hadi  tudományokra, 
mint  inkább  a  művelt  nyugat  nyelveire  és  tánczra 
tanították  a  magyar  nemes  ifjakat,  délután  1-től 
udvari  szolgálat,  őrállás  a  király  előszobájában, 
vagy  vívás,  néha-néha  egy-egy  fényes  ünnepélyen 
csillogó  ruhájukkal  kápráztatni  az  előkelő  vendég- 
sereg szemét  —  semmi  több.  Idejük  legnagyobb 
részével  szabadon  rendelkeztek.  Csodálatos,  hogy 
ezek  az  ifjak,  a  kik  többnyire  szinte  parlagi  mű- 
veltségben kerültek  föl  a  császárvárosba,  a  he- 
lyett, hogy  elmaradottságukon  kétségbeesve,  a 
szórakozások,  léha  mulatságok  között  kerestek 
volna  vigasztalást :  az  első  testőröknek  szinte  ha- 
gyománynyá  váló  példáját  követve,  a  Gárda-ház- 
ban, abban  az  egy  emeletes  szép  bárok  épületben, 
mely  a  Glacisról  barátságosan  tekintett  le  Bécs 
városára,  a  komoly  munkának  szentelték  magukat. 
Pedig  a  bécsi  élet,  mely  százhúsz  óv  előtt  még 

vidámabb,  még  könnyelműbb  volt,  mint  ma, 
körülölelte  őket  minden  csábításával.  Testőreink 
CBÜlugó  ezüstös  ruhájukkal,  szálas,  arányos 
termetükkel,  barnás- piros  arczukkal  már  a 
(iO  as  években  megtalálták  az  utat  a  csinos 
bécsi  asszonyok,  leányok  szívéhez,  s  hogy  nem 
voltak  méltatlanok  a  bizalomra,  mutatja,  hogy 
egy  egykorú  följegyzés  szerint  «a  bécsi  haja- 
donoknak és  érzékeny  asszonykáknak  repes  a 
szívük,  ha  csak  messziről  láthatják  is  öket.» 
E  könnyű  diadalokat  követik  a  nehezebbek.  Az 
előkelő  származású  s  díszes  méltóságú  ifjak 
előtt  már  egyenruhájuk  megnyitja  a  legelső 
bécsi  szalonok  ajtaját.  Egyforma  szívességgel 
látja  őket  az  osztrák  meg  a  cseh  arisztokráczia 
és  az  elnémetesedett  magyar  főurak,  az  Ester- 
házyak, Pálffyak,  Festetichek,  kik  a  jószág- 
igazgatójuktól fölküldött  pénzt  mesés  művé- 
szettel tudják  elverni.  Az  ifjaknak  gyalulatlan 
padlóhoz  szokott  lába,  már  egy  pár  látogatás 
után  biztosan  mozog  a  puha  szőnyegeken,  s 
a  ki  eddig  csak  magyar  meg  latin  szót  tudott 
ejteni,  nemsokára  németül,  francziául  súg  a 
szép  asszonyok  fülébe  finom  gorombaságot  és 
bókol  nagy  hangon  a  férjeknek.  Ebéd  előtt  a 
Graben  fényes  kirakatai  előtt  csörgetik  kard- 
jukat, napnyugtakor  a  Práter  árnyas  fasoraiban 
tánczoltatják  szürke  paripájukat.  Étkezésre  nem 
sokat  költenek :  ebédre  rendszerint  meghívják 
őket,  8  az  estét  az  ünnepségek,  fényes  vacsorák, 
hangversenyek,  színházak  foglalják  le. 

Kisfaludy  részt  vett  mindenben.  A  huszonegy 
éves  fiatalember,  a  ki  eddig  mást,  mint  egyszerű 
vidéki,  mondhatni  családi  társas  életet  nem 
ismert,  az  élvezetre  vágyó  sóvár  világfi  mohó- 
ságával veti  magát  az  előkelő  társaság  szóra- 
kozásaiba. Bár  testőrtársai  között  igazi  barátja 
nincs,  csak  jó  pajtása,  mindenütt  velük  tart,  s 
a  pajzánkedvű,  ifjúságát  élvező  testőrtisztben 
senki  sem  ismerte  volna  föl  a  pozsonyi  , leg- 
búsabb búsuló'-t,  az  erdélyi  levert  kedélyű  alhad- 
nagyot. Mint  Bessenyei  huszonnyolcz  évvel  előtte, 
ő  is  belevetette  magát  a  mulatságok  árjába,  járta 
a  színházakat,  látogatta  az  előkelő  társaságokat. 
Különösen  Festetich  grófné  és  Ott  báróné  ter- 
meiben fordult  meg  sokat,  a  hol  mindenki  sze- 
rette a  diszkrét,  lovagias  testőrt,  a  kinek  izmos, 
magas  termetén,  széles  mellén  pompásan  feszült 
meg  az  egyenruha.  Domború,  boltos  homloka 
intelligencziára  vallott,  tekintete  elárulta,  hogy 
az  érzelmek  embere.  Emléket  is  vitt  magával  e 
társaságokból,  egy  arany  ugró  órát.  Ki  tudja, 
milyen  lovagi  szolgálatokat  jutalmaztak  meg 
vele? 

A  bátorságnak  a  veszélyek,  az  állhatatosság- 
nak a  kísértések  a  próbái.  Kisfaludy  is  sokkal 
inkább  bizonyította  komolyságát  avval,  hogy  a 
nagyvilág  mulatságaiban  részt  vett  és  bennük 
el  nem  sűlyedt,  mintha  gyáván  visszavonul  elő- 
lük. Tudott  ő  mulatni  és  dolgozni  egy  időben. 
A  színházzal  kezdte,  mert  ,a  theátrom  jobban 
tanít,  mint  akármely  testes  könyv'.  A  pozsonyi 

jeles  előadásokon  kiművelt  ízlése  élvezetet  talált 
a  csodálatosan  széphangú  Sessi  Anna  Máriá- 
nak és  Tommeoninak,  ,a  harmónia  leányainak' 
énekében,  s  volt  érzéke  a  színészek  játékának 
finomságai  iránt,  úgy,  hogy  a  József  császártól 
1776-ban  udvari  színháznak  kijelentett  Burg- 
Theater  klasszikus  műsora,  a  legfölsöbb  rende- 
let értelmében  kiválasztott  «jó  és  rendes  ere- 
deti darabok  ós  helyesen  készült  fordítások* 
nemcsak  gyönyörűséggel  töltötték  el,  hanem  — 
ö  legalább  úgy  hitte  —  okult  is  belőlük,  isme- 
reteket gyűjtött  literatori  pályájához. 

Valóban,  az  Erdélyben  tett  fogadás  nem  volt 
könnyelműen  kimondott  szó.  A  testőrhadnagy 
megkezdte  fonni  a  selyemszálat.  Estéit  szóra- 
kozásoknak szentelte,  de  ezt  is  avval  a  gondo- 
lattal, hogy  a  művelt  társaságban  ízlését  fino- 
mítsa, szemhatárát  bővítse,  nappal  pedig  nyel- 
veket tanult,  előbb  a  francziát,  majd  az  olaszt. 
De  elsősorban  olvasott.  Újra  a  nyugoti  népek  iro- 
dalmához fordult,  de  jobban  megválogatta  olvas- 
mányait. Ha  elolvasott  is  egy-egy  divatos  rémre- 
gényt, mint  a  híres  olasz  courtisanenak,  Lauretta 
Fisana-nak,  történetét,  Schiller  és  Wieland,  ,az 
emberfajzatnak  két  remeke',  Tasso  s  kívülük  Veit 
Weber  regéi,  Voltaire  regényei  és  Pucelle-je 
voltak  rendes  olvasmányai.  Boldizsár  öcscsét 
pedig  megbízta,  hogy  küldesse  meg  neki  az  új 
magyar  könyvek  jegyzékét,  s  a  mit  nem  talált 
meg  Bécsben,  meghozatta  Győrből.  Szorgalma- 
san olvasta  az    új    magyar    írókat,    Kazinczyn 

kivül  különösen  Baróti  Szabó  Dávidnak  és 
Verseghynek  verses  köteteit  s  Virágnak  röp- 
íveken  terjedő  költeményeit.  Mindez  még  csak 
a  készület  volt.  Érezte,  hogy  mielőtt  az  alko- 
táshoz kezd,  tanulnia  kell.  Szobájába  zárkózva 
levetette  kényelmetlen  egyenruháját,  melynek 
szűk,  testhez  feszülő  szabása  ellen  folyton  pa- 
naszkodott, rágyújtott  nagy  pipájára,  s  hatal- 
mas füstfelhőket  eregetve  dolgozott :  olvasott, 
tanult,  fordítgatott. 

Egy  délelőtt,  midőn  szokása  szerint  kényel- 
mes pongyolában,  pipájával  a  szájában  Tassó- 
ból fordított,  kopogtak  ajtaján.  Esterházy  Miklós 
berezeg,  a  gárda  főhadnagya,  lépett  be  két 
idegen  úrral,  Kisfaludy  fölpattant,  s  a  ber- 
ezeg bemutatta  a  két  idegennek,  Lord  Spencer 
és  Lord  Granville  angol  követeknek,  a  kik  a 
testőrség  palotájával,  szervezetével  s  a  testőrök 
életével  kívántak  megismerkedni.  Büszke  öröm- 
mel emlegette  Kisfaludy  azt  az  ámulatot,  a 
mely  a  két  előkelő  angol  urat  elfogta,  mikor 
a  « barbár,  műveletlen*  magyar  kezében  a  vi- 
lágirodalom egyik  remekét  megpillantották  s 
megértették  tőle,  hogy  épen  a  költemény  ma- 
gyarra fordításával  foglalkozik.  Ez  volt  az  első 
dicsőség,  melyet  költői  munkával  hazájának 
szerzett. 

Lrodalmi  tanulmányai  lassanként  ismertté 
tették  nevét,  s  nemcsak  a  főúri  termekben,  ha- 
nem az  osztrák  művészek  és  írók  társaságában 
is  szívesen  látott  vendég    lett.    Bécs    ebben    az 

idölien  még  azon  a  magas  kulturális  színvo- 
nalon állott,  a  melyre  József  császár  emelte. 
Világhírű  művészek  éltek  állandóan,  vagy  for- 
dultak meg  hosszabb-rövidebb  időre  benne. 
Kisfaludy,  a  kinek  irodalmi  hajlamai  mellett  a 
Belvedere  képtár  hatása  alatt  a  festészet  iránti 
érzéke  is  fölébredt,  s  finom  zenei  hallását  a 
sok  opera,  konczert  meg  a  hegedüjátek  még 
jobban  fejlesztette,  egész  , szenvedelemmel'  ke- 
reste föl  azokat  a  köröket,  hol  a  művészetek 
hivatott  mestereivel  találkozhatott.  így  ismer- 
kedett meg  két  ünnepelt  pzínészszel,  a  Kazinczy- 
tól  is  csodált  ezermester  Lange  Józseffel,  korá- 
nak leghíresebb  Hamletével,  és  a  hazánkban 
is  járt  Broekmann  Jánossal,  a  ki  mint  jellem- 
színész,  aggkora  ellenére  is  versenytárs  nélkül 
állt.  A  nagy  Beethovennel  s  kívüle  még  két 
elsőrangú  zeneszerzővel  találkozott.  Az  egyik, 
az  olasz  származású  Salieri  Antal,  ép  olyan 
kiváló  költő  mint  zeneszerző,  több  mint  száz 
klasszikus  zeneművel,  a  másik,  a  sopronmegyei 
születésű  Weigl  József,  mély  érzésű,  dallamos 
operáival  ragadta  el  a  közönséget.  Megbarát- 
kozott a  költő-tudós  Retzer  Józseffel,  a  ki 
nem  annyira  műveivel  szerzett  dicsőséget,  mint 
inkább  azzal,  hogy  vagyonos  agglegény  létére, 
mások  Maecenása  volt.  és  Alxinger  Jánossal, 
a  kinek  simára  csiszolt,  az  érzést  elmélkedéssel 
pótoló  versei  Kazinczynak  tetszettek  ugyan,  de 
a  ki  költőnket  inkább  nyájas  modorával,  szere- 
tetreméltó egyszerűségével  bilincselte  le. 

Mennyi  alkalom,  hogy  az  Erdélyben  kipat- 
tant szikra  lobogó  lánggá  erősödjék,  mennyi 
ösztön,  hogy  Kisfaludy  művészi  hajlamai  tetté 
érjenek!  Igaz,  bogy  a  szellem,  mely  a  fiatal 
testőr  lelkesedését  táplálta,  német  volt,  de 
családjának  hagyományai  és  a  majjyar  költők 
szorgalmas  olvasása,  nem  engedték  lelkén  el- 
hatalmasodni az  idegen  batást.  Azonkívül  Bécs- 
ben még  a  90  es  években  is  erősen  munkált  a 
magyar  szellem.  A  császárvárosban  élt  a  70-68 
évek  magyar  irodalmi  mozgalmainak  egyetlen 
megmaradt  harczosa,  Bárótzi,  91-ben  odakerült 
Martinovics  apát,  a  kinek  fényes  estéit  nagy 
számmal  látogatta  az  előkelő  magyar  ifjúság,  s 
rajtok  kívül  egy  egész  magyar  írói  társaság,  a 
melyet  az  öreg,  nagytekintélyű  Somsich  Lázár 
védelme  alatt  Batsányi,  Görög  és  Kerekes,  Sándor 
István  és  Takáts  József  alkottak.  A  zárkózott, 
mogorva  Bárótzit,  a  ki  ép  olyan  esetlenül  beszélt, 
mint  a  milyen  szépen  írt,  s  ekkor  már  egészen 
elmerült  szerencsétlen  szenvedélyébe,  az  arany- 
csinálásba,  nem  tudta  megérteni,  gyöngeségeit 
menteni  az  áradozó,  nyíltszívű  Kisfaludy, 
Martinovicscsal  sem  tudott  megbarátkozni  — 
szerencséjére,  mert  így  elkerülte  az  összeeskü- 
vés veszedelmét  —  de  annál  szívesebben  mula- 
tott a  többi  magyar  íróval.  Különösen  Batsányit 
és  Takátsot  szerette  meg,  a  kivel  Pozsonyban 
kötött  ismeretsége  itt  egész  életre  szóló  nemes 
barátsággá  szilárdult. 

Elgondolhatjuk,     hogy     e     három     év     alatt 

(1793 — 1796)  mennyi  benyomással,  mennyi 
emlékkel  gazdagodott  a  testörhaduagy  lelke.  A 
sok  emlék  közül  a  legkellemesebb  azonban  nem 
a  közvetve  Krisztina  herczegasszonytól  szár- 
mazó aranyóra  volt,  nem  is  Brockmann  vagy 
Salieri  ismeretsége,  sőt  még  a  két  angol  lord 
látogatása  sem,  hanem  egy  dallamos  spanyol 
név,  a  mely  még  egy  félszázad  múlva  is  meg- 
dobogtatta a  költő  szívét :  Medina.  Ki  volt  ez 
az  asszony?  A  régi  bécsi  újságok,  színi  krónikák, 
almanachok  elmondják  történetét.  Spanyolor- 
szágban született  s  ott  ment  nőül  egy  olasz 
balletmesterhez,  Salvatore  Viganöhoz.  Viganö,  a 
ki  egy  személyben  volt  nagy  színész,  ügyes  tánczos 
és  zeneszerző,  igazi  művészi  hlkesedéssel  Hilver- 
ding  és  Nővérre  útmutatása  nyomán  egészen  új 
alapra  helyezte  a  balletet,  a  mely  Nővérre  halála 
után  már-már  az  érzékiség  fertőjébe  sűlyedt. 
Ballet- compositiói,  a  Fanciulla  male  custodita-n 
kezdve,  nagyarányú  alkotások,  valóságos  néma- 
játékok megjelenített  cselekvénynyel,  bonyoda- 
lommal és  kifejlettel.  Nem  pusztán  a  részek  szép- 
ségével, nem  is  egy-egy  tánczosnő  frivol  mozdu- 
lataival akarnak  hatni,  hanem  a  tömegek  festői 
elrendezésével  a  művésziesen  alkotott  figurák 
mesteri  összefűzésével.  A  színek,  formák,  moz- 
dulatok s  a  zene  nem  önmagukért  vannak,  hanem 
harmonikus  összeolvadásuk  érzést,  indulatot  akar 
kifejezni.  Ennek  a  férfiúnak  volt  neje  Medina 
Mária,  korának  legkiválóbb  tánczosnője.  Madrid- 
ban, Londonban,  Párizsban,  a  velenczei  Teatro  8. 

Samuelében  aratott  diadalai  után  1789-ben  Bécs- 
ben lépett  föl.  Mikor  a  gyönyörű  spanyol  asszony 
rövid,  lenge,  áttetsző  rózsaszínű  ruhájában  elő- 
ször tánczolta  el  a  bécsi  szinpadon  a  Pas  de  deiix 
némajáték  főszerepét,  az  egész  Bécs  lábaihoz  bo- 
rult, s  az  udvari  páholyban  is  tapsolt  a  császár. 
De  kije  volt  Kisfaludynak  ez  az  asszony  ? 
Az,  a  mi  Tasso  Rinaldójának  Armida,  a  mi 
Wieland  Agathonjának  Danaé.  Az  utóbbi  pár- 
huzamra maga  a  költő  utalt.  Élt  egykor  Smyr- 
nában  egy  mesébe  való  bétáira,  a  kit  szépsé- 
géért, szelleméért  Aspasia  leányának  tartottak, 
Danaé,  Alkibiadesnek,  a  legszebb  görög  ifjúnak, 
majd  az  ifjabb  Kyrosnak,  a  történet  szeretetre 
legméltóbb  herczegének  kedvese.  S  volt  egy 
szegény,  de  szép  és  mély  érzésű,  finomlelkű 
rabszolga.  Platón  filozófiájának  lelkes  követője, 
Agathon.  Mint  hódítja  meg  Danaé  természetes 
bájával  és  betanult  mesterfogásaival  a  földön- 
túli eszmék  világában  élő  Agathont,  mint  válik 
ennek  platonikus  szerelme  antiplatonikussá :  azt 
beszéli  el  Wieland  sikamlós  regényének  első 
része.  Kisfaludy  olvasta  e  könyvet.  Érzelem- 
világát már  Pozsonyban  hullámzásba  hozták  a 
szerelmi  ábrándok,  most  e  könyv  érzéki  képei 
sóvár  vágygyal  töltötték  el  szívét.  Ekkor  látta 
tánczolni  Medinát.  Ha  naplót  vezet,  szóról- szóra 
leírhatta  volna,  a  mit  Wieland  Agathon  lelki- 
állapotáról mond:  «Danae  játéka  Agathon  leg- 
sajátosabb gondolatait  fejezte  ki,  de  olyan  szen- 
deséggel,  olyan  bűbáj jal,    a  milyenről  nem  volt 

sejtelme.  Lelkét  ebben  a  pillanatban  olyan  erős 
érzelmek  lepték  meg,  hogy  szemét  csak  erő- 
szakkal tudta  e  bűvös  látványról  elfordítani. 
Hiába!  Ellenállhatatlan  hatalom  újra  viszsza- 
forilította. »  Wieland  meséje  nemsokára  a  leg- 
édesebb valósággá  vált:  1794  őszén  az  ünne- 
pelt művésznő,  a  ki  a  magyarokhoz  különösen 
vonzódott,  szerelmével  boldogította  a  tánczába 
belebódult  ifjút.  Hogyan  ismerkedett  meg  a  mi 
Agathonunk  a  bécsi  Danáéval,  mint  történt 
az,  hogy  a  , mimika  királynéja',  a  , világhírű 
Medina',  a  kit  körülrajongott  a  mágnásvilág 
apraja-nagyja,  ép  úgy  a  daliás,  de  vagyontalan 
Kisfaludyt  választotta,  mint  a  gyönyörűséges 
Danaé  a  szűzies  Agathont,  nem  tudjuk.  Az 
azonban  bizonyos,  hogyha  a  spanyol  tánczos- 
nőnek  ép  annyi  fáradságába  került  meghódítani 
a  testőrt,  mint  a  hetairának  a  rabszolgál  :  ennek 
oka  nem  annyira  Kisfaludy  filozófiai  fölfogása, 
mint  inkább  bátortalansága  volt.  Mert  látni 
fogjuk  még  ezután  is,  hogy  a  nők  kitüntetett 
kedveltje  sokkal  bátrabb  volt  a  csatamezőn, 
mint  az  asszonyokkal  szemben. 

A  huszonkétéves  ifjú  fiatal  szívének  teljes 
frisseségével  élvezte  az  első  viszonzott  szerelem 
boldogságát.  ,A  szeretett  asszony  karjai  között, 
a  leggyönyörűbb  szerelemnek  ölében  szinte 
esztendeig'  élvezte  az  , isteni  gyönyörűséget', 
melylyel  Medina  már  ,a  földön  üdvözítette'. 
Kisfaludy  azonban  még  szerelmesének  ölelése 
közben    sem  feledkezett  meg  arról,  a  mit  élete 

föladatául  tűzött  ki.  Mint  a  méh  a  rét  pompás 
virágaiból  hasznos  mézet  gyűjt,  ő  is  lelkének 
művelésére  használta  a  pásztorórákat.  Medina 
kedvéért  s  az  ő  segítségével  olaszul  tanult,  s 
míg  esténként  kedvese  ajkáról  leste  az  olasz 
szót,  nappal  a  grammatikát  forgatta  s  az  olasz 
írókat.  A  szerelem  szárnjain  gyorsan  haladt  az 
olasz  nyelvben  is,  ekkor  tette  említett  próbáját 
meg  Tasso  fordításával.  Erősebb  volt  benne  a  sze- 
relmes férfi,  mint  a  katona,  s  nem  Tankréd  meg 
Argante  párviadalát  választotta,  hanem  művészi 
érzékkel  a  Gerusalemme  libei^ata  legköltőibb 
részletét,  Kinaldo  és  Armida  epizódját,  Carlo  és 
Ubald  vállalatát  a  hős  megszabadítására.  Fej- 
lettebb, választékosabb  nyelven  szól,  mint  drá- 
mai kísérleteiben,  de  még  nem  tudja  elkerülni 
az  idegenszerűségeket  és  prózája  távol  áll  attól, 
hogy  nyomon  kövesse  az  eredeti  dallamos  stan- 
záit, melyek  olyan  gazdag  képzelettel,  az  olasz 
nyelv  minden  bájával  festik  Armida  és  Rinaldo 
végtelen  szerelmét,  a  boldog  szigetek  buja  flórá- 
ját, a  szerelmes  asszonyi  lélek  mélységeit,  me- 
lyeket a  magyar  tolmács  épen  ekkor  ismert 
meg  a  valóságban  is.  S  mily  megilletődéssel 
fordította  Kisfaludy  a  szirén  csábító  szavait : 
,A  vitézség  és  borostyánok  csak  üres  nevezetek. 
A  hit,  mely  titeket,  kevély  halandók,  mint  vala- 
mely édes  hangzat  megbájol,  nem  egyéb  álom 
árnyékánál . . .' 

Az  ő  dicsvágya    nem  volt  árnyék,  a  magyar 
Rinaldo  nem  merült  el  a  szerelem  tengerében. 

Még  komolyabb  munkába  kezdett,  mint  a  Tasso- 
fordítás  volt:  meg  akarta  írni  szerelme  törté- 
netét. Mindenesetre  Wieland  Agathon-ja>  lebe- 
gett szeme  előtt,  mikor  a  terv  fölmerült  agyá- 
ban, 8  ha  regénye  a  görög  tárgyú  történetet 
nem  érte  volna  is  el  mozgalmasságban,  nem 
kevósbbé  lett  volna  romantikus.  A  ,pompá8,  bu- 
jálkodó Bécs'  8  a  tündéri  Schönbrunn  olyan 
képek  festésére  nyújtott  volna  alkalmat,  a  me- 
lyek versenyezhettek  volna  Danaé  smyrnai  palo- 
tájának és  a  Kyrostól  ajándékozott  nyárilakának 
varázsával.  A  regény  terv  maradt,  Kisfaludy 
más  úton  örökítette  meg  a  tánczosnö  iránt 
érzett  szerelmét,  egy  elméleti  munkában. 

Vonzalmát  a  halléthez  nem  pusztán  Medina 
kecses  táncza  okozta,  volt  része  benne  a  kor  föl- 
fogásának Í8.  Az  új  classiciFmus,  mely  Bécsben 
még  a  XVIII.  század  végén  is  teljes  erejében 
virágzott,  az  antik  hagyományok  és  műszabá- 
sok  cultusával  a  táncz  tiszteletét  is  fölújította, 
és  a  görögök  példájára  a  nagy  művészetek 
méltó  párjának  tartották.  Széltében  olvasták 
Lukianosnak,  Voltaire  kedvelt  görög  írójának 
és  Wieland  tanító  mesterének,  valamint  Cassio- 
dorusnak  az  antik  tánczczal  foglalkozó  műveit 
és  francziák  (Du  Bos,  Menestriére),  németek 
egyformán  iparkodtak  elméletileg  igazolni  és 
fejtegetni  azt  a  gyönyörűséget,  melyet  a  mű- 
vészi táncz  kelt  E  tanulmányok  hatása  alatt 
Kisfaludy  is  megírta  a  táncz  művészetének  el- 
méletét (A  tánczról),  b  mivel  elég  filozófiai  mű- 

veltsége  nem  volt,  hogy  önálló  véleményt  alkos- 
son, egy  divatos  német  aesthetikusnak,  Sulzer- 
nek,  és  a  balletreformator  Noverrenek  fejtege- 
téseit foglalta  össze.  Azon  a  meleg  hangon 
azonban,  a  melylyel  Kisfaludy  a  ,mimika'  mű- 
vészetét magasztalja,  megérzik  a  tűz,  mely  szí- 
vében a  mimika  királynőjéért  lobogott. 

Jó  emberei  már  sokallották  is  ezt  a  tüzet. 
Különösen  az  öreg  Somsich  Lázár  méltatlan- 
kodott, hogy  ifjú  barátja  a  tánczosnő  miatt  nem 
tudott  bejutni  a  kanczelláriához,  s  attól  félt, 
hogy  még  katonai  pályáját  is  tönkreteszi. 
Egy  délután,  midőn  a  szerelmes  testőr  épen 
azt  a  fülbemászó  melódiát  játszotta  hegedűjén, 
melylyel  Medina  lángra  lobbantotta  a  bécsieket, 
betoppant  a  szobájába.  Már  régen  pirongatta  a 
, szerelemben  részeg  ifjat,  hogy  ifjúságát,  sze- 
rencséjét, erejét,  velejét'  egészen  elöli,  ekkor 
fölrázta  és  kíméletlen  gúnynyal  támadt  reá. 
A  fiatal  bűnös  megdöbbent  —  így  szól  a  költő 
Napló-jábsin  —  és  fölismerte  az  örvényt,  a  mely 
elnyeléssel  fenyege.tte.  Megszakította  a  viszonyt, 
elutazott  1795  szept.  4- ón  Badacsonba  szüretre. 
Atyja  már  régen  hítta,  de  ö  nem  tudott  kibon- 
takozni az  ölelő  karokból.  Most  széttörte  a  bi- 
lincseket. Az  életírónak  azonban  ezt  a  férfias, 
erős  akaratra  valló  tettét  le  kell  szállítani  kellő 
értékére.  Igaz,  hogy  Kisfaludy  elhagyta  Bécset, 
de  ugyanakkor  Medina  is  hosszabb  vendégsze- 
replésre indult  férjével  Németországba:  könnyű 
belátni,   hogy  a   hazautazás    rugója  nem  Som- 

8Ích    szavaiban,    hanem    a   primadonna  eltávo- 
zásában keresendő. 

Az  apa  nemcsak  mulatni  hívta  haza  fiát. 
Elküldte  ugyan  a  vármegye  úri  házaiba,  bemu- 
tatta fórfiúvá  fejlett  fiát,  de  előbb  komolyan 
beszélt  vele.  Elérkezett  az  ideje,  hogy  megoko- 
sodjék. A  katonai  pályához  sincs  igazi  kedve, 
a  hivataloskodásról  már  régen  lemondott,  nem 
marad  más  hátra,  mint  a  két  legdicsőbb  nem- 
zetnek, a  rómainak  és  magyarnak,  egyetlen  úri 
foglalkozása,  a  gazdálkodás.  0  azonban  szegény 
ember.  Ha  gazdálkodni  akar,  szerezzen  birto- 
kot —  házasodjék  meg.  A  fiú,  ki  alig  pár 
napja  fejlett  ki  kedvese  karjából,  fanyalogva 
fogadta  a  jó  tanácsot.  Ellátogatott  a  környék 
leányos  házaihoz,  de  nem  igen  udvarolt,  azóta 
meg  épen  nem,  hogy  Rostyéknál,  Hosszúfalu- 
ban, egy  távoli  rokonával,  egy  sugár  növésű  kék 
szemű  szőke  leánynyal  találkozott  egy  pilla- 
natra. Szegedy  Eózsa  volt  ez,  Szegedy  Ignácz 
zalai  alispán  leánya.  Nem  volt  egészen  fiatal,  s 
a  nemrég  kiállott  betegség  kissé  megviselte,  de 
a  halványság  még  inkább  kiemelte  komoly 
arczának  szépségét.  Valami  vonzó  mélabú  öm- 
lött el  egész  valóján.  A  futólag  szerzett  képet 
Sándor  húga,  Teréz,  színezte  ki.  Úgy  festette  le 
Rózsát,  mint  a  ki  a  többi  leány  közül  messze 
kiválik  műveltségével.  Nemcsak  gyönyörűen  hár- 
fázik, nemcsak  szereti  a  komoly  könyveket, 
hanem  az  olvasottakon  elmélkedik.  Sőt  mint 
Kisfaludy   később    tapasztalta,    még  verseket  is 

írt  (Feltételem,  Tavaszi  ének).  Rózsa  tehát  igazi 
szép  lélek  volt,  milyennek  a  XVIII.  század 
sentimentalismusa  kívánta  a  nőt,  s  a  milyene- 
ket Bécs  előkelő  köreiben  maga  Kisfaludy  is 
csodált  és  ünnepelt.  Belátta,  hogy  húgának 
igaza  van,  keresve  sem  találhat  méltóbb  élet- 
társat a  szép,  művelt,  vagyonos  Eózsánál. 

A  badacsonyi  szüreten  találkoztak  újra,  Sze- 
gedy  Ignácz  vendégszerető  házában.  Ha  Medina 
volt  Kisfaludy  legkedvesebb  bécsi  emléke,  a 
badacsonyi  szüret  volt  legszebb,  legpoetikusabb 
emléke  egész  életének.  Számtalan  változatban 
örökítette  meg  e  verőfényes  napokat.  Enyhén 
fürdött  a  napsugár  a  Balaton  kék  hullámaiban 
s  fölmelegítette  a  langyos  levegőt.  A  présházak- 
ban vígan  volt  a  környék  nemes  ifjúsága,  s  míg 
a  munkásnép  szorgalmasan  szedte  puttonyába  az 
aranyos  fürtöket,  az  úrileányok,  ifjak  hangos 
mulatozással  élvezték  életüket.  Az  esti  séták 
Tomajtól  Tördemiczig,  a  holdvilágos  Balatonon 
rendezett  éjjeli  csónakázások,  a  társas  kirándu- 
lások Szigligetbe,  a  Balaton  partján  álló  regé- 
nyes váromladékba,  költői  hangulatukkal  mint- 
egy előkészítették  Kisfaludy  szerelmének  ébre- 
dését. Rózsa  egyéniségének  varázsával,  epedő 
tekintetével  csakhamar  megvette  az  ifjú  szívét. 
S  midőn  egy-egy  érzelmes  német  dal  hallatára 
könny  csillogott  szemében,  vagy  midőn  táncz 
közben  finom,  gyöngéd  mozdulataival  kifejtette 
minden  leányos  báját,  Sándor  szeme  a  szerel- 
mes férfi  oli hatatlan  vágyával  tapadt  a  leányra. 

De  nem  hiába  énekelte  később :  ,Éde8,  kínos 
emlékezet,  oh  Badacsony  szürete',  szerelme 
gyötrő  fájdalmat  okozott  szívének.  Rózsa  való- 
ban nem  volt  olyan,  mint  a  többi  leány.  Nem 
naiv,  bohó  kis  leány  volt.  hanem  szépségének, 
szellemének  tudatában  büszke,  hideg,  rátartó. 
Gazdag,  előkelő  udvarlók  vették  körül,  s  olya- 
nok is,  kiket  vagyona  vonzott.  Érezve  szellemi 
fölsőbbségét,  lenézte  a  körülötte  forgó  férfiakat. 
Míg  érzelmeit  a  közöny  leplébe  burkolta,  szeme 
hidegen  vizsgálta  udvarlóit.  A  hadnagyra  sem 
tekintett  más  szemmel.  Szívesen  társalgott  vele, 
kiolvasta  szeméből  az  egyre  fokozódó  szerelmet, 
de  hevét  nem  jutalmazta.  Nem  maradt  ugyan 
érzéketlen  iránta,  a  daliás  testőrnek  hirtelen 
föllobbanó  szenvedélye  már  ekkor  megindította 
a  büszke  szépet,  s  megnyerte  tetszését  az  a  biz- 
tos föllépés,  az  a  nagyvilági  csiszolt  modor, 
melyet  a  világváros  szalonjai  adtak  udvarlójá- 
nak :  de  —  hallott  talán  valamit  Medináról, 
vagy  nem  bízott  a  gyorsan  támadt  szerelem 
őszinteségében  ?  —  híven  elvéhez  most  is  ,mese' 
maradt  a  világnak  és  Kisfaludynak. 

Még  egy  utolsó  félnap.  Együtt  kocsiztak  el 
Badacsonyból.  Sümegen  Kisfaludy  kiszállt  a 
kocsiból,  s  mikor  ez  eltűnt  Rózsával,  úgy  állott 
ott  az  ifjú,  ,mintha  a  világból  szakasztották  volna 
ki'.  Fájt  neki  az  élet,  s  komor  kedélyhangu- 
latban tért  vissza  Bécsbe.  Erezte,  hogy  Rózsa 
nem  idegenkedik  tőle,  s  udvarlását  többre  tartja, 
mint   másokét,    ez    azonban    nem    elégítette  ki 

szerelemre  vágyó  lelkét.  A  nélkül,  hogy  joga 
lett  volna,  féltékenykedni  kezdett,  ismeretlen 
előkelő  vetélytársaktól  tartott,  sőt  még  Skublics 
barátját  is  gyanúsította,  a  ki  pedig  minden 
módon  szerette  volna  egymáshoz  vinni  ezt  a 
két  összeillő  lelket.  Mindkettőjükkel  levelezett 
8  így  észrevette,  hogy  a  hideg  leány  is  lángra 
lobbant.  Már  erősen  remélte,  hogy  nemsokára 
egy  pár  lesz  belőlük. 

Csalódott.  A  sors  kereke  időközben  nagyot 
billent,  8  Kisfaludy  vesztére.  Testőrkapitányuk, 
Esterházy  Antal  herczeg,  meghalt,  s  állását 
egyelőre  nem  töltötték  be,  hanem  az  alkapi- 
tányra,  Splényi  Mihály  báróra,  bízták  a  kor- 
mányzást. Igazi  katona  volt,  de  a  rosszabb  faj- 
tából. Szigorú,  sőt  kemény,  durva  és  igazság- 
talan, a  ki  a  művelt  testőrökkel  is  úgy  bánt, 
mint  a  közkatonákkal.  Kíméletlenül  megtartotta 
az  ósdi,  csak  papíron  szereplő  rendeleteket:  a 
tiszteknek  engedelem  nélkül  nem  volt  szabad 
kimenniök,  sőt  azt  is  be  kellett  jelenteni,  hova 
mennek  és  miért,  kegyetlenül  megtorolt  min- 
den kis  mulasztást,  még  lovuknak  botlásáért, 
szolgájuknak  rendetlenségéért  is  megalázó  bün- 
tetéssel sújtotta  a  testőröket.  A  vérmesebbek 
lázongani  kezdtek,  majd  egypáran  Kisfaludy val 
az  élükön,  a  ki  nemzetségének  öröklött  igaz- 
ságérzetével nem  tudott  beletörődni  sorsába, 
panaszra  mentek  és  vizsgálatot  követeltek.  Meg- 
ismétlődött a  pozsonyi  eset,  de  az  ellenkező 
eredménynyel.  Mint  az  életben  rendesen,  a  katona- 

Csáazár  Kleinér:  Kisfaludy  Sándor,  4; 

Ságnál  pedig  mindég,  az  ítélet  szerint  a  maga- 
sabb rangú  részén  volt  az  igazság,  s  nem  a 
zsarnokoskodó  kapitányt,  hanem  a  vádaskodó 
testőröket  büntették  meg,  hátukat,  közöttük 
Kisfaludyt,  , ellenkezés  és  lázzasztás'  miatt  áttet- 
ték egy  olaszországi  garnison  ezredbe.  A  kettős 
birodalom  legfényesebb  katonai  állása  után  a 
minden  katonától  lenézett  helyőrségi  szolgálat, 
az  uralkodó  személyének  oltalmazása  helyett 
kórházak  ós  raktárak  őrzése,  fiatal,  mulatós  úri 
pajtások  helyett  rokkant,  penzióra  megérett  agg- 
harczosok,  a  pompás  Bécs  után  a  francziáktól 
fenyegetett  olasz  városkák :  áthelyezésük  rosz- 
szabb  volt  a  lefokozásnál.  Szívesen  ott  hagy- 
ták volna  u  katonaságot,  de  a  lemondásnak 
útját  állotta  önérzetük.  Attól  féltek,  hogy  azt 
mondja  a  világ:  kitaszították  őket  a  testőrök 
közül 

Kétszeresen  súlyos  volt  a  csapás  Kisfaludy ra, 
mert  testőri  állásával  együtt  elvesztette  remé- 
nyét Rózsa  kezére  is.  Szomorúan  győződött  meg 
erről,  mikor  1796  elején  búcsút  venni  haza- 
látogatott. Pedig  elég  jókedvűen  tért  haza.  A  meg- 
alázáson  érzett  bánatfelhőt  mind  jobban  el- 
szélesztette a  boldogság  reményének  szellője. 
Skublics  Imre  levelei  nagyon  biztatóan  hang- 
zottak. Rózsa  nem  felejtette  el  a  badacsonyi 
szüretet  s  ((regényes  andalgásokkal»  emlékszik 
vissza  a  történtekre.  Kisfaludyban  is,  a  múlt- 
nak eszményítő  hatása  alatt,  a  Balaton-parti 
találkozásnak  csak  kedves  emlékei  támadtak  föl, 

s  visszagondolva  Rózsa  egy-egy  elejtett  szavára, 
egy-egy  melegebb  pillantására,  lassanként  maga 
is  hitelt  adott  barátja  szavának.  Elhatározta, 
hogy  megkéri  Eózsa  kezét.  Alkalomra  nem 
sokáig  kellett  várni.  Sümeg,  a  Kisfaludyak  anyai 
öröksége,  olyan  közel  volt  Eötvöshöz,  a  Szegedy- 
birtokhoz  és  a  farsang  annyi  mulatsággal  ki- 
nálta  az  ifjúságot,  hogy  rövid  idő  múlva  ott 
állott  az  óhajtott  leány  előtt,  Gógánfán,  Eötvös 
és  Sümeg  között  a  feleúton,  nyílt  vallomást 
tett.  A  leány  azonban  hidegen  fogadta.  Miért 
utasította  vissza  a  fölajánlott  szívet,  nem  tud- 
juk, a  költő  csak  annyit  árul  el,  hogy  rossz 
nyelveknek  volt  áldozata,  Czélzásaiból  valószínű, 
hogy  avval  vádolták,  első  sorban  Rózsa  nénjei : 
kedvese  karjából  jön  leánynézőbe  s  mint  elcsa- 
pott testőr  jó  házassággal  akar  segíteni  magán. 
Pedig  azok  a  nyelvek  nem  is  voltak  olyan  gono- 
szak. A  látszat  mellettük  szólt.  A  Medina- 
kalandnak mindenesetre  híre  ment,  s  az  idege- 
nek nem  méltányolták  azt  a  rózsaszínű  fátyolt, 
a  melylyel  Kisfaludy  költőivó  akarta  varázsolni 
a  tánczosnő  iránt  érzett  szerelmét.  A  testőrség- 
től csakugyan  elmozdították.  Ez  is  tény  volt. 
Csak  az  okozati  kapocs  nem  volt  igaz.  Azután 
Kisfaludy  szegény,  Rózsa  gazdag.  Itt  is  tág  a 
tere  a  mendemondának.  Csodálatos-e,  hogy  az 
elkapatott,  gazdag,  szép  leány  kikosarazta  a 
szegény,  elcsapott  testőrt? 

Néma  fájdalom  szorította  össze  Kisfaludy  szí- 
vét.  Ezt  nem  várta.  Megsemmisülve  tántorgott 

ki  a  szobából  s  végig  vetette  magát  egy  ágyon. 
Mikor  föleszmélt,  bánatát  és  szégyenét  a  jókedv 
álarczába  rejtette.  Ö,  a  ki  nem  szokott  tán- 
czolni,  vadul  járta  a  csárdást,  udvarolt  és  a  tár- 
saság kitörő  kaczaja  között  házassági  ajánlatot 
tett  egy  gyermekleánynak.  Majd  megundorodva 
önmagától  visszatért  Tétre  és  onnan  Bécsbe. 
Márczius  5-ike  volt,  másnap  indulnia  kellett 
Olaszország  felé.  Az  utolsó  napon  rendbehozta 
dolgait.  Meglátogatta  Medinát,  a  ki  időközben 
visszaérkezett  körútjáról  és  már  többször  tuda- 
kozódott felőle.  Nem  mint  szerelmes  jelent 
meg  nála,  hanem  mint  gentleman.  Tudta,  hogy 
az  önként  ajánlott  és  mohó  vágygyal  fogadott 
szerelemért  sokkal  tartozik  barátnőjének,  többel, 
mint  a  mennyit  adhat  neki.  Érezte,  hogy  nem 
szabad  búcsú  nélkül  elválnia.  A  szerelmes  asz- 
szony  keserű  szemrehányásokkal  fogadta,  ő 
védte  magát  jól-rosszúl.  Végül  megbékéltek. 
Kisfaludy  megígérte,  s  ígéretét  meg  is  tartotta, 
hogy  élete  végéig  hálásan  emlékszik  meg  az 
együtt  töltött  órákról.  Elérzékenyültek  mind  a 
ketten.  Kisfaludy  sietett  távozni  és  fölkereste 
az  exjezsuitákat  —  így  nevezték  magukat  a 
testőri  karból  száműzött  tisztek  —  hogy  meg- 
üljék a  számkivetés  torát.  A  Matschackerhofban 
nagy  lakomát  rendeztek  s  jó  magyar  borral 
búcsúztatták  egymást.  Borba,  hangos,  tobzódó 
mulatozásba  fojtották  bánatukat.  Valamennyin 
túltett  Kisfaludy,  a  legbúsabb  vigadó,  a  ki  leg- 
többet vesztett  közöttük. 

IV. 


A  következő  napon,    1796  márcz.  6-án,  zord, 
fergeteges    reggelre    virradt  a  mulató  társaság. 
A  hat  száműzött  testőr,    köztük  négy   magyar, 
Vizkelethy,  Balogh,    Kőrössy  és  Kisfaludy,  egy 
ezred  szedett-vedett    katona    élén    fáradtan,  ál- 
mosan távoztak  Bécs  falai  közül.  A  havas  szél 
lassanként    kijózanította   Kisfaludyt,  s    a    mint 
fájó  szívvel  búcsút  mondott  a  kedves  városnak, 
föltámadt  lelkében  a  közelmúlt  emléke,  a  mikor 
épen  úgy  mint  most,  Vizkeletyvel  együtt  kocsi- 
zott   el   Bécsből   —  ép    egy   fél    évvel    azelőtt, 
szeptemberben,  a  badacsonyi    szüretre.  Mennyi 
külömbség  a  két  utazás  között !  Akkor  Medina 
szerelmére    büszkén,    bécsi    sikereiben    elbízva 
magát,  mulatni  indult  hazájába,  most  Eózsától 
kikosarazva  Milano  felé    tart,  mint  a  rokkantak 
hadnagya.    Mi  lett   belőle,    hogy    szétfoszlottak 
ragyogó  álmai ! 

A  hadi  kormány  jóvoltából  kényelmesen  utaz- 
tak. Az  utat  Bécstől  Milánóig,  a  melyen  ma 
a  gyorsvonat  24  óra  alatt  száguld  végig,  ők 
Mürzzuschlagon,  Klagenfurton,  Lienzen,  Tren- 
tón,  Mantován,  Cremonán  át  épen  két  hónap  alatt 
tették  meg,  kocsin  vagy  szekerén,  lovon  vagy 
ökrös  fogaton.  A  hosszú  úton  ráért  godolkodni. 
Szeszélyesen  fonódtak  össze  emlékei,  a  szerelmes 
asszony  s  a  szeretett  leány,  az  egyre  távolodó 
haza  8   a   bécsi   mulatságok,  az    áthelyezés    és 

terveinek  rombadőlte  :  csupa  fájó  emlék.  A  bánat 
borúja  azonban  lassanként  szétfoszlott.  A  férfi, 
ha  azt  hiszi,  hogy  méltatlanul  szenved,  nem 
ássa  be  magát  a  fájdalomba,  hanem  lerázza 
magáról  búját-baját ;  a  ki  katonaruhát  hord,  az 
még  hamarabb  megszabadul  tőle :  Kisfaludy 
férfi  is  volt,  katona  is  és  hozzá  még  utazott. 
Gyermekkorától  vágyódott  idegen  népek  közé, 
ismeretlen  földre,  most  teljesült  vágya.  Minden 
nap  új  meg  új  képek  tárultak  föl  szeme  előtt, 
8  a  sok  benyomás  félelmes  ellensége  a  múltnak. 
Bár  a  hegyek  között  mindjobban  a  télbe  utaz- 
tak, hangulata  lépést  tartott  az  idővel,  s  szívében 
virágzott  a  tavasz. 

Gyönyörködött  a  természet  zord  pompájában. 
Eleinte  a  Mürz,  később  a  Mura,  majd  a  Dráva 
völgyében  haladtak,  égbenyúló  havasok  között, 
hatalmas  váromladékok  alatt,  melyeknek  lát- 
tára izgalomba  jött  romantikus  képzelete.  Veit 
Weber  regéinek  hatása  alatt  emberekkel  népe- 
sítette be  a  repkényborította  szürke  falakat: 
ott  látta  Eózsát  mint  várkisasszonyt,  magát 
mint  hű  lovagját.  Változik  a  táj.  A  leomlással 
fenyegető  sziklatömbök  háttérbe  vonulnak,  ki- 
tágul a  völgy,  8  a  kis  sík  folt  közepén  egy  tiroli 
városka.  Kisfaludy  nyílt  szemmel  néz  maga 
körül,  megfigyel  mindent :  az  embereket  —  kü- 
lönösen a  nőket,  a  kikről  mindég  följegyzi, 
csinos  faj-e  vagy  idomtalan  —  szokásaikat,  mu- 
latságaikat. Ellátogat  a  csapszókekbe  és  kávé- 
házakba,  paplakba  és   mágnások   váraiba,    egy 

este  a  színházak  énekesnőiben,  másikon  a  pa- 
rasztleányok tánczában  gyönyörködik.  A  pihenő 
napokon  puskával  a  vállán  elkalandozik  a 
hegyek  közé,  hol  nemes  vadra  cserkészve,  hol 
rókára  lesve.  Ha  hosszabb  időre  megtelepszenek, 
mint  Klagenfurtban,  egyenruhája  révén  bejut 
a  jómódú  polgárcsaládokba,  s  a  kisvárosi  egy- 
szerű kisasszonyok  ép  oly  szerelmes  pillantást 
vetnek  a  daliás  hadnagyra,  mint  a  bécsi  előkelő 
grófasszonyok.  Az  egyik,  a  ,hetvenezerrel  bíró, 
jól  nevelt  deli  barna  leány',  Thiess  Teréz,  a 
költőt  is  annyira  érdekli,  hogy  Rózsa  emlékét 
már-már  föláldozza  a  német  szépnek,  Szerencsére 
megfútták  a  trombitát,  s  az  idillnek  —  egyelőre  — 
vége  szakadt. 

A  kis  sereg  tovább  vonult  dél  felé.  Campará- 
nál,  ápr.  27-én  elérték  az  olasz  határt.  A  szárnyas 
oroszlán,  Velencze  czímere,  megdobogtatta  a 
költő  szívét,  s  ép  oly  ünnepi  áhítat  fogta  el, 
mint  a  XX.  század  magyarját,  ha  először  teszi 
lábát  Olaszország  szent  földjére.  De  míg  ez  a 
hamvaiból  kétszer  is  új  életre  ébredt  phcenix 
(a  renaissance  és  a  Venti  Settembre  idején) 
ránk  természeti  szépségeivel,  műemlékeivel  hat, 
a  XVin.  századi  magyart  az  a  gondolat  hatotta 
meg,  hogy  a  dicső  római  nemzet  földjén  jár. 
S  a  mint  mi,  hogy  Olaszország  kincseit  élvez- 
hessük, a  Baedekeren  kívül  Taine  Voyage  en 
Italie-jéá>  s  Burckhardtot  teszszük  útitáskánkba, 
elődeink  Livius-szal  fejükben,  Vergilius- szál  és 
Ovidius- szál   zsebükben  járták   be    a    classikus 


56 


földet  Kisfaludy  is,  a  mint  ,a  sasos  Minciónak 
pázsitos,  virágos  padján'  Mantova  felé  haladt, 
Vergilius  eclogáit  szavalta  Batsányi  példányá- 
ból azon  a  helyen,  a  hol  költőjük  szerezte  őket. 
Ugyanannak  a  folyócskának  hullámai  ringottak 
előtte,  talán  ugyanabból  a  gyökérből  sarjadtak 
a  mellette  fölnyúló  bükkfák,  ugyanaz  az  azúr 
ég  domborult  fölötte  :  képzelete  elmerült  Vergi- 
lius világába.  Egyszerre  ,8zinte  kiesett  a  könyv 
kezéből',  az  ecloga  soraiban  a  maga  lelkiálla- 
potának rajzát  olvasta: 

Quid   facerem  ?  Neque    servitio  me    exire  licebit  — 
Me  tamen  úrit  amor  ! . . . 

A  város,  Mantova,  kizökkentette  klasszikus 
hangulatából,  s  ismét  élvezetekre  vágyó  had- 
nagygyá  tette.  Szerencsétlenségüknek  és  szere- 
tetreméltóságuknak híre  már  megelőzte  őket,  s  a 
<i császár  áldozatait*)  nagy  lelkesedéssel  fogadták 
az  épen  nem  loyalis  mantovai  alattvalók.  Mint 
Bessenyei  a  Torino  meletti  kis  Veneriről,  ép  oly 
elragadtatással  emlékezett  meg  költőtársa  Man- 
továról.  A  legelőkelőbb  társaság  látta  őket  ven- 
dégül. Kisfaludy  az  aranyifjúság  egyik  tagjának, 
Castiglioni  marchesének,  vezetése  alatt,  már  az 
első  napon  otthonos  lett  a  mágnás  asszonyok 
szalonjaiban.  A  Medina  kedvéért  tanult  olasz 
nyelvet  hasonló  czélra  használta :  színházakban, 
kirándulásokon,  boudoirokban  udvarolt  a  tüzes- 
szemű,  hollóhajú  olasz  asszonyoknak.  Egyikük, 
Colloredo  grófnő,  ,Mantua  Aspásiája',  tüzet  fogott, 

s  a  marchese  útján  szerelmi  vallomást  küldött 
az  ,Alcibiade  ongaresenek'.  A  szép,  fényes  magyar 
katonák  úgy  látszik  sajátságos  varázszsal  von- 
zották magukhoz  Olaszország  előkelő  asszonyait. 
Amadé  László,  szintén  költő-katona,  hatvan  év- 
vel előtte  ép  úgy  megigézte  a  veronai  Gazola 
grófnőt.  Amadé  katonásan  kitett  magáért,  Kis- 
faludy is  hódolattal  foglalkozott  grófnőjével,  de 
a  helyett,  hogy  szerelmes  szavakat  súgott  volna 
a  fülébe,  a  Palazzo  del  Thé-ben,  a  Giulio  Eoma- 
nótól  11.  Federico  számára  épített  fényes  kas- 
télyban, azokat  az  óriás  freskókat  magasztalta, 
melyekkel  Einaldo  Mantovano  (Kisfaludy  szerint 
Tiziano)  a  Sala  de'  Gigantit  díszítette,  s  a 
grófnő  palotájában  nem  annyira  a  rózsaszínű 
pamlagon  ledőlt  szép  asszonyt,  mint  inkább 
termeinek  nagyszerűségét  bámulta.  A  marchese 
előtt  azzal  mentette  ki  magát;  ,il  tempó  é  troppo 
corto !' 

Ezt  a  rövid  időt  ki  is  akarta  használni  s  a 
nap  nagyobb  részét  a  város  művészi  emlékeinek 
csodálatával,  az  olasz  építészet  tanulmányozásá- 
val töltötte. 

Mennyi  oldalról  ismerjük  meg  e  rövid  út 
alatt  Kisfaludyt.  Valóban  igaz  az  a  széltében 
hangoztatott  mondás,  hogy  az  utazás  derít  leg- 
jobban világot  az  ember  jellemére.  Hol  marad 
azonban  Kisfaludy  jellemének  egyik  uralkodó 
vonása,  az  ambiczió,  a  szent  írói  fogadás  ?  Olvas- 
suk el  naplóját  (Napló  és  Franczia  fogságom) 
és  megkapjuk  a  feleletet.  A  nappalt  szórakozá- 

soknak  szentelő  utas  az  éjtszaka  csöndjében 
előveszi  papirosait  és  Skublics  barátjához  in- 
tézett levelek  alakjában  valóságos  művészi  út- 
leírást készít  élményeiből.  A  Napló  sesthetikai 
becsére  már  Heinrich  Gusztáv  is  utalt,  s  az  a 
kijelentése,  hogy  Kisfaludy  útleírása  kiállja  az 
összehasonlítást  «a  stílus  egyik  leggeniálisabb 
mesterének,  Heine-nek,  ugyané  vidékről  szóló 
gyönyörű  följegyzóseivel»,  minden  dicséretnél 
többet  mond.  Valódi  jelentőségét  azonban  mind 
máig  nem  ismerte  fel  az  irodalomtörténet.  Ez 
a  munka  nemcsak  Kisfaludynak  legértékesebb 
prózai  műve,  hanem  az  egész  XVIII.  századnak 
Mikes  Levelei  és  Kármán  /''anni-ja  mellett  a 
legvonzóbb  prózája.  Megtaláljuk  benne,  ha  nem 
is  annyi  művészettel  elegyítve,  az  igaznak  és 
költöttnek  azt  a  vegyületét,  mely  Goethe  Dich- 
tung  und  Wahrheit-jét  olyan  becsessé  teszi  s  az 
élmények  rajzának  azt  a  közveletlenségét,  mely 
a  Törökországi  Levelek-et  jellemzi,  úgyannyira, 
hogy  az  olvasó  észre  sem  veszi,  mikor  válioz- 
nak  át  a  valóban  elküldésre  szánt  levelek  mé- 
moire-rá.  Van  bennük,  a  mi  a  mai  olvasó  előtt 
már  keresettnek  vagy  ferfiatlannak  tetszik,  a 
barátság  érzelmének  részletező,  édeskés  festése, 
a  troubadour-szerelemre  emlékeztető  sóhajtozá- 
sok,  de  ebben  a  kor  hibás,  a  XVIII.  század 
sentimentalismusa.  Az  is  kétségtelen,  hogy  a 
Napló  varázsának,  ép  úgy  mint  Petőfi  költésze- 
tének, egyik  hatalmas  forrása  a  költő  rendkívüli, 
korában  páratlanul  álló  őszintesége  és  egyéni- 

ségének  kedves  szeretetreméltósága :  de  ez"  nem- 
csak magyarázat,  ez  már  maga  érdem.  Stílusa 
nem  választékos  és  finom,  mint  Bárótzié,  nem 
művészire  csiszolt,  mint  Kazinczyé,  nincs  benne 
annyi  egyéni  és  jellemző,  de  mindegyiknél 
kedvesebb  és  igazabb :  egyszerű,  kifejező  és 
magyar.  Tanúit  előzőitől,  de  többet  merített 
magából,  eddigi  gyakorlataiból  s  abból  a  nyelv- 
gazdagságból,  melylyel  Isten  megáldotta. 

Irodalmi  munkásságát  még  azután  is  foly- 
tatta, hogy  Vizkeletyvel  együtt  máj.  6-án  meg- 
érkezett Milanóba.  A  pompás  Milanóban,  melyet 
Kisfaludy  szebbnek,  nagyobbszerűnek  talált  még 
Bécsnél  is,  nem  sokáig  gyönyörködhetett.  Beau- 
lieu,  a  kinek  Lombardiát  kellett  védelmeznie 
Napóleon  ellen,  Lodi  mellett  10-ikén  vereséget 
szenvedett.  Erre  a  hírre  Ferdinánd  föherczeg 
és  a  várparancsnok  , elillantak',  s  miután  az 
elaggott,  protekcziós  német  generálisok,  a  kiket 
a  hadvezetőség  Bécsből,  1000  km.-ről  dirigált, 
egymásután  követték  el  a  gondatlanságokat  és 
ostobaságokat,  az  olaszok  14-én  megnyitották 
a  város  kapuit  a  franczia  hadosztályparancsnok, 
Bertier  előtt.  Az  osztrákok  a  fellegvái-ba  szorul- 
tak, s  a  bécsi  hadvezetőség  bölcs  intézkedése 
következtében  'áOOO,  többnyire  nyomorék  vagy 
fegyelmezetlen  katonára  volt  bízva  Lombardia 
főhelyének  védelme  a  tízszerannyi,  ,nyíltszemű, 
tüzes,  fiatal'  generálisoktól  vezetett  franczia  had 
ellen.  A  majd  másfélhónapi  ostrom  igazi  operett- 
háború volt,  mert  a  fellegvár  jól  meg  volt  erő- 

sítve,  eleséggel  is  el  volt  látva,  de  sem  katonája 
nem  volt  bőven,  sem  tüzére  elég  az  ágyúkhoz  ; 
a  franczia  sereg  pedig  nem  sokat  törődött  a 
valójában  kórháznak,  vagy  Kisfaludy  szerint 
siralomháznak  szolgáló  várral.  Ilyen  körülmé- 
nyek között  nem  hiányoztak  a  mulatságos  esetek. 
Egyike  az  érdekesebbeknek,  hogy  a  meghódolt 
város,  a  nélkül,  hogy  az  osztrák  parancsnokot 
megkérdezte  volna,  egyezségre  lépett  a  francziá- 
val :  a  város  épületeinek  megkímélése  ezéljából 
a  francziák  és  a  várbeliek  kölcBÖnösen  meg- 
szüntetik a  lövöldözést.  És  az  osztrák  —  itt  a 
csattanó  —  engedelmeskedett. 

Kisfaludy  tehát  unalmas  vártaszolgálatra  volt 
kárhoztatva.  Zsebébe  rejtett  Vergiliusán  és  egy 
müveit  lelkű  belga  kapitány :  Sceauveaud  tár- 
saságán kívül  az  írás  volt  egyedüli  szórakozása. 
Dolgozgatott  naplóján  s  fordított.  Tréfálkozva 
említette,  hogy  az  ellenség  ágyúira  bámészkodó 
várban  nem  Mars  dühösségéről  írt  költeményt, 
hanem  mint  eddig  mindig,  most  is  a  ezerelem- 
ről. Montesquieu  Le  temple  de  Gnide-jének 
I.  és  V.  énekét,  a  szerelem  cultusának  sikamlós 
rajzát  8  egy  sekélyes  szerelmi  történetet  fordí- 
tott le  Vénus  temploma  Gnidosban  czím  alatt, 
gondos  és  eleven,  de  kissé  czikornyás  és  körül- 
írásai által  fárasztó  prózában.  Csak  a  tárgy- 
választás jellemző  a  fordítóra,  a  ki  még  az 
ostromzaj  közepett  is  megmaradt  annak  a  sze- 
relemre vágyó  ifjúnak,  a  kinek  Pozsonyban 
ismertük.  Ha  nem  volt  alkalma  szerelmi  idillt 

átélni,  legalább  írt  egyet.  Dámon  és  Camilla 
érzelgős  történetéhez  később  Draguignanban 
még  hat  hasonló  szellemű  prózában  írt  idillt 
csatolt,  többnyire  Chaulieu  és  Parny  franczia 
verseinek  vagy  prózában  írt  költeményeinek 
fordításait  s  a  kis  gyűjteményt  Magyar  Thaliá- 
nak  nevezte  el.  Sentimentalis  pásztor-történetek 
s  nemcsak  stílus  tekintetében  állanak  egy  szín- 
vonalon, hanem  tárgy  és  fölfogás  tekintetében 
is :  mindegyik  a  mély,  odaadó  szerelmet  dicsőíti. 
Hasonló  jellemű  a  valamivel  korábban  vagy 
talán  még  Bécsben  készült  Szép  lélek  czímű 
kettős  elbeszélése,  mely  franczia  forrás  nyomán 
Xenophon  Kyropaideia-jéibsin  olvasható  két  jel- 
lemzést olvaszt  össze.  Az  egyik  idillnek  hősét,  a 
Dya  és  Lya  ,8zép  legényét',  a  ki  ,a  tüzes  viadal- 
ban fiatal  oroszlány',  kedvese  ölében  , szerelmes 
gerlicze',  meg  épen  mintha  magáról  mintázta 
volna  Kisfaludy. 

E  kettős  természete  közül  az  egyik,  a  ger- 
liczéé,  egyelőre  rejtve  kellett,  hogy  maradjon. 
Június  vége  felé  a  franczia  fővezér,  Despinoy, 
megunva  a  hosszadalmas  ostromzárat,  elkezdte 
lövetni  a  várat.  26-ikától  kezdve  szünet  nélkül 
dolgoztak  az  ágyúk.  Sok  kárt  nem  tettek,  az 
egész  ostrom  alatt  csak  negyvenen  estek  el  az 
ellenséges  golyóktól.  Annál  veszedelmesebb  el- 
lenségük támadt  a  vérhasban,  mely  az  állott 
vízzel  és  romlott  hússal  táplálkozó  katonákat 
mindjobban  tizedelte.  Kisfaludyt  egyformán  meg- 
kímélte   az    ágyútűz    és    a    betegség,    csak   dús 

haja  bánta  meg  a  nyomorúságos  életet :  e  na- 
pokban egyszerre  megkopaszodütt.  A  vár  osztrák 
parancsnoka  ürügyül  használván  a  ragály  pusz- 
tításait, három  nappal  az  ostrom  megkezdése 
után  föladta  a  várat. 

Kisfaludy  hadifogoly  lett.  Rangját  és  fegyve- 
reit meghagyták,  de  Alessandrián,  Sospellón, 
Nizzán,  Canneson  s  a  fréjusi  olajfaerdőn  keresz- 
tül Provenceba  szállították.  Nem  érzett  sem 
bánatot,  sem  fájdalmat.  Ha  hazája  védelmében 
esett  volna  fogságba,  ha  a  szabadságért  vívott 
harczokban  verték  volna  meg  seregét,  bús  szív- 
vel hajtotta  volna  fejét  az  ellenség  jármába. 
De  így,  a  császárért  havi  24  frt  337*  kr.-ért 
hadakozva,  örült,  hogy  a  kelletlen  katonai  szol- 
gálat helyett  a  franczia  állam  költségén  Olasz- 
ország egyik  legszebb  útján  Francziaország  felé 
haladhat,  a  hova  oly  régen  vágyott  s  a  honnan 
egyik  őse,  Miklós  comes,  mikor  II.  Endre 
követjeként  Francziaországban  járt,  feleséget 
hozott  magának,  minden  Kisfaludy  ősanyját. 
A  kései  utód  közjogi  méltósága  kevésbbé  volt 
előkelő !  De  nem  bánta.  Szeme  csodálattal 
tapadt  a  piemonti  havasokra,  a  Colle  di  Tenda 
oldalába  vágott,  merészen  a  feneketlen  mélység 
fölött  kígyózó  hegyi  utakra,  a  völgyben  sziklá- 
ról sziklára  tajtékzó  hegyi  patakokra.  Mikor 
Tendánál  megpillantotta  a  Tyrrheni  tenger  ara- 
nyosan csillogó  kék  hullámait,  ép  oly  hozsanná- 
val üdvözölte,  mint  Xenophon  katonái  az  ezüs- 
tös tükrű  Fekete-tengert,  mint  a  magyar  utazó 


63 


Plasénál  az  Adriát.  Törődött  is  a  franczia  állam 
nyomorúságos  kosztjával,  a  szalma-párnával  és 
a  hegymászás  fáradalmaival,  mikor  a  természet 
nagyszerű  jelenségeiben  gyönyörködhetett  s 
Francziaországba,  Provence  « daltelt  mezői))  felé 
vándorolhatott ! 

Még  Olaszországban,  Paviában,  egy  fontos, 
költői  fejlődésére  mélyen  kiható  esemény  tör- 
tént :  egy  kis  verskötetet  vásárolt.  Bár  egy  tel- 
jes napi  élelem-pótlékát  szánta  rá,  nem  volt 
oka  megbánni  a  vásárt,  mert  ez  a  könyv, 
Petrarca  költeményei,  innen  kezdve  az  elmarad- 
hatatlan Vergilius  mellett  mindennapi  szellemi 
tápláléka  lett.  Már  az  út  alatt  is  foglalkoztatta 
lelkét  ,a  szerelemnek  érzékeny  éneklője',  a 
mint  pedig  majd  egy  hónapi  vándorlás  után, 
július  29-én  megérkezett  számkivetése  helyére, 
a  kies  völgykatlanban  fekvő  Draguignanba, 
,éjjel-nappal  együtt  volt  vele*. 

Az  olajfákkal  benőtt  szőlőhegyek  között  el- 
terülő Draguignan,  Kisfaludy  Rodostója,  nem- 
csak fekvésére  nézve  hasonlított  a  XVIII.  szá- 
zad másik  hontalanjának,  Mikesnek,  bujdosó 
helyéhez,  hanem  az  életmódra  nézve  is,  melyet 
a  fogoly  hadnagy  benne  talált.  Citoyen  Valentin 
és  öreg  felesége,  Kisfaludy  házigazdái,  meg  a 
városka  többi  lakói,  ép  olyan  kedvesek,  barát- 
ságosak voltak  hozzá,  mint  Mikeshez  törökjei, 
8  ő  is  ép  úgy  érdeklődött  a  vendéglátó  nem- 
zet szokásai  iránt,  mint  levélíró  társa.  Az  egyik 
szabad   fogoly,  a  másik    rabságban  élő  szabad, 

mindkettő  szegény  és  hontalan.  S  a  mint  Mikes 
számkivetésének  borús  napjait  földerítette  egy 
fiatal  leány,  akként  Kisfaludy  draguignani  tar- 
tózkodását is  kedvessé  tette  egy  fiatal  párizsi 
leány,  D'Esclapon  Karolina.  Külseje  kellemes 
volt,  de  igazi  vonzó  ereje  nemes  szívében,  mű- 
velt, finom  lelkében  rejlett.  Jól  tudott  latinul, 
Vergiliust  eredetiben  olvasta,  de  még  jobban 
szerette  a  modern  franezia  költőket  s  az  ola- 
szok közül  Petrarcát,  Kisfaludy  új  bálványát. 
Nem  a  szerelem  fűzte  össze  a  két  fiatal  szívet, 
hanem  a  barátság,  a  mely  csak  Karolina  részé- 
ről volt  a  szerelem  leple,  míg  Kisfaludy  érzelmei 
nem  lépték  át  a  baráti  rokonszenv  korlátait. 

A  szellemes,  sokat  olvasott  leány  társasága 
fölüdítette  a  fogoly  lelkét.  De  művelte  is.  Bécs- 
ben szerzett  franezia  nyelvi  ismereteit  már 
Piemontban  kezdte  gyarapítani,  itt  Karolina 
vezetése  alatt  mind  jobban  tökéletesedett  a 
, frankok  nyelvében'.  Karolina  megismertette 
barátjával  a  kor  divatos  lírikusait,  a  régieket: 
Madame  Deshouliérest,  Chaulieut  s  az  újakat: 
Parnyt,  Bertint,  a  meseíró  La  Fontainet  s  a 
XVIII.  század  leghíresebb  prózai  művét,  Rousseau 
Nouvelle  Héloise-ét,  melyben  valósággal  meg- 
igézte Julienek  és  Saint  Preuxnek,  e  két  hű 
szívnek,  , ragadozó  indulatja,  égő  szerelme,  búja, 
bánatja,  keserű  kínjai,  szomorú  elszakadása'. 
E  regény  részletes  érzelemfestései,  a  franezia 
lírikusok  természeti  képei,  Petrarca  szerelmé- 
nek   olthatatlan  lángja  költői  gondolatokat    éb- 

resztettek  Kisfaludyban.  Lelke  megtelt  a  ked- 
velt költők  eszméivel.  Karolina,  a  ki  jól  is- 
merte a  regényes  Vaucluset,  Petrarca  szerel- 
mének szülőhelyét,  olyan  plastikusan  festette 
le  barátja  előtt  a  két  mohos  váromladékot : 
Petrarca  és  Laura  szemben  álló  kastélyai- 
nak romjait,  hogy  Kisfalu dyból  buzgó  forrás- 
ként tört  elő  az  elfojtott  költői  ér.  Egy-egy 
csepp  kiszivárgott  már  korábban.  Alig  hogy 
elhagyta  Bécset  s  a  hosszú  úton  átengedhette 
magát  gondolatainak,  érzelmesebb  pillanataiban 
versbe  öntötte  lelke  tartalmát.  Schottwientől 
Draguignanig  vagy  tíz-tizenkét  kis,  többnyire 
pár  sornyi  verset  írt.  Nincs  bennük  költői  más, 
csak  a  forma.  Egy-egy  természeti  képet,  olvas- 
mányainak egy-egy  részletét,  egy-egy  fölvillanó 
érzelem-hangulatot  foglal  rímes  sorokba.  A  mű- 
vészi compositiónak,  a  költői  eszményitésnek 
nincs  bennük  semmi  nyoma.  Jelentőségük 
mégis  igen  nagy  :  Kisfaludy,  a  ki  eddig  prózai 
munkákkal  törekedett  az  írói  koszorú  után, 
szinte  észrevétlenül  a  versírás  terére  kerül. 
Még  fontosabb,  hogy  a  hazájából  magával  ho- 
zott epikus  tizenkettős  jármát  olasz  földön,  az 
olasz  énekek  és  Petrarca  hatása  alatt,  melyet 
támogatott  a  szülőföldjén  és  a  székely  fonók- 
ban hallott  magyar  népdal  strófaalkotása,  eleinte 
bátortalanul,  később  egyre  művészibben  föl- 
cseréli a  rövid,  zengzetes,  változatosabb  lírai 
formákkal. 

Karolina    észrevevén   Kisfaludy  költői  hajla- 

Csásxár  Elemér'  Kisfaludy  Sándor.  5 

mát,  arra  ösztönözte,  hogy  meréBzebb  hango- 
kat csaljon  húrjaira.  Egy-két  fordított  pásztori 
költeményen  (A  kis  Dorilis,  Inshez)  s  egy 
gúnyos  versen  kívül  (A  gyónó  grófné)  Kisfaludy 
első  nagyobb  szabású  alkotása,  Petrarca  és 
Laura  szerelmének  megéneklése  volt  a  buzdí- 
tás eredménye.  Kisfaludy,  a  ki  kora  ifjúságától 
kezdve  vágyódott  a  szerelem  után,  Petrarcát 
olvasva,  a  maga  érzelmeit  tárgyiasítva  látta  a 
padovai  kanonok  szerelmében.  Mivel  azonban 
még  gyakorlatlanabb  volt,  mintsem  sejtelmes 
vágyódásait  a  maga  erejéből,  pusztán  önmagá- 
ból merítve  költőileg  alakítani  tudta  volna :  a 
hű  szerelem  dalnokának.  Petrarcának,  alakját 
vette  magára.  Bár  a  Tasso  strófáiban  írt  köl- 
temény, mely  , észrevétlenül  csakhamar  egy  pár 
száz  versre  szaporodott',  nem  maradt  reánk, 
bizonyos,  hogy  a  fiatal  költő  nemcsak  Vaucluse 
lantosának  alakját  vette  föl,  hanem  motívumait, 
képeit,  fordulatait  is  utánozta. 

Egyszer  Karolina  szobájának  falán  megpil- 
lantotta az  isteni  Laura  képét.  A  véletlen  sze- 
szélyes játékaként,  vagy  talán  a  badacsonyi 
emlékek  hatása  alatt,  Laura  arczvonásai  meg- 
egyezni látszottak  azzal  az  arczczal,  melyet  ép 
egy  éve  hordozott  szívében :  Eózsáéval.  Kétség- 
telen, hogy  a  költő  szerelme  Rózsa  iránt  nem 
volt  az  a  mély,  szenvedélyes  érzelem,  a  milyen- 
nek a  köztudat  tartja,  nem  Leander,  Abailard, 
Eomeo  volt  ő,  a  kinek  szívét  egészen  betölti 
az  érzelem  s  érzéketlenné  teszi  a  többi  asszony 

bájai  iránt.  Nem.  Kisfaludy  szerette  Rózsáját  a 
házasodni  vágyó  férfiú  erős  vonzódásával,  azzal 
a  határozott  ezéllal,  hogy  nejévé  teszi,  de  nem 
az  exaltált  szerelmes  mohó  vágyával,  kizáróla- 
gosságával. Ha  Rózsa  meghallgatta  volna.  Kis- 
faludyt örökre  bilincsbe  verte  volna  a  viszon- 
zott szerelem  boldogsága :  így  az  elutasítás 
sajgó  fájdalmával  szívében,  inkább  Don  Jüan, 
mint  Petrarca  szerepkörére  vállalkozott,  Rózsa 
emléke  azonban  mindegyre  kísérte.  Ekkor  is, 
Rózsára  ismervén  Laura  képében,  föltámadt  lelke 
előtt  a  múlt,  észrevette,  hogy  a  Petrarca  képé- 
ben megénekelt  érzelmek  mennyire  illenek  az 
ő  lelki  állapotához.  Hiszen  ö  is  szereti  Rózsát, 
őt  sem  hallgatta  meg  az  imádott  leány,  s  ő  is 
szenved  a  sors  kegyetlensége  miatt.  Egy  új 
költői  cyclusba  kezdett,  a  maga  szerelmi  bána- 
tát öntötte  versekbe,  és  megszülettek  a  Kesergő 
szerelem  első  dalai.  Karolina  elragadtatással 
hallgatta  az  új  verseket,  melyeket  kedvéért 
Kisfaludy  francziára  fordított,  és  nagy  jövőt 
jósolt  fiatal  barátjának. 

Az  a  másfél  hónap,  melyet  Kisfaludy  Dra- 
guignanban  töltött,  életének  legharmonikusabb 
szakasza  volt.  Teljesen  a  maga  ura  volt.  Sétált 
a  szelíd  olajfák  alatt,  ábrándos  nótákut  játszott 
hegedűjén,  elmulatott  Valentin  polgártárssal  és 
Sceauvaud  kapitánynyal,  de  legtöbbet  és  leg- 
szívesebben Karolinával.  Az  érzelmes  barátság 
csöndes  napjai  végükhöz  közeledtek.  Szept. 
9-én  az  a  rendelet  érkezett  a  foglyokhoz,  hogy 

készüljenek,  Francziaország  túlsó  szélére  szál- 
lítják őket.  El  is  indultak,  de  mielőtt  \  auclu- 
sebe  érkeztek  volna,  Lorguesban  új  parancsot 
kaptak,  hogy  mehetnek  haza,  ha  becsület- 
szavukra megígérik,  hogy  kiváltásukig  nem  fog- 
nak fegyvert  a  francziák  ellen.  Kisfaludy  repeső 
szívvel  sietett  vissza  Draguignanba,  nem  törő- 
dött vele,  hogy  nem  juthatott  Petrarca  földjére. 
Egy  pénteki  napon,  16-án,  elbúcsúzott  a  hű  ba- 
rátnőtől, a  , ritka  asszonyi  virtusokkal"  ékeskedő 
Karolinától,  a  ki  a  válás  pillanatában  könnyes 
szemmel  vallotta  meg,  hogy  szerelmét  viszi  ma- 
gával. Emlékül  egy  kedves  könyvüket  adta  Kis- 
faludynak,  melyet  sokat  olvastak  együtt :  Ma- 
dame Deshouliéres  költeményeit. 

Kisfaludy,  mint  a  tündérmesének  Franczia- 
or szagot  járó  magyarja,  János  vitéz,  gályán  in- 
dult hazája  felé  s  ép  úgy  egy  szerelmes  franczia 
leányt  hagyott  el  Eózsája  kedvéért,  mint  Petőfi 
hőse.  Sőt  útjuk  folytatása  is  csodálatosan  egyező, 
mintha  csak  róla  mintázta  volna  Petőfi  János 
vitézt.  Öt  is  vihar  érte,  igaz,  hogy  nem  olyan 
veszedelmes,  szept.  28-án  Nizza  és  Noli  közt,  s 
ő  is  a  tengerbe  vesztette  franczia  zsákmányát: 
a  két  verscyclust,  a  Petrarca  és  Lanrá-t  és  a 
Kesergő  szerelmet.  Az  utóbbiból  szerencsére 
13  darab  meg  volt  másolatban,  az  előbbiből 
pedig  egy  pár  részletet  könyv  nélkül  tudott  s 
utóbb  beolvasztott  a  Himfy-he.  Az  elveszett 
Himfy-dalokat  azonban  szintén  pótolta  emléke- 
zetből, így  a  csapás  csak  látszólagos  volt,  annál 

inkább,  mert  a  kiállóit  szenvedéseknek  és  ije- 
delmeknek köszönhető  az  az  eleven  és  szemlé- 
letes rajz  a  Kesergő  szerelem-hen  (XVI.  ének), 
melyben  egy  tengeri  vihar  borzalmait  festi. 

Genovánál  elhagyta  a  tengert  s  Novin,  Bres- 
cián,  Cremonán  és  Veronán  keresztül  Vizkelety- 
vel  együtt  Trentóba  érkezett.  Kisfaludyt  Davi- 
dovich  altábornagy  a  klagenfurti  nagy  kórház 
felügyeletével  bízta  meg,  majd  mikor  maga  is 
megbetegedett,  a  katonai  ruhatár  őrzésével.  Az 
egész  telet  (1796 — 97.),  a  legvígabbat,  még  a 
bécsieknél  is  mulatságosabbat,  Klagenfurtban 
töltötte.  Még  emlékezett  a  társaság  a  két  had- 
nagyra, a  kik  félév  előtt  annyira  megkedveltet- 
ték magukat.  Tárt  ajtóval  várták  őket.  Különö- 
sen a  Thiess  kisasszonyok  örültek  érkezésük- 
nek, Teréz  Kisfaludyénak,  Lujza  Vizkeletyének. 
Olyan  szerelmes  volt  ifjainkba  ez  a  két  karin- 
thiai  leány,  hogy  nemcsak  a  városban  pletykáz- 
tak róluk,  hanem  már-már  veszedelem  fenye- 
gette őket.  Az  Argus-szemű  öreg  Thiess  ugyan 
elzárta  a  leányokat,  de  a  fiatalok  igazi  Don 
Juan-szerü  fogásokat  eszeltek  ki  levélváltásra, 
ablakon  való  bemászásra  stb.,  s  már  egy  éjjeli 
találka  módozatait  is  megbeszélték.  Ha  e  ta- 
lálka éjjelén  nem  lett  volna  csikorgó  hideg,  s  a 
két  udvarló  el  nem  unta  volna  az  ablak  előtti 
ácsorgást,  ki  tudja,  milyen  fordulatot  vesz  Kis- 
faludy sorsa. 

Kisfaludy   a   szerelem   okozta   veszedelmeket 
homeopatha    módjára   újabb    szerelemmel  gyó- 

gyította.  Ez  új  kalandnak,  de  most  már  való- 
ban utolsónak  életében,  bősnője  Pepi  grófné 
volt.  a  tollúnkra  vett  sok  női  név  között  a 
végső.  Férje  nevét  nem  ismerjük  s  az  asszony 
egyéniségéről  is  csak  annyit  tudunk,  a  mennyit 
a  költő  leveleiben  elárul.  Mint  egykor  Bécsben, 
itt  Klagenfurtban  is  az  asszony  volt  a  csábító. 
A  második,  de  az  elsőnél  közönségesebb,  rom- 
lottabb  Medina  szenvedélyes,  érzéki  asszony 
volt.  Szépségével,  odaadó  szerelmével  egészen 
magához  lánczolta  az  .Alessandro  pazzo  per 
Amore'-t.  Gyönyörtől  ittasul  va  prózában  és 
versben  dicsőítette  a  grófnét,  ,1a  plus  sensible 
des  femmes'-ot,  az  ,imádá8ÍgS  a  ,megörü- 
lésig'  szeretett  asszonyt.  Kisfaludy  végtelen 
szomorúságára,  de  az  irodalomnak,  sőt  magá- 
nak a  költőnek  is  szerencséjére  a  politika  meg- 
zavarta az  idillt.  Napóleon  1797  tavaszán  el- 
foglalta Mantovát  és  gyors  léptekkel  sietett 
Ausztria  felé.  A  gróf  és  neje  megrémülve  el 
készültek  hagyni  a  fenyegetett  Klagenfurtot, 
Kisfaludynak  pedig  a  veszedelemben  forgó  ruha- 
tárat kellett  a  biztosabb  Judenburgba  szállítani. 
Bár  az  ijedező  lakosság  csak  a  maga  meg- 
mentésével törődött,  Kisfaludy  energikus  fel- 
léptével kierőszakolta  a  parasztoktól  a  szüksé- 
ges szekereket,  lovakat  s  föladatát  fényesen 
megoldotta,  több  száz  katonaruhával  tömött 
hordót  szerencsésen  elszállíttatott  Judenburgba. 
Már  , zokogva'  búcsúzott  a  szép  sziréntől,  mi- 
kor átadták    neki  a  főhadikormány    rendeletét, 

a  melyben  ügyességét  megdicsérik  és  jutalmul, 
közben  megtörténvén  az  elfogott  franczia  tisztek 
kicserélése,  a  garnison-ezredböl  a  Eajnánál  tá- 
borozó Olivier  Wallis  nevét  viselő  morva  gyalog- 
ezredbe helyezik  át.  Fájt  szivének,  hogy  gya- 
logosok közé  osztották  be,  ,mert  csak  lovas 
hazafiaknak  magyar  társaságában  vágyott  élni, 
halni',  de  megvigasztalta,  hogy  Bécsbe  kell 
sietnie  s  így  Sopronig  együtt  utazhatik  Pepijé- 
vel. A  férj  jelenléte  nem  zavarta  boldogságu- 
kat. Az  utazó  kocsi,  a  vendégfogadók,  a  vár- 
romok, melyeket  kettesben  meglátogattak  s  a 
pázsit,  hol  pihenni  ledültek :  mind  szerelmük- 
kel volt  tele.  Különösen  Sanct  Veit  és  Unz- 
markt  volt  ,édes  emlékezet'  a  költőnek.  Az  itt 
töltött  édes  óráknak  egy  erősen  érzéki,  de 
őszinte  és  subiectiv  versben  állított  emléket 
{Lement  a  nap  .  .  .).  A  zengzetes  sorok,  a  ter- 
mészet festői  képei  s  az  egészet  átható  mély 
érzelem  a  legszebb  Himfy- dalokhoz  emeli: 

Lement  a  nap  ;  megszürkült  már  A  fellegek  bibora, 
S  nyugalomra  bocsátkozott  A  vidék  sok  vándora ; 
A  csillagok  ellepek  már  A  tiszta  meny-országot, 
S  a  rengeteg  fenyveséből   A  hold  lassan  felhágott . . . 

Sopronban  elváltak,  hogy  soha  többé  ne  lás- 
sák egymást.  Kisfaludy  Bécsen,  Linzen  és  Mün- 
chenen keresztül  júniusban  érkezett  a  Stuttgart 
mellett  táborozó  ezredéhez.  Egy  ideig  még  leve- 
lezett a  grófnéval,  s  barátaival  váltott  levelei- 
ben is  megcsendül  a  régi   hang,  a  féktelen  ér- 

zéki  szerelem,  a  kínos  vágyódás  az  isteni 
asszony  után,  a  kit  meg  kell  látnia,  ,ha  négy 
kézláb  czepeli  magát  is  hozzája',  de  1798-tól 
kezdve  nincs  semmi  hírünk  róla,  ekkorra  el- 
simultak e  viszonynak  mélyről  föltörő  iszapos 
hullámai. 


V. 


Életének  25-ik  évében  járt  ekkor  Kisfaludy. 
Kedves  és  nagyon  szeretetreméltó  úri  ember,  de 
valljuk  meg  azt  is,  hogy  nem  az  a  komoly  ember, 
a  kinek  Bécsben  megismertük.  Klagenfurtban, 
Pepi  grófnő  társaságában  nagyon  elléhásodott 
Egyetlen  komoly  érzés  él  szívében,  a  katonai 
kötelességérzet,  egyetlen  komoly  törekvés,  az 
írói  ambiczió.  Egyébként  könnyelmű,  igazi  mű- 
vész-természet. El  a  pillanatnak,  a  jövővel  nem 
törődik.  Terve,  czélja  életének  berendezésére 
nincs.  Katona,  lelkiismeretesen  teljesíti  köteles- 
ségét, az  ellenség  előtt  bátor,  de  él  benne  « re- 
bellis* őseinek  szelleme,  gyalázza  a  ,gaz  osz- 
trák miniszterek'  ostobaságait.  Megveti  pályáját 
is,  magát  is,  mert  nem  hivatásból  szolgál,  ha- 
nem becsületből,  nem  a  hazáért  harczol,  ha- 
nem a  császárért,  nem  lelkesedésből  katona,  ha- 
nem pénzért.  Jövője  nincs,  jelene  sivár  —  akár 
csak  hazájának.  Lelke  a  múlton  mereng,  Medi- 
nán, Colloredo  grófnén,  Terézen,  de  leginkább 
Pepi  grófnén,  s  nem  érzi,  milyen  méltatlan 
hozzá  az  érzéki  szerelemnek  ez  az  állandó  cul- 

tusa,  nem  érzi,  mennyire  lealacsonyítja  épen  azt 
az  érzelmet,  melyet  folyton  dicsőít,  a  szerelmet. 

Ebből  a  szellemi  és  erkölcsi  tompiiltságból  a 
Bajna  mellett  töltött  két  esztendő  alatt  emel- 
kedik ki.  A  rendes  katonai  szolgálat  jó  iskola 
volt  számára.  Serege  ott  áll  a  Rajnánál.  Hazá- 
jától, jó  barátaitól  távol,  rokonlelket  nem  ta- 
lálva, egymagára  van  utalva.  Az  ezrednél  jó  a 
dolga,  pajtásai,  föUebbvalói  jó  szívvel  vannak 
iránta,  de  rosszakarójának,  Splényinek,  áskáló- 
dásai  miatt  főhadnagyi  kinevezése  egyre  késik. 
A  legrégibb  hadnagy,  a  fiatalokat  elébe  teszik. 
Hiába  panaszkodik,  szavának  nincs  foganatja,  s 
csak  másfél  év  múlva  nevezik  ki  főhadnagynak. 
Egyébként  is  elégedetlen  sorsával.  Gyalogolnia 
kell,  ,mint  a  kutyának'.  Folytonos  a  gyakorlato- 
zás, és  bár  tart  a  béke,  minden  perczben  készen 
kell  lenni  a  támadásra.  A  halál  réme  jár  kö- 
zöttük. 

Magába  tér.  A  múlt  léha  emlékei  egyre  hal- 
ványodnak, 8  az  egyedüllét  hosszú  órái  tág 
mezőt  nyújtanak  képzeletének.  Mind  gyakrab- 
ban támad  föl  lelkében  a  szülőföld  utáni  vágy 
s  az  az  érzet,  hogy  nem  élet  az,  a  melyet  foly- 
tat. Mind  határozottabban  alakul  ki  előtte  egy 
szorgalmas,  munkás  élet  képe.  Észrevétlenül  fér- 
fiúvá komolyodik.  A  közeli  városokból  meg- 
szerzi a  nevesebb  német  írók  munkáit,  a  nagyo- 
kat (Lessing,  Goethe,  Schiller,  Wieland)  és  a 
divatosakat  (Bouterweck,  Kotzebue,  Soden  Gyula, 
Weber)  és  füzeteket  ír  tele    müveikből   váloga- 

tott  részletekkel.  Újra  kezébe  kerülnek  papirosai, 
a  melyekre  poetikusabb  időkben  a  Himfy- dalo- 
kat írta,  B  föltámad  egyetlen  tiszta  szerelmé- 
nek emléke.  A  mint  szürkül  az  idő  ködében  a 
grófné  csábító  alakja,  akként  élesednek  szeme 
előtt  Eózsa  körvonalai.  Maga  előtt  látja  a  ke- 
cses, szellemi  kincsekkel  és  anyagi  javakkal 
gazdagon  megáldott  leányt,  az  ideális  hitvest. 
Remény  ébred  lelkében,  hogy  a  gógánfai  csor- 
bát ki  lehet  köszörülni.  Már  1797  közepén 
foglalkozik  avval  a  gondolattal,  hogy  a  60  dalra 
szaporodott  Himfy-cziklust  határozottan  Rózsára 
vonatkoztatja,  csak  az  engedelmet  várja.  Takáts 
közvetítésével,  a  ki  Skublics  Imrével  együtt 
eddig  is  értesítette  időnként  a  két  szerelmest 
egymás  sorsáról,  azt  kérdezi  a  költő  Rózsától,  .mi- 
tévő lenne,  ha  egy  valaki  úgy  epedne  érette, 
mint  Himfy  az  ő  kedveséért?  Ha  tetszem  fog 
felelete,  hát  Himfy  kedvesének  rajzolásában 
egészen  őt  veszem  tárgyamnak.'  A  leány  sokat 
szenvedett  a  badacsonyi  szüret  óta.  Atyja  meg- 
halt, 8  rokonai  előbb  Bécsbe  vitték,  hogy  feledje  a 
fájdalmat,  majd  Fölsőörsre  prépost  nagybátyjá- 
hoz, innen  Eötvösre  bátyjához,  Szegedy  Fe- 
rencz  consiliariushoz,  de  sem  a  zajos  nagy- 
világi életben,  sem  a  csöndes  falusi  magányban 
nem  talált  lelke  megnyugvást.  Zárkózott  szíve 
nem  nyílt  meg  barátok  előtt,  rokonaival  nem 
érzett  együtt,  ép  olyan  egyedül  állott  a  világ- 
ban, mint  Himfy  énekese.  Ekkor  tolmácsolja 
Takáts    Kisfaludy    kérdését.    A    felelet   kedvező 

volt.  A  költő  vénája  új  táplálékot  lelt.  Eózsa 
neve  lebeg  ajkán,  akár  álmodozva  hever  sátrá- 
ban, akár  a  rengeteg  erdőkben  bolyong ;  vele 
foglalkoznak  gondolatai  akkor  is,  ha  száguldó 
fakóját  hajszolja,  avagy  ha  a  neuhauseni  szirt- 
ről leomló  Eajna  morajló  habjait  bámulja. 
Beleképzelte  magát  abba  a  helyzetbe,  a  mely- 
ben 1796  tavaszán  volt,  s  igy  a  dalok,  melyek- 
ben eleinte  több  volt  a  képzelet,  mint  a  való- 
ság, mind  reálisabbak  lettek,  a  vágy,  mely  ben- 
nük ekkor,  1798-ban,  fölhangzott,  valóban  a  költő 
vágyódása  volt.  Költészet  és  valóság  egymást  erő- 
sítette, úgy  hogy  az  1798-ik  tél  elejére,  mire  a  költő 
egészen  beleélte  magát  szerelmébe,  elkészült 
teljesen  a  Kesergő  szerelem,  a  magyar  szerelmi 
lírának  Balassi  óta  a  legjelentősebb  hajtása. 

A  Kesergő  szerelem  lírai  versekből  kötött 
impozáns  csokor,  kétszáz  dal  és  húsz  (a  későbbi 
kiadásokban  huszonegy)  ének  gyűjteménye. 
A  dalok,  Kazinczy  találó  elnevezése  szerint  sze- 
relmi epigrammok,  egy  hosszabb  (nyolcz  soros) 
előkészítő  és  egy  rövidebb  (négy  soros)  befejező 
részből  állanak,  hol  a  kép  és  magyarázat,  hol 
az  érzés  és  reflexió  viszonyában.  Az  énekek 
rendszerint  leíró  jelleműek,  részletező,  terjen- 
gős rajzai  a  kedves  szépségének  vagy  a  költő 
sóvárgó  vágyainak,  néha  a  természet  képeinek. 
Mindegyik  önálló  darab,  de  az  egészből  egy 
egyszerű,  pár  mozzanatból  álló  történet  kör- 
vonalai bontakoznak  ki.  Himfy  szerelemre  gyul- 
lad egy  gyönyörű  magyar  leány   iránt,    de    vi- 

szontszerelemre  nem  találván,  háborúba  megy, 
hogy  felejtsen.  Hazájától  távol,  a  zúgó  ten- 
ger partján,  a  franczia  szuronj^ok  előtt  is 
mindég  szeretett  Lizájára  gondol,  érte  eped, 
érte  gyötrődik.  Három  esztendő  múlva  vissza- 
tér, hátha  a  távollét  és  szerelmes  versei  meg- 
lágyították a  szűz  kemény  szívét.  A  biztató  re- 
mény csalóka  volt,  a  költőnek  csak  egy  vigasz- 
talása marad,  a  közeli  halál  gondolata. 

E  pár  sornyi  színtelen  vázlatban  is  könnyű 
fölismerni  annak  a  szerelmi  viszonynak  esz- 
ményített történetét,  mely  a  költőt  Eózsához 
fűzte.  És  mégis  Toldy  azt  hangoztatta,  hogy  a 
Kesergő  szereleni-ie  Pepi  grófnő  ihlette  a  köl- 
tőt, sőt  követői  még  Karolinát  is  Kisfaludy 
múzsái  közé  emelik,  míg  Bózsáról  azt  állítják, 
hogy  a  költő  csak  « hasznos  parthienek*  tekin- 
tette, a  kit  az  ész  s  nem  a  szív  szavára  hall- 
gatva választott:  a  mit  iránta  érzett,  az  nem 
volt  a  fagyponton  fölüL  Igaz,  hogy  Kisfaludy 
szenvedélyesen,  lobogó  érzékiséggel  szerette  a 
grófnét,  de  a  Kesergő  szerelem  minden  egyes 
czélzása  és  utalása,  minden  olyan  kijelentése, 
melynek  van  valami  tárgyi,  élményszerű  vonat- 
kozása, kivétel  nélkül  Eózsára  és  csak  ő  rá  illik. 
Másrészt  a  Himfy  első  része  csupa  kétségbe- 
esett szólam,  kínos  gyötrődés  az  el  nem  ért 
boldogság  miatt.  A  kielégített,  a  czéljához  ért 
érzéki  szenvedélynek,  melyet  a  grófnő  keltett, 
ép  úgy  nincs  semmi  nyoma  bennük,  mint  nincs 
Karolina  ideális    barátságának  és    reménytelen 

szerelmének.  S  ne  felejtsük  el,  hogy  a  dalok 
egy  része  már  készen  volt,  mielőtt  a  költő  a 
grófnéval  megismerkedett,  több  mint  kétharmad 
részét  viszont  1798-ban  írta,  mikor  Eózsa  már 
elvállalta  a  múzsa  szerepét,  s  mikor  a  költő  a 
grófnérói  többet  már  nem  emlékszik  meg. 

A  Kesergő  szerelem  sugallójának  tehát  jog- 
gal tarthatjuk  Rózsát.  Elismerjük  azonban, 
hogy  Kisfaludy  nemcsak  az  érzelmeiből,  ha- 
nem, és  talán  inkább,  képzeletéből  merítette 
szívhezszóló  sóhajait,  vagy  a  mint  ő  maga  ön- 
tudatlanul ugyan,  de  igen  szabatosan  kifejezte, 
.érzelmeit  kópzelmekkel  táplálta*.  Az  is  igaz, 
a  mit  később  Majláth  grófnak  írt,  hogy  a  Himfy 
tárgya  csak  olyan  ideál.  A  valóságban  nem 
epedt  ő  úgy  Rózsáért,  mint  a  hogyan  festi,  de 
képzeletben  igen,  s  nem  annyira  érezte,  mint 
inkább  elgondolta,  a  mit  leírt.  Ennyiben  költé- 
szete őszinte  8  kétségtelenül  Rózsára  vonatkozik. 

A  képzeleten  kívül  volt  Kisfaludynak  még 
egy  segítőtársa,  a  ki  pótolta,  ha  mi  érzelmei- 
ből hiányzott :  a  legszerelmesebb  lantos,  a  ki 
minden  remény  nélkül  huszonegy  évig  epedt 
Laurájáért,  Bár  Kisfaludy  nem  szívesen  vette, 
hogy  magyar  Petrarcának  nevezték,  s  inkább  a 
XVin.  század  magyar  költőit  hirdette  meste- 
reinek, azt  állítván,  ,hogy  ha  Petrarca  és  mások 
előtte  nem  énekeltek  volna,  Himfyt  mégis  ír- 
hatta volna' :  a  Kesergő  szerelem  conceptio, 
compositio,  (a  rövidebb  dalok  és  hosszabb 
énekek  váltakozása)  versforma,   költői  gondola- 

tok  tekintetében  ép  annyit  köszön  Petrarcának, 
mint  tárgy  és  hangulat  tekintetében  Rózsá- 
nak. Kisfaludyt  méltán  nevezhetjük  Petrarca 
követőjének,  s  ez  annál  kevésbbé  csökkenti  ér- 
demét, mert  nemcsak  az  olasz  lirikusok  állot- 
tak Vaucluse  énekesének  hatása  alatt,  hanem 
minden  művelt  nemzet  lírája. 

Petrarca  hatását  költőnkre  inkább  külsőségek- 
ben keresték,  elsősorban  abban,  hogy  Kisfaludy 
az  olasz  lírikusnak  számos  daleszméjét,  fordu- 
latát, költői  ékességét  eltanulta.  Ez  igaz,  vala- 
mint igaz  az  is,  hogy  sokat  olvasván  a  római 
elegikusokat,  Rousseaut  ós  a  kisebb  franczia 
lírikusokat,  a  németek  közül  Wielandot,  Webert, 
Klopstockot  és  Bouterwecket,  olvasmányaiból  ki- 
szedte a  lelkiállapotához  és  tárgyához  illő  gon- 
dolatokat, képeket  és  beleolvasztotta  dalaiba. 
Valóban  az  aesthetikai  fölfogás  mai  magasla- 
táról nézve  az  egész  Kesergő  szerelem  egy 
nagy  művészettel  összerakott  mozaiknak  tet- 
szik, melynek  számos  darabja  más  összeállí- 
tásban, különösen  Petrarcánál,  már  szerepelt. 
Ez  azonban  nem  fontos.  Először,  mert  a 
Kisfaludy  korabeli  franczia  líra  csakúgy  merí- 
tett Petrarcából,  s  Petrarca  az  ókori  lirikusok- 
ból,  mint  Kisfaludy  az  előzőiből,  másfelől  mert 
Kisfaludy  azt,  a  mit  átvett,  egy-egy  helyzet 
rajzát,  egy-egy  természeti  képet,  gondolatot  vagy 
motívumot,  annyira  összeolvasztotta  a  maga 
lelki  tartalmával,  hogy  nemcsak  az  eredeti- 
ség színében  tüntette  föl,  hanem  valóban  saját- 

jává  tette.  így  alig  van  dala,  mely  puszta  for- 
dítás volna  Petrarca  szonettéiből,  mert  hol  dallá 
szélesíti  azt  a  pár  sort,  a  mit  átvesz,  hol  meg- 
tartva a  képet,  egészen  más  reflexiót  csatol 
hozzá,  vagy  más  érzést  fejt  ki  belőle.  A  franczia 
lírikusok  keresett,  finomkodó  líráját  még  eny- 
nyire  sem  használta  ki,  mert  a  mi  azokban  s 
másik  kedves  franczia  olvasmányában,  a  Nou- 
velle  Heloise-han  új  volt,  a  szerelem  érzékibb 
fölfogása,  azt  Kisfaludynak  nem  kellett  mástól 
tanulnia.  Méltán  mondta  a  dalokról  Kazinczy : 
((Igazságtalan,  a  ki  azt  kérdezi,  ha  ez  itt  mon- 
datik-e  legelébb,  mert  elég,  ha  úgy  mondatik, 
mintha  legelébb  volna  mondva,  s  ha  szépen 
mondatik.* 

Petrarca  igazi  hatása  sokkal  mélyebben  jár. 
Abban,  hogy  Kisfaludy  egy  egész  verscyclust 
szentelt  hölgye  iránti  érzelmeinek,  hogy  220 
költeményen  keresztül  egy  érzést  szólaltat  meg, 
hogy  egészen  átadja  magát  ennek  az  érzelem- 
nek :  lehetetlen  félreismerni  Petrarca  hatását. 
Petrarca  szakított  a  hagyománynyal.  A  helyett, 
hogy  a  középkor  mystikus  szerelmi  érzéseit  zen- 
gené, mint  elődei,  a  toscanai  poéták,  alkot  magá- 
nak egy  női  ideált  s  egy  egész  költemény- soro- 
zatban énekli  meg  iránta  érzett  rajongó  szerel- 
mét. A  Kesergő  szerelem  alapgondolata,  a  benne 
lüktető  érzelemnek  kizárólagossága,  a  műforma, 
az  egész  conceptiója :  ez  az,  a  mit  Kisfaludy 
Petrarcának  köszön. 

Ezt  a  szolgálatot  azonban  meg  kellett  fizetnie. 

Mint  mestere,  ő  is  ugyanazt  az  egy  érzelmet 
variálta  egy  egész  könyvön  keresztül,  ennek 
következtében  ép  úgy  nem  kerülheti  el  az  egy- 
hangúságot, mint  az  olasz  lantos,  a  mit  még 
fokoz  mindkettőjüknél  az  egyes  versek  egyenlő 
formája  és  terjedelme.  Himfy  még  a  canzonie- 
rénél  is  fárasztóbb  a  fájdalom  folytonos  elem- 
zésében. Csak  a  kezdete  és  befejezése  jár  cse- 
lekvénynyel,  közben  nincs  egy  elevenítő  for- 
dulat sem;  leleménynek,  epikus  képzeletnek, 
mely  új  motívumokat  teremtene,  nyoma  sincs ; 
az  utolsó  dalok  ép  olyan  hangulatban  fakadtak, 
mint  az  elsők.  Petrarca  művészibb.  A  canzoniere 
epizódokkal  van  tele,  a  szerelmesek  látják  egy- 
mást, a  férfi  egyszer  ellopja  Laura  keztyüjét, 
másszor,  de  csak  egy  pillanatra,  Laura  kezét 
érzi  a  magáén,  stb. :  Lizából  hiányoznak  az 
elevenítő,  egyénítő  vonások,  képe  halványabb, 
elvontabb  mint  Lauráé.  A  költő  érzelme  azon- 
ban hasonlíthatatlanul  konkrétebb,  földibb,  em- 
beribb, mint  az  olasz  költő  légies,  eszmén}  i 
szerelme :  ő  testével,  lelkével  szeret,  nemcsak 
bámulni  akarja  szerelmesét,  hanem  ölelni  is. 

Lehetne  folytatni  a  párhuzamot,  de  Kisfaludy 
rovására  ütne  ki.  Igazságtalan  is  volna  az 
összemérés.  Petrarca,  bár  méltán  illették  az 
első  modern  szerelmi  lírikus  nevével,  tört 
úton  járt,  Kisfaludynak  nem  voltak  magyar 
előzői.  A  vallási  harczok  és  a  nemzetietlen 
kor  szerelmi  költőit,  Balassit  és  Amadét,  nem 
ismerhette,    nem   Ányost,    a  kinek    versei   csak 

a  Himfy  írása  után  jelentek  meg,  nem  Csokonait, 
a  ki  a  Lilla-dalokat  ez  időben  még  csak  magá- 
nak írta.  Nem  volt  más  irodalmi  hagyomány 
előtte,  csak  azok  a  Dunántúl  és  Erdélyben  hallott 
szerelmi  népdalok,  melyeknek  szövege,  melódiája 
mint  távoli  emlék  zsongott  a  fülében.  Kis- 
faludy túlságosan  megtisztelte  kortársait,  mikor 
a  Himfy  megszületésének  érdemét  nekik  akarja 
betudni.  Magyar  költők  közül  csak  a  névtelenek 
hatottak  rá,  a  nép  fiai,  s  azok  is  egy-egy  kifeje- 
zésen kívül  főkép  verseiknek  formájával.  El- 
tanulta tőlük  a  népdal  formáját :  versei  zeng- 
zetesek, szinte  zenei  hatásúak,  a  magyar  rhyth- 
mus  üde,  egyszerű  bájával  hatnak.  Mert  a  Himfy- 
strófa  Petrarca  szonett-formájának  utánzata 
ugyan,  ennek  ötös  és  hatodfeles  jambusi  sorait 
követi  váltakozó  nyolczasaival  és  heteseivel, 
ennek  változatosan  összefonódó  rímeit  a  Himfy- 
strófa  ölelkező  és  párrímeivel,  de  nemcsak  a 
magyaros  versmértéket,  nemcsak  a  versszak  al- 
kotó részeit,  a  négyes  ós  hármas  ütemekből  ala- 
kuló sorokat,  merítette  a  népköltészet  kincses- 
tárából, hanem  a  sorok  és  rímek  ilyetén  com- 
binatiójára  is  talált  a  nép  ajkán  élő  egyházi 
énekekben  példát  (Mint  a  szép  híves  patakra  . . .). 
Szóval  Kisfaludy  a  formában  is  ép  oly  művészien 
olvasztotta  össze  az  idegen  hatást  a  nemzeti 
elemmel,  mint  a  tárgyban. 

A  nemzetinek  ez  a  harmonikus  összeolva- 
dása a  művészivel  Kisfaludy  elévülhetetlen  ér- 
deme.  Elsősorban  a  formában.    A  nyelvben  is, 

Császár  Elemér:  Kisfaludy  Sándor.  6 

de  már  kevésbbó.  Nyelve  könnyed,  magyaros, 
természetes,  nem  feszes,  mint  a  korabeli  lí- 
ráé, nem  is  olyan  emelkedett,  mint  a  későbbi 
nyelvművészeké,  Vörösmartyé  és  Aranyé,  de 
költői :  a  korabeli  magyar  társalgásnak,  főképen 
a  dunántúli  nemes  házak  beszédjének  nyelve. 
Nyelv,  a  mely  nem  szakadt  el  a  szülő-talajától, 
de  válogatás,  gondosság  folytán  kiemelkedett  a 
köznapiságból,  megnemesedett,  ha  a  salaktól 
nem  tisztult  is  meg  teljesen. 

Erdemének  másik  fele  a  maga  korában  még 
jelentősebb  volt,  de  ma  már,  Petőfi  után.  kissé 
elhomályosodott.  Azt  a  szívhez  szóló  líraiságot 
értjük,  a  melyre  Beöthy  Zsolt  mutatott  rá  elő- 
ször világosan.  A  Kesergő  szerelem  egyetlenegy 
nagy  érzés  illustrálása.  Az  érzés  heve  minden 
darabját  külön-külön  hatalmas  erővel  tölti  el, 
ha  az  egész  egyfolytában  olvasva  nem  is  elég 
változatos.  Láttuk,  hogy  itt-ott  idegen  szikrától 
fog  tüzet,  de  a  lobogó  láng,  mely  kicsap  nyo- 
mában, már  az  övé,  saját  érzése.  Gazdag,  de 
egészen  lírikus  természetű  képzelet,  eleven,  de 
csak  az  érzések  elemzésére  irányuló  gondolko- 
dás táplálja  ezt  a  hevet,  mely  magával  ragad, 
mint  a  megáradt  folyó  árja. 

Gazdag  képzelete  akkor  van  különösen  ele- 
mében, mikor  a  természet  jelenségeit  vonja 
érzelmei  körébe.  A  sors  ide-oda  dobálta  Közép- 
Európában,  a  legváltozatosabb  természeti  képek 
tárultak  föl  előtte,  melyeket  rendkívül  éles  szem- 
mel figyelt   meg.  Mint  a  Dunántúl  dombos  vi- 

dókéin  fölnőtt  ifjút  az  erdők  világa  érdekli  leg- 
jobban, a  susogó  fák,  a  mohos  szirtek,  a  tova- 
illanó szarvas,  de  meghatják  az  eddig  nem 
tapasztalt  jelenségek  is,  a  fönségesen  háborgó 
tenger,  a  Eajna  esése,  az  Alpok  hóval  koszo- 
rúzott bérczei.  Mint  egyik  mintaképe,  Rousseau, 
s  mint  negyven  évvel  később  Petőfi,  ő  is  kap- 
csolatot keres  a  természet  képei  s  a  maga  szív- 
világa között.  Mindent  a  mit  lát,  a  mi  meg- 
indítja, azt  gyors  és  tevékeny  képzelete  hirtelen 
összefűzi  a  szívében  hordott  érzelemmel.  Innen 
nagyszámú  hasonlata,  képe  a  természeti  világ 
köréből. 

A  mint  a  természet  képeit,  beleolvasztván  a 
maga  alanyiságába,  eszményítve  mutatta  be, 
akként  érzelmeit  is  megnemesítve  tükrözi  köl- 
tészete. Átélte- e  mindazt,  a  mit  leírt,  s  úgy,  a 
mint  leírta,  érzelmeinek  festése  megfelel-e  min- 
denben a  valóságnak :  nem  kutatjuk.  A  költő  mű- 
vészete épen  az,  hogy  képzeletével  költőivé  vará- 
zsolva a  valót  győzzön  meg  annak  igazságáról. 

Kisfaludy,  midőn  befejezte  Himfy-iéi,  hogy  a 
költészetet  valóra  váltsa,  1799  elején  levelet  írt 
Eózsának,  kissé  sentimentalis,  de  szerelmes 
levelet,  egy  , kebeléből  erőszakkal  fakadott  szó- 
zatot'. A  leány  felelete  biztató  sugárt  lopott  a 
költő  szívébe,  későbbi  levelei  mind  melegebbek 
lettek,  s  tavaszra  kimondta  a  rég  várt  igét; 
szereti,  mindég  szerette  Kisfaludyt. 

Ekkor  azonban  a  kétéves  fegyverszünetet  már 
véres   csatározás    váltotta  föl.    Kisfaludy  serege 

megindult  a  Eajna  felé,  hogy  szembeBzálljon  a 
francziákkal,  sőt  az  előcsapatok  Feldkirchnél 
már  meg  is  ütköztek  a  Svájczból  észak  felé 
törő  Maseena  tábornokkal.  Jonrdan  tábornok, 
a  ki  már  a  Dunánál  állott.  Osterach  felé  vonult. 
A  Károly  főherczeg  vezérlete  alatt  álló  osztrák 
sereg  égett  a  harczvágytól :  tudták,  hogy  más- 
nap megütköznek.  Kisfaludy  már  volt  puskatűz- 
ben Milanóban,  de  nyílt  mezőn  vívott  igazi 
ütközetet  még  nem  élt  meg.  Balsejtelmek  gyötör- 
ték, a  közeli  elmúlás  gondolata  kísértett  agyában. 
Ez  izgalmas  pillanatokban,  az  élet  és  halál 
mesgyéjén,  jutott  kezébe  Eózsa  vallomása.  Kettős 
fájdalommal  nehezedett  szívére  a  várva-várt 
boldogság  ígérete :  most  kell  elveszítenie  ked- 
vesét, mielőtt  még  bírta  volna!  Örömest  hátat 
fordított  volna  az  ellenségnek,  hogy  Eózsa  kar- 
jába siessen,  de  a  becsület  nem  engedte.  A  csata 
előestéjén  —  állítólag  —  elküldte  végrendelet- 
képen  i/m/?/-jét  Eózsának,  azzal  a  meghagyással, 
hogy  csak  halála  után  bontsák  föl.  A  végzet 
kegyes  volt  a  szerelmesekhez.  A  költő  sértet- 
lenül állotta  ki  a  háromnapos  osterachi  üt- 
közetet, majd  dicsőséggel  harczolta  végig  a 
stockachi,  liptingeni,  wahlwiesi  véres  harczokat. 
A  fegyelmezetlen,  hiányosan  fölfegyverzett  és 
rosszul  élelmezett  franczia  sereg  visszavonult  a 
Eajna  mögé.  Azután  a  svájczi  hadosztály  ellen 
fordultak,  Winterthurnál  szerencsésen,  Zürichnél 
szerencsétlenül  megütköztek.  A  zürichi  ütközet 
után  Kisfaludyt  áthelyezték  az  ausztriai    ruha- 

tárhoz :  kedvező  alkalom,  hogy  búcsút  mondjon 
a  katonai  szolgálatnak.  Megkapván  elbocsátó 
leveléh,  oly  örömmel,  ,mmt  egy  nyergét,  zabo- 
lyáját  magáról  lerázta  ló',  hazafelé  indult,  ülmnál 
hajóra  ült,  s  az  osztrák  zsoldosból  szabad  ma- 
gyarrá lett  férfi  Passaun  keresztül  Bécsbe  ér- 
kezett. 

Diadalainak  egykori  színhelyén  rövid  időre 
megállapodott,  hogy  szívére  ölelhesse  Takátsot, 
a  ki  életének  legfontosabb  két  vállalkozását 
segítette  a  megvalósulás  felé :  közvetítette  a 
Eózsával  kötendő,  de  több  oldalról  fenyegetett 
szövetséget  és  megígérte,  hogy  kiadja  a  Himfyt. 
Az  első  föladatot,  a  nehezebbet,  októberre,  mikor 
Kisfaludyval  találkozott,  már  nagyrészt  meg- 
oldotta. Mert  a  költő  házassága  nem  ment  olyan 
simán,  mint  a  regényekben  szokott  történni, 
a  hol  a  meghallgatott  szerelmi  vallomást  nyo- 
mon követi  az  esküvő.  Az  élet  másként  folyik. 
Hiába  hódította  meg  Kisfaludy  Eózsát,  a  házas- 
ság mindkét  fél  rokonainál  heves  ellenzésre 
talált.  A  leány  bátyja,  Ferencz,  a  ki  már  régeb- 
ben találkozott  futólag  a  költővel,  kedvelte  őt, 
s  húga  választását  szerencsésnek  találta,  Eózsa 
fiatalabb  nőismerősei  és  barátai  is  minden  mó- 
don támogatták  a  regényes  szerelmet,  de  az 
öregebb  rokonok,  különösen  az  Örsi  prépost,  a 
kitől  Rózsa  sorsa  függött,  nem  találták  a  rang- 
járól lemondott,  vagyontalan  Kisfaludyt  Rózsá- 
hoz méltó  férjnek.  Az  öreg  Kisíaludynak  ugyan 
nem  volt  kifogása  a  leány  vagyona  ellen,  de  ö 

meg  neheztelt  a  Szegedy- családra,  hiszen  rokon- 
ságban állott  velük  8  így  őket  is  osztályperekkel 
zaklatta  zálogba  adott,  de  ki  nem  váltott  jó- 
szágok miatt.  A  feszült  viszonyt  még  jobban 
elmórgesitette,  legalább  az  öreg  Kisfaludy  részé- 
ről, hogy  Szegedyék  a  pörben  több  ízben  igen 
nemeslelkűen  viselkedtek ;  a  nagylelkűség  pedig, 
köztudomású,  ilyenkor  rendszerint  az  ellenkező 
eredményt  éri  el.  Most  meg  a  fennhéjázó  Sze- 
gedyék újabb  nagylelkűséggel  alázzák  meg  őt? 
Eleinte  hallani  sem  akart  a  házasaágról,  annál 
kevésbbé,  mert  íia  őt  meg  sem  kérdezte,  s  maga 
választott  asszonyt  magának.  A  családi  gőg  s  a 
zsarnoki  hajlam  erősebb  volt  benne  a  pénz  szere- 
teténél. Azt  sem  látta  szívesen,  hogy  fia  otthagyta 
a  katonai  pályát.  Korholta  is  « makacs,  mindig  a 
maga  feje  után  járó»  gyermekét,  de  végre,  mi- 
kor Takáts  fiának  sikereire,  bátor  magaviseletére 
emlékeztette,  s  hogy  tehetségével  milyen  elisme- 
rést vívott  ki  magának  mindenfelé,  az  öreg  elér- 
zékenyült, könnyes  szemmel  megadta  beleegye- 
zését, sőt  még  egy  birtokrészt  (Gyomorét)  és  a 
sümegi  házat  is  hajlandó  volt  fiának  átengedni. 
Novemberben  megérkezett  a  költő  rég  nem 
látott  otthonába.  A  derék  Takáts  fáradozásai 
következtében  egyengetett  utat  talált  atyja  szívé- 
hez, a  határozott,  erősakaratú  leány  pedig  le- 
győzte rokonai  ellenkezését.  így  a  gátak  leomol- 
ván, a  következő  1800.  év  elején  betelt  a  költő 
forró  vágya,  oltárhoz  vezethette  a  ,hún  szüzet',  a 
kinek  szépségéről,  nagy  szívéről  annyit  énekelt. 

Mivel  azonban  elfelejtett  dispensatiót  kérni  a 
vérrokonság  akadálya  alól,  a  Bajzáth  püspöktől 
utólag  kieszközölt  engedély  alapján  Rózsa  nagy- 
bátyja, a  prépost,  máj.  17-én  újra  összeadta 
őket.  Kámon,  a  rábaparti  szép  Szegedy-birtokon, 
egy  folyondárral  befuttatott  fehérfalú  házban 
töltötték  boldogságuk  első  napjait,  s  ott  is  tele- 
pedett le  az  annyi  vihartól  megtépett,  de  egy- 
mást forrón  szerető  fiatal  pár. 

Thackeray  egyik  humoros   elbeszélésében  ki- 
gúnyolja az    öregebb    Dumast,    hogy    regényeit 
házassággal  fejeli  be  :  mintha  a  hŐs  csak  addig 
érdekelné  az  olvasót,  a  míg  oltárhoz  nem  vezeti 
szerelmesét !  Ellenkezőleg,  így  okoskodik  a  nagy 
angol    szatirikus,    az    élet    érdekes    fele    csak  a 
házasság  után  kezdődik.  Példával  is  igazolja  té- 
telét, megírja  Scott  Walter  leghíresebb  regényé- 
nek folytatását,  bemutatja,  mint  alakul  Ivanhoe 
sorsa    feleségének,    a    hideg  Lady    Rowenának, 
oldalán  a  szenvedélyes  Rebekka  közbelépésére. 
Kisfaludy  sorsa  igazat   szolgáltat  a  megbántott 
romantikusnak.  Sorsát  csakugyan  megpecsételte 
esküvője,  életének  érdekes  fele  lezárult  1800-ban, 
8  egy  új,  az  előbbinél  nyugodtabb  és  boldogabb, 
de  színtelenebb  és  egyhangúbb   fele  kezdődött. 
Kisfaludy    Kámban    egy    csapásra    átalakult. 
De  csak    látszólag.  Az  ember    alapjelleme  nem 

változik,  8  Kisfaludyval  is  csak  az  történt,  a  mi 
annyi  más,  tüzesvérű,  mozgalmas  ifjúságii  férfi- 
val: csak  ekkor  tűntek  ki  jellemének  igazi  vonásai, 
melyek  eddig  mélyen  el  voltak  rejtve.  Mielőtt 
azonban  ennek  az  új  embernek  sorsával  foglal- 
kozunk, le  kell  számolnunk  a  régi  Kisfaludy 
hagyományaival.  Első  közöttük  a  Kesergő  sze- 
relem. Takáts  még  Bécsben  rávette  a  költőt, 
hogy  bocsássa  verseit  a  nagyközönség  elé,  s 
magára  vállalta  a  kiadás  terheit,  a  fáradságot 
és  költséget  egyaránt.  Még  1800-ban  kijárta  a 
bécsi  censornál,  Engelnél,  az  engedelmet,  a  mit 
a  költő  barátai  fényes  lakomával  ünnepeltek 
meg.  Együtt  volt  a  bécsi  magyar  kolónia  majd 
minden  tagja,  köztük  az  agg  Bárótzi,  a  nagy 
Révai,  Horányi,  a  XVIII.  század  Szinnyeije,  s 
a  kufsteini  elégiák  nagyhírű  költője,  Batsányi. 
Csengő  poharak,  kitörő  jókedv  között  indult 
útjára  a  Himfy,  s  az  eredmény  megfelelt  a  ked- 
vező előjelű  kezdetnek.  Fényes  diadalutat  futott 
meg.  Kulcsár,  a  ki  segített  Takátsnak  a  munka 
kiadásában,  s  a  dunántúli  író-papok  versenyezve 
terjesztették  az  1801  júliusában  Takáts  elősza- 
vával megjelent  Himfy -t,  úgy,  hogy  a  munka 
alig  fél  év  alatt  a  haza  minden  könyvolvasójának 
kezébe  jutott.  Megjelenése  egyike  volt  a  leg- 
fényesebb irodalmi  diadaloknak,  általános  és 
osztatlan  volt  a  tetszés.  Olvasták,  magasztalták 
országszerte,  hatása  alól  nem  tudta  kivonni 
magát  senki.  Az  új  század  elején  Himfy  volt  a 
legemlegetettebb   név  a  hazában.    Emelte  érdé- 

késségét,  hogy  a  könyv  névtelenül  jelent  meg: 
ki  légyen  Himfy,  mondja  az  előszó,  a  dologhoz 
nem  tartozik.  Annak  a  kornak  új  volt  benne 
minden :  tárgy,  műfaj,  forma,  s  azokat  a  finom 
szálakat,  melyek  a  Himfy  t  egyfelől  a  külföld 
költőihez,  másfelöl  a  népköltészethez  fűzték, 
nem  ismerte  senki,  nem  kutatta  senki.  A  naiv 
műélvezők  gyönyörűséggel  engedték  át  magukat 
a  csengő  versek  varázsának. 

A  dalok  hamar  szárnyra  keltek.  A  boldog  sze- 
relmesek Himfy -i  ajándékoztak  kedvesüknek,  a 
boldogtalanok  enyhítő  balzsamot  kerestek  a  fáj- 
dalmasan epedő  strófákban.  A  fiatal  Toldy,  a  ki 
szerelmében  csalódva  1822-ben  a  holdvilágnál 
könnyes  szemmel  énekli  a  Kesergő  szerelem 
dalait,  nem  utolsója  azoknak  az  ábrándos  lel- 
keknek, a  kiket  megigézett  Petrarcának  « édesen 
andalgó))  magyar  követője.  Nagy  számmal  vol- 
tak asszonyok  és  férfiak,  a  kik  megtanultak 
magyarul,  hogy  a  Himfyt  olvashassák,  Schlegel 
Frigyes  a  Kesergő  szerelem-hői  sajátítja  el  a 
magyar  nyelv  elemeit,  osztrák  főtisztek,  mint 
Chasteler  generális,  szavaltak  belőle  könyv  nél- 
kül részleteket,  sőt  még  az  uralkodó  asztalánál 
is  szóba  került,  s  a  királyi  család  tagjai  is 
tudtak  róla.  Azok  kedvéért,  a  Idk  nem  értettek 
magyarul,  nagy  részét  lefordították  csakhamar 
németre,  sőt  egyes  dalokat  olaszra,  angolra, 
francziára  és  latinra  is.  A  költőkre  ép  oly  mély 
hatást  tett,  mint  az  olvasókra.  A  mint  Werther 
nyomán  Németországban    egész  Werther-iroda- 

lom  támadt,  úgy  keletkezett  nálunk  a  XIX.  sz. 
elején  egész  Himfy- irodalom.  Nem  szólva  a  név- 
telen és  jelentéktelen  utánzókról,  a  kik  nem- 
csak hangban  és  formában,  de  még  a  dalok 
külső  beosztásában  is  követték  Kisfaludyt :  Cso- 
konai az  ő  példájára  fűzi  cyclussá  Lilla-dalait, 
8  Berzsenyi  egyik-másik  dalán  (pl.  A  mulandó- 
ság) is  megérzik,  mennyire  szerette  a  szom- 
szédjában élő  költő-társa  verseit.  Az  ifjú  költői 
nemzedék  meg  egészen  őt  vette  mintaképül,  vagy 
egyenesen  az  ő  példáján  lelkesedve  kezdett  da- 
lolni. Ocscse  Károly,  csak  úgy  mint  a  népdal 
másik  művelője,  Vitkovics,  Dukai  Takách  Judit 
ép  úgy  mint  Döbrentei,  a  kinek  Gyászoló  ér- 
zései annyira  himfyesek,  hogy  bátran  tarthat- 
nók  Kisfaludy  fiatalkori  verseinek.  Nem  csoda, 
hiszen  még  külföldi  útjára  is  csak  egy  magyar 
könyvet  vitt  magával,  a  Himfy-t. 

Az  olaszországi  hadjárat  másik  termékét,  a 
Naplót,  szintén  ki  akarta  adni  Takáts  a  Magyar 
Minerva  czimű  vállalatában,  de  a  kiadás  az 
irodalom  nagy  kárára  elmaradt.  Ép  így  kéz- 
iratban maradt  s  csak  újabban  jelent  meg  a 
költőnek  egy  harmadik  munkája,  a  Két  szerető 
szív  története,  az  utolsó,  mely  a  háborúk  zajá- 
ban élő  ö^erelmes  lelkéből  fakadt.  Levélalak- 
ban írt  hosszabb  elbeszélés,  de  epikus  volta 
ellenére  ép  oly  subiectiv,  mint  a  Himfy,  sőt 
tulajdonképen  nem  is  egyéb,  mint  a  Kesergő 
szerelem  folytatása,  a  rajnai  és  svájczi  had- 
járatok.   Szóval  ez  is  egy   fejezet   a  költő  sze- 

relmi  regényéből.  Cselekvénye  igénytelen.  Azzal 
a  levéllel  indul  meg,  melyet  a  költő,  a  ki  ma- 
gát Bodorfi  Imrének  nevezi,  1798  őszén  ír  Rózsá- 
nak (a  regényben  Mezödi  Liza).  A  vallomásra 
küldött  felelet,  a  kölcsönös  megértés,  a  német- 
országi és  svájczi  hadi  események  ép  oly  rend- 
ben követik  egymást,  mint  az  életrajzban  lát- 
tuk, egészen  az  első  zürichi  ütközetig,  a  hol  a 
kézirat  befejezetlenül  megszakad.  Alapja  tehát 
ennek  is  a  valóság,  sőt  sokkal  inkább,  mint  a 
Himfynek.  Sándor  és  Rózsa  valóban  leveleztek, 
8  Kisfaludy  e  levelek  fölhasználásával  szerkesz- 
tette elbeszélését.  Régebben  azt  hitték,  hogy 
a  regény  pusztán  a  valóban  váltott  levelek 
egybefoglalása  s  így  Sándor  és  Rózsa  közös 
műve,  ma  azonban  már  kétségtelen,  hogy  a 
költő  nemcsak  lefordította  a  szövevényes  női 
lelket  alaposan  ismerő  Rózsa  leveleit  (a  Sanct- 
Pöltenben  nevelkedett  Kisfaludyné  még  asszony- 
korában is  németül  írt  férjének)  és  toldott  belé- 
jük, hanem  egészen  átdolgozta  őket,  újakat  is 
írt  közéjük,  úgy  hogy  a  mű,  mint  egész,  nemcsak 
stilisztikailag  és  szerkezetileg,  hanem  tartalmilag 
is  Kisfaludy  műve.  Egy  fönntartással  azonban. 
A  mint  a  Kesergő  szerelem-nek  Rózsán  kívül 
volt  még  egy  sugallója,  Petrarca,  akként  a 
regény  megalkotására  is  nemcsak  szerelme 
ihlette,  hanem  egy  franciza  író  is,  Rousseau. 
A  költő  még  Draguignanban  olvasta  a  Nouvelle 
Héloise-t,  azóta  mind  gyakrabban  forgatta  a 
nagy  reformer  műveit  (könyvtárában  fönnmaradt 

Rousseauja  tele  van  széljegyzetekkel)  különösen 
6  regényét,  melyet  legjobb  művének  tartott. 
Midőn  először  olvasta,  könnyekre  fakadt  s  mi- 
kor azután  ő  is  levelezni  kezdett  Kózsával, 
szinte  önkénytelenül  támadt  az  a  gondolata, 
hogy  levelezésükből  a  Lettres  de  deux  amants 
mintájára  (ez  Rousseau  regényének  alczíme) 
ő  is  szerelmi  regényt  szerkeszt.  A  conceptióra 
tehát  ép  úgy  Rousseau  hatott,  mint  a  Himjy-ére 
Petrarca.  Itt  azonban  jobban  függetleníti  ma- 
gát mesterétől.  Bár  a  két  hős  jellemében  van 
több  vonás,  melyek  Rousseau  személyeinek  jel- 
lemében gyökereznek,  azért  Imre  nem  Saint 
Preux,  Liza  nem  Julié,  A  történet  szálait  is 
egészen  másként  fonja,  mert  hiszen  más  a 
viszony  a  két  szerelmes  között,  mint  a  franezia 
regényben  —  ott  társadalmi  külömbségek  vá- 
lasztják el  a  szerelmeseket,  s  a  leányt  az  atyai 
kényszer  az  öreg  Wolmarhoz  erőlteti  —  másrészt 
saját  élete  is  annyi  epizóddal  szolgált,  hogy 
fölösleges  volt  értük  idegen  írókhoz  fordulnia. 
Eltérő  természetesen  a  megoldás  is.  Julié  meg- 
hal, Bodorfi,  legalább  ezt  következtethetjük  a 
csonkán  maradt  elbeszélésből,  boldog  lesz  Lizá- 
val. De  egy  pár  gondolat  visszhangján  kívül 
Rousseautól  vette  át  a  természetimádást  s  az 
érzelem  jogának  hangoztatását.  Kisfaludy  is 
szerette  a  természetet,  természeti  képekkel  van 
elárasztva  a  Himfy  is,  de  e  művében  Rousseau 
hatása  alatt  a  természet  mint  az  emberek  részt- 
vevő barátja  jelenik   meg,  s    a  természet   ölén 


93 


való  élés,  mint  az  emberiség  óhajtandó  czélja. 
Másfelöl  az  a  hatalmas  szenvedély,  mely  kor- 
látot nem  ismerve  tör  a  boldogulás  felé,  e 
szenvedélynek  sajátos  vegyítése  az  érzelmessel 
8  a  szívnek  túlságos  cultusa  a  Nouvelle  Héloise- 
ban  jelentkezik  először  és  onnan  került  Kisfaludy 
regényébe. 

Gondolatokat,  érzelemfestő  szólamokat  azon- 
ban nem  Rousseautól,  hanem  a  német  íróktól 
vett  át.  Soden,  Cramer  ós  Weber  művein  kívül 
első  sorban  egy  német  regényt  aknázott  ki, 
Bouterweck  Gráf  Donamar-}ó.iy  azokat  a  levele- 
ket, melyeket  a  regény  hőse  a  hétéves  háborúban 
a  táborból  ír  haza.  Idegen  gondolatokra,  képekre 
a  HÍ7nfy -hen  is  akadtunk,  ott  azonban  bele- 
olvasztja őket  egyéniségébe,  itt  pusztán  lefor- 
dítja, a  nélkül,  hogy  bármit  is  változtatna  raj- 
tuk. Mégis  oly  ügyesen  szövi  át  ezekkel  idegen 
fonalakkal  műve  alapját,  hogy  a  hatása  teljesen 
egységes  marad. 

Toldy  ((regényirodalmunk  díszének*  tartotta 
az  elbeszélést.  Joggal,  ha  a  történeti  fejlődésbe 
illesztjük  a  Két  szerető  sziv-et.  Kármán  Fanni- 
jával együtt  első  termékei  az  eredeti  magyar 
elbeszéléseknek.  Szerkezete  kerek,  nincs  tenden- 
cziája,  mely  eltérítené  a  figyelmet  a  szívélet 
rajzától,  a  hadi  élmények  rajza  változatos,  a 
a  közbeszőtt  ifjúkori  események  érdekesek,  nyelve 
könnyed  és  kifejező.  Értéke  azért  mégis  csak 
viszonylagos.  A  mese  soványságát  említettük. 
Ehhez  járul  a  jellemzés  fogyatékossága,  a  sze- 

relmi  ömlengések  és  érzelem- festések  egyhangú- 
sága, bágyadtsága.  Az  irodalomtörténetet  első  sor- 
ban, mint  egy  nagy  európai  áramlatnak,  Rous- 
seau-Goethe  sentimentalismusának,  magyar  tol- 
mácsa, a  Fanni  és  Karthausi  áthidalója  érdekli, 
Mikor  írta  a  költő  elbeszélését,  nem  tudjuk, 
valószínűleg  már  Kámban,  házassága  első  évé- 
ben, akkor,  midőn  a  csillogó  katona  szürke 
szántóvetővé  alakult  át.  Szinte  hihetetlen  gyor- 
san megtörtént  az  átalakulás,  érdekes  bizonyí- 
tékául az  ember  alkalmazkodó  képességének 
vagy  az  öröklés  erejének.  Mikor  a  költő  nőül 
vette  Rózsát,  egészen  tanácstalanul  állott  szem- 
ben a  földdel.  Fiatalabb  korában  semmi  kedve 
sem  volt  a  gazdálkodáshoz,  később  az  alkalma 
hiányzott,  úgy  hogy  ép  oly  idegen  volt  előtte, 
mint  a  mai  városi  ember  előtt.  A  mint  kezébe 
vette  a  gazdaság  vezetését,  a  régi  magyar  ne- 
mes szeretete  a  föld  iránt,  támogatva  a  nagj'^  kö- 
telességérzettől, csodákat  müveit.  Először  jó  ka- 
tona létére  fegyvert  keresett,  még  pedig  az  ellen- 
ségnél: föl iet,  a  melyet  művelhessen  —  vagyis 
a  Kisfaludyak  ősi  szokása  szerint  pörösködni 
kezdett  új  rokonaival,  a  Szegedyekkel.  Azután 
vasszorgalommal  kora  reggeltől  késő  estig  mun- 
kásai nyomában  járt.  A  harmatos  hajnal  már 
lován  találta,  a  mint  szántói  vagy  aratói  felé 
száguldott ;  rendelkezett,  dicsérte  vagy  szidta 
embereit  érdemük  szerint.  Volt  egy  hű  cseléde, 
Ág  Ferkó,  típusa  a  magyar  béresgazdának, 
sürgő-forgó,  parancsolgató,    a   béreseket   kémé- 

nyen  megdolgoztató,  de  magát  kímélő  paraszt- 
ember, 8  egy  jó  tanácsadója,  öcscse,  Kisfaludy 
Boldizsár,  a  veszprémi  püspök  prsefectusa :  az 
ő  segítségüknek,  meg  a  maga  buzgólkodásá- 
nak  meg  is  volt  az  eredménye.  Kis  gazdasága 
virágzásnak  indult,  s  már  az  első  esztendőben 
3000  frtnál  több  volt  a  jövedelme.  A  siker 
örömmel  töltötte  el.  Mindinkább  beletanult  az 
új  mesterségbe.  Pár  év  múlva  már  büszkén 
hivatkozhatott  ismereteire  és  eredményeire  s 
mint  vérbeli  gazda  panaszkodott  az  időjárás,  a 
marhavész,  a  sors  ellen  —  még  akkor  is,  ha 
nem  volt  rá  oka.  Szakértelemmel  szólt  hozzá 
a  gazdasági  kérdésekhez  és  lenézte  az  « elmé- 
leti gazdákat)),  kik  a  városból,  levelek  útján 
vezetik  a  gazdaságot,  a  hol  pedig  ,gyakran  egy 
szempillanat  szokta  a  kárt  vagy  hasznot  meg- 
határozni'. 0  maga  nem  mulasztott  el  egy 
pillanatot  sem,  így,  bár  az  első  években,  külö- 
nösen 1802-ben,  valóban  sok  elemi  csapás  súj- 
totta, nemcsak  könnyen  kiheverte,  hanem  gazda- 
ságát a  virágzás  magas  fokára  emelte. 

Házassága  ötödik  évében  elhagyta  Kemenes- 
alját. A  kámi  nedves  levegő  nem  kedvezett  fele- 
sége egészségének,  ezért  testvéreitől  bérbe  vette 
anyai  jussukat  és  Sümegre  ment  lakni,  abba  a 
házba,  a  hol  született,  a  rózsabokros  kis  kert- 
ben álló  nemesi  kúriába,  melynek  sötét  folyosói, 
bolthajtásos  szobái  még  ma  is  úgy  vannak,  mint 
ezelőtt  száz  évvel.  Itt  élt  1805-től  haláláig,  csak 
a  szüreteket  töltötte  badacsonyi  szőlejében.  Sü- 

meg  nemcsak  gyermekkori  emlékei  miatt  volt 
kedves  a  költő  előtt,  hanem  mert  igazi  minta- 
képe volt  a  nemesi  birtoknak.  Erdökoszorúzta 
hegyek  messze  terjedő  lapályt  ölelnek  körül,  a 
a  síkság  szélén,  a  lankás  hegyoldalra  támasz- 
kodva a  kis  város  egy  csomó  nemesi  kúriával, 
bennük  jó  barátok  és  rokonok.  A  községet 
aranykalászos  búzaföldek  és  lónevelö  legelők 
veszik  körül,  a  templom  mögött  egy  magában 
álló  hatalmas  kopár  sziklán  a  veszprémi  püspö- 
kök várának  festői  omladékai.  A  próza  ölelke- 
zett a  költészettel,  akárcsak  Kisfaludy  életében. 
Nyugodt  megelégedésben  folytak  Sümegen 
napjai.  Maga  jellemzi  legjobban  életét:  ,A  szó 
igazi  értelmében,  mint  falusi  nemes  élek  kis 
birtokomon,  a  mely  sok  gondot,  néha  sok  fej- 
törést okoz  nekem  kiskorú  létemre,  (atyja  még 
ólt,  így  kicsiny  anyai  öröksége  volt  egész  va- 
gyona) hogy  becsületesen  megéljek  belőle'.  De 
azért  boldognak  érezte  magát  az  új  pályán. 
A  nagyváros  sokféle  szórakozása,  a  nagyvilági 
élet  mozgalmas,  változatos  fordulatai,  a  melye- 
ket régebben  annyira  kedvelt,  úgy  tűntek  föl 
előtte,  mint  a  bűnös  Ninive  megutált  csábítá- 
sai. Igazi  gazdaember  lett,  a  kit  azonban  nem 
merít  el  az  anyagi  gondok  prózája,  hanem  a 
csöndes  falusi  életnek  fölismeri  költői  felét  Í8. 
Napi  munkáját  bevégezve,  vagy  ha  fáradtra  haj- 
szolta lovát  az  elsurranó  nyúl  nyomában,  elvo- 
nul az  árnyas  erdőkbe,  a  hatalmas  tölgyek  alá, 
a  csobogó  patakok  mellé  s  elterülve  az  illatos 

fűben  átadja  magát  a  természet  szépségeiben 
való  gyönyörködésnek.  Élvezi  a  fülemüle  dalát, 
az  alkony  pírját,  a  feslő  bimbókat  a  fákon,  de 
első  sorban  azt  a  boldogító  érzést,  mely  a  meg- 
elégedett, czélját  ért  szíveknek  legdrágább  kincse. 

S  ha  az  őszi  mnnka  elvégzése  után  elérke- 
zett a  komor  tél  zivataros  hóviharaival,  be- 
vonult a  szobába,  elővette  kedves  költőit,  a  clas- 
sikusokat,  Shakespearet,  Kousseaut,  Voltairet, 
Wielandot  és  Schillert,  gazdag  könyvtárának 
kincseit.  A  mint  bámul  manapság  a  városi 
ember,  ha  Dunántúl  nemes  házaiba  belépve,  a 
pipaállványon,  zöld  posztóra  függesztett  vadász- 
fegyvereken és  kártyaasztalon  kívül  irodalmunk 
jeleseinek  s  a  külföldi  divatos  íróknak  müveit 
is  megtalálja  a  fórfiszobában,  akként  kelthetett 
csodálkozást  száz  évvel  ezelőtt  Kisfaludy  olva- 
sottsága ós  műveltsége  házának  kevés  számú 
bizalmas  barátja  előtt,  a  kik  fölkeresték  kámi, 
majd  sümegi  magányában,  mint  Berzeviczy 
Sándor,  Döbrentei,  Wesselényi  Miklós  báró,  Kis 
János  és  Porcia  gróf,  vagy  a  megyegyűléseken 
és  Füreden  találkoztak  vele,  mint  Batthyány 
gróf,  Horváth  Ádám,  Deák  Antal,  Eosos  Pál  és 
Juranich   László. 

Szorgalmas  munka,  komoly  tanulmányok  és 
szórakozások  között  gyorsan  repült  az  idő.  Ez 
a  wnobile  otium)),  minden  magyar  nemes  áb- 
rándja, Kisfaludynál  valóban  nemes  volt,  a  ő 
maga  egyike  faja  legnemesebb  példáinak,  a 
földjének  élő,  de  lelkét  is  bőven  tápláló  falusi 

Császár  Elemér:  Kisfaludy  Sándor.  • 

gazdának.  Uraságot  nem  hajhászott,  kincsekre 
nem  vágyódott,  keresztekkel  büszkélkedni  nem 
volt  törekvése  :  az  a  , mennybe  nyíló  tekintet*, 
mely  felesége  szeméből  feléje  sugárzott,  a  leg- 
boldogabb halandóvá  tette.  A  hideg,  büszke 
leányból  szelíd,  szerelmes  asszony  lett.  A  világ- 
gal szemben  kissé  rátartó  maradt  ezután  is,  a 
mit  közömböpségre  és  gögre  magyaráztak,  de 
férje  előtt  kitárta  szívét  egészen.  S  e  szív  sok 
kincset  rejtett :  szilárd  hitet  Istenben,  szánal- 
mat és  jóságot  a  szegények  iránt,  a  kiknek 
Kámban  és  Sümegen  őrző  angyaluk  volt,  oda- 
adást, hűséget,  igaz  szerelmet  férje  iránt,  kinek 
szeméből  legtitkosabb  gondolatait  is  kiolvasta. 
A  milyen  mély  volt  a  kedélye,  olyan  világos 
volt  az  értelme,  úgy  hogy  férjének  igazi  élet- 
társa lett.  Nemcsak  messze  földön  híres  volt 
mint  kitűnő  gazdasszony,  hanem  megosztotta 
férjével  a  gazdálkodás  és  takarékoskodás  ter- 
heit, írói  törekvéseit  megértette  és  méltányolta. 
Készülő  műveit  megcsodálta  és  megbírálta. 
A  mit  a  költő  verseiben  oly  gyakran  említ, 
hogy  ők  egy  lélek  voltak  két  testben,  hogy  ér- 
zéseik és  gondolataik  teljesen  összhangzottak : 
az  nem  költői  szólam,  hanem  valóság;  a  mit 
mint  az  emberi  boldogság  ideálját  rajzolt:  ,8zép 
s  jó  feleség,  egynehány  jó  gyermek,  középszerű 
tehetség,  válogatott  könyvek',  a  második  óhaj- 
táson kívül  mind  teljesedett 

Az     a     könnyen     hangolódó    kedély,    mely 
a    külvilág   minden    illetésére    megmozdult    és 

csengő  verssorokban  keresett  nyilatkozást,  nem 
majradhatott  érzéketlen  a  sors  bőkezűségével 
szemben.  Családi  boldogsága  már  az  első  hó- 
napokban újra  fölvétette  vele  lantját,  s  mint 
Petrarca,  szerelmének  fordulópontja  után  ő  is 
egy  második  cyclust  kezdett.  Már  1800  tava- 
szán megírta  a  Boldog  szerelem  első  dalait  s 
két  év  alatt  ép  úgy  200  dallá  kerekítette  ki, 
mint  a  Kesergő  szerelmet.  Eleinte  csak  magá- 
nak és  feleségének  dalolt,  mikor  azonban  a 
Kesergő  szerelem  példányai  fogyni  kezdettek, 
elhatározta,  hogy  a  két  részt  egybefoglalva  a 
maga  neve  alatt  közrebocsátja.  A  kiadást  ismét 
Takáts  vállalta  magára.  A  munka  1807-ben 
Himfy  szerelmei  czím  alatt  megjelent  két  kis 
kötetben.  Hatása  nagy  volt,  de  nem  lehet  az 
első  rósz  keltette  egyetemes  tetszéshez  hasonlí- 
tani. Volt  ugyan  egy-két  kényes  ízlésű  irodalmi 
gourmet,  mint  Kazinczy,  a  ki  a  második  rész- 
nek ítélte  a  babért,  de  az  általános  fölfogást 
Dessewffy  gróf  véleménye  közelítette  meg :  Rózsa 
durczássága  megragadóbb  dalokra  lelkesítette  a 
költőt,  mint  odaadó  szerelme. 

Manapság,  épen  száz  évvel  a  dalok  meg- 
jelenése után,  mikor  a  sebesen  tűnő  idő  elte- 
mette a  mellékes,  az  aesthetikai  ítéletet  zavaró 
külső  körülményeket,  elfogulatlan abbul  vizsgál- 
hatjuk a  Himfy  két  szerelms-t.  Igaz,  hogy  az 
első  gyöngesége!  fokozottabb  mértékben  vannak 
meg  a  másodikban.  Ha  ott  kevés  volt  a  cselek- 
vény, itt  egyáltalán  nincs.  A  második  rész  tar- 

talma  e  rövid  mondatban  foglalható  össze : 
Himfy  boldog  férje  Lizának.  Ha  ott  a  hang- 
skála kicsiny  volt,  itt  az  egész  egy  hangnem- 
ből zeng,  természetesen,  mert  a  fájdalomnak 
többszínnek  a  hangjai,  mint  a  boldogságnak. 
A  mit  a  Kesergő  szerelem-hen  hibáztattunk :  a 
bágyadtság,  a  változatosság  hiánya,  az  énekek 
terjengösége  és  áradozása,  újra  megjelen  a 
Boldog-hQ,n  és  még  föltűnöbben.  Mind  ennél 
nagyobb  baj,  hogy  örök  idők  óta  poetikusabb 
a  szerencsétlen  szerelem,  mint  a  boldog,  s  na- 
gyon kiváló  művésznek  kell  lenni,  a  ki  egy- 
forma mélyen  tudja  szívünket  a  boldogság  és 
fájdalom  hangjaival  megilletni.  Petőfi  költőivé 
tudta  varázsolni  a  hitvest  is,  azelőtt  ez  a  varázs 
csak  a  szeretett  leány  tulajdona  volt.  Azonban 
a  Boldog  szerelem-nek  is  vannak  jelességei  s 
nemcsak  azok,  melyek  közösek  a  Kesergő  ki- 
válóságaival, mint  az  érzés  heve,  a  könnyed, 
kifejező  nyelv,  hajlékony  stíl  s  a  rhythmus 
bája.  Vannak  újak  is :  azok  a  leírások,  termé- 
szetfestő részletek,  érzelembe  olvasztott  reflexiók 
az  ember  rendeltetéséről,  a  boldogulás  eszkö- 
zeiről, a  haza  iránti  kötelességről,  melyekkel  a 
tárgy  soványságát  leplezi.  Az  első  rész  zordon, 
nagyszerű  természeti  képei  helyett  itt  a  Dunán- 
túl halmos-rónás  vidéke  tükröződik,  de  olyan 
kedves  beállításban,  annyira  éreztetve  a  költő 
igaz  gyönyörűségét,  hogy  e  tekintetben  meg- 
haladja amazt.  Leírásaiból  megalkothatjuk  egy 
egész    élet    képét,    a    falusi    nemes    minden- 

napi  foglalkozásának  egyszerű,  de  vonzó  képét. 
Az  irodalomtörténetíró  szemében  van  még  két 
nagy  érdeme.  Először  az  a  merészség,  hogy 
feleségét  dicsőíti,  a  mit  korában  legföllebb 
Kazinczy  kísérelt  meg  egy  pár  mesterkélt 
versben,  másodszor,  hogy  a  Boldog  szerelem 
erotikus  eidyllionai  (Kazinczy  szerencsés  elne- 
vezése) eredetiek  a  szó  igaz  értelmében.  A  há- 
zasság apotheosisa  közben  Kisfaludy  nem  szo- 
rult idegen  gondolatokra,  képekre.  Egy-két  ho- 
ratiusi visszaemlékezésen  s  egy  franczia  vers 
visszhangjául  föltűnő  dal  (69.)  kivételével  mind 
a  költő  érzés-  és  képzeletvilágában  fogant,  a 
mint  maga  mondja : 

A  szokáshoz,  emberekhez 

Nem  szabomi  én  éltemet ; 
Oskolai  törvényekhez 

Nem  szabom  én  versemet: 
A  mint  érzek  s  gondolkodom 

Akként  élem  napjaim ; 
Csak  szívemhez  ragaszkodom, 

Midőn  zengem  dalaim ; 
Természetes  az  életem. 
Természetes  versezetem; 

A  mi  nincs,  nem  tettetem ; 

Csak  szivemet  követem. 


VIL 

A  költő  a  ,szívét  követte'.  Sajnos,  nem 
sokáig.  írt  ugyan  később  is  néhány  kisebb  lírai 
verset,    különösen  a  20-as   évek   elején  s  élete 

végén,  de  ezek  nem  tesznek  számot.  A  reflek- 
táló elem  uralkodik  bennük.  Vagy  epigramma- 
tikusan  kiélezett  ellentétek,  vagy  egy-egy  ko- 
moly gondolat  költői  mezben,  nagyrészt  poli- 
tikai tartalommal  —  királyhűség,  hazafiúi  és 
polgári  kötelesség,  alkotmánybiztositék  a  tár- 
gyuk —  jóformán  nem  is  önálló  költemények, 
hanem  inkább  forgácsok  valamilyen  rhetorikus 
drámából,  a  mint  formájuk  is  többnyire  a 
drámai  iambus.  Megpróbálkozott  az  ódái  mű- 
fajban is,  írt  királybymnust  és  Festetichet  két, 
Batthyányt  egy  alkaiosi  versben  ünnepelte,  de 
az  idegen  metrumban  esetlenül  mozog  s  a  fön- 
séget durvasággal,  az  erőt  nyerseséggel  pótolja. 
Nemcsak  a  «limae  labor  et  cura»  hiányzik  e  költe- 
ményekből, a  mit  Batsányi  nélkülözött  bennük, 
hanem  minden  költőiség  és  emelkedettség  is. 

A  líra  teréről  korán  átlépett  az  epikára. 
Még  kámi  évei  alatt  olvasgatott  föl  vendégei- 
nek részleteket  egy  új  munkájából,  mely  1805 
közepére  teljesen  elkészült  s  két  év  múlva  a 
Szerelmek-kel  együtt  Takáts  kiadásában  Kul- 
csártól és  Verseghytöl  korrigálva  a  könyvpiaczon 
is  megjelent.  Regék  a  tna<jyar  elöidőkböl  volt  a 
czíme  s  három  költői  elbeszélést  foglalt  magában 
Czimük  :  Csoháncz,  Tátika,  Somló.  A  költő  szíve 
e  regéken  talán  még  inkább  csüngött,  mint  a 
Himfy-n,  s  a  siker  meghaladta  a  várakozást. 
A  következő  mozgalmas  évek  kizökkentették 
költői  hangulatából,  de  később,  az  elismerésen 
B  a  regék  kapós  voltán  fölbuzdulva  újra  vissza- 

tért  a  regeíráshoz  s  még  tizennégy  regét  köl- 
tött. Legnagyobb  részük  az  első  hárommal 
együtt  mondaszerű  történet,  hozzákapcsolva  a 
Dunántúl  valamelyik  várához,  s  szereplőik  rend- 
szerint a  Kisfaludyakkal  rokon  családokból 
kerülnek  ki  (A  Szent  Mihály  hegyi  remete  1823, 
A  megbőszült  hitszegő  1824,  Gyula  szerelme 
1825,  Kemend  1832,  Döbrönte,  Szigliget  1833, 
Somlai  vérszüret  1837  és  folytatása  E.neghvár, 
Viola  és  Pipacs  1838);  négy  regének  a  tárgya 
erősebb  vagy  gyöngébb  szállal  hozzá  van  fűzve 
a  nemzeti  történethez  (Dobozy  Mihály  és  hitvese 
18-2'^,  Frangyepán  Erzsébet  1834^,  Miczbán  1836 
és  többé-kevésbbé  Balassa  Bálint  1838,  bár  itt  a 
hős  nevén  és  halála  körülményein  kívül  jófor- 
mán semmit  sem  vett  át  a  históriából);  az 
Antiochus-nsik  (1824)  s  az  idevonható  A  tyrann 
poéta  czímű  rövid  elbeszélő  költeménynek  tárgya 
az  ókori  történetből  való,  míg  a  tizenkilencze- 
dik  elbeszélő  műve,  Gara  Mária  éneke  (a  Hu- 
nyady  czímű  drámájában),  rövid,  balladaszerű 
költemény  minden  történeti  vonatkozás  nélkül. 
A  költő  nem  ok  nélkül  tartotta  e  regéket 
, szíve  legkedvesebb  kölykeinek' :  szorosan  össze- 
forrott ak  egyéniségével.  A  sümegi  vár  omladé- 
kainak  árnyékában  született  s  egész  ifjúságát  a 
Balaton  nyugati  sarkán  élte  le,  Magyarországnak 
azon  a  vidékén,  a  hol  egyik  várrom  a  másikat  éri. 
E  romok  a  regényes  hajlamú  fiú  lelkébe  mélyen 
bevésődtek,  s  mikor  bécsi  pajtásaival  Veit  Weber- 
nek  prózai  elbeszéléseit  olvasta,  ezeket  a  lovag- 

világ  köréből  merített  rémhistóriákat,  képzelete 
odakötötte  őket  szülőföldjének  jól  ismert  váraihoz. 
Majd  1 796-iki  útjában  (Bécstől  Milánóig)  s  98—99- 
iki  táborozása  alatt  megismerte  az  osztrák  s  a 
rajnamelléki  várromokat.  Költői  olvasmánj^ok- 
tól  ós  romantikus  látványoktól  megtermékenyí- 
tett képzelettel  érkezett  haza.  Itthon  vadász- 
szenvedélye elszólította  felesége  ölelő  karjából, 
puskájával  vállán  barangolt  Sümeg,  Somló, 
Csobáncz,  Tátika,  Szigliget  omladékai  között. 
E  kettős  hatás,  a  lovagvilág  emlékeinek  szem- 
lélete s  a  romantikus  Weber  elbeszélései,  fejtik 
meg,  mint  lett  Kisfaludy  regeköltővé.  Talán 
nem  vétünk  a  kegyelet  ellen,  az  igazság  ellen 
semmiesetre  sem,  ha  az  utóbbi  mozzanatot 
fontosabbnak  tartjuk.  Legalább  kedvelt  regéje, 
a  Somló,  a  mint  Angyal  kétségtelenül  igazolta, 
Weber  Wolf-iánok  szabad  átdolgozása,  s  a  regék 
összefoglaló  czíme  is  Weberének  fordítása  (Sá- 
gén der  Vorzeit).  Többi  regéjére  vonatkozólag 
nem  sikerült  ilyen  « forrást »  kimutatni,  hiába 
lapoztuk  át  Weber  hét  kötetes  gyűjteményét. 
Egy-egy  indíték  s  a  szellem  közös  bennük,  de 
más  kapcsolat  nincs  közöttük.  Egyformán  haj- 
tásai annak  a  XVIII.  század  végén  föllépő 
korai  romantikus  szellemi  áramlatnak,  mely  a 
jelen  sivársága  ellen  a  múltnak,  különösen  a 
középkornak,  ragyogó  képeihez  fordult,  illetőleg 
gazdag  képzeletének  fantasztikus  játékait  illesz- 
tette bele  a  múlt  keretébe.  Ennek  a  korai  ro- 
mantikának hajtása  Kazinczy  Gibárt  és  írmá-}&, 

egy  borzalmas  történet,  a  melynek  magva,  akár- 
csak a  Wolf-nsík  és  Somlö-nok,  egy  elhamar- 
kodott gyilkos  merény ;  legtipikusabb  képviselői 
Kisfaludy  regéi ;  kései  virágai  Vörösmarty  eposzai. 
Mennyire  a  kor  e  fölfogásából  sarjadtak  a 
regék,  bármelyikük  rövid  elemzése  is  bizonyltja. 
Válaszszuk  a  Csobáncz-ot,  melyet  helyes  ér- 
zékkel állított  Kisfaludy  az  első  helyre.  Már  az 
ajánlása  is  rendkívül  kedves.  Feleségéhez  fordul: 

Ülj  mellém  a  kandallóhoz, 

Fel  van  szítva  melege; 
Csobáncz-várról,  Édes-kedves, 

Imi  halljad,  egy  agg  rege. 

Szentgyörgyi  László,  Szigliget  ifjú  ura.  Mátyás 
királyhoz  siet  Budára,  hogy  Báthori  vezérlete 
alatt  a  török  ellen  induljon.  Jegyese,  Gyulafy 
Eózsa,  a  csobánczi  várkisasszony,  epedve  várja 
vissza,  de  a  fiatal  hős  helyett  egy  katona  érke- 
zik, azzal  a  szomorú  hírrel,  hogy  Szentgyörgyi 
a  kenyérmezei  ütközetben  elesett,  s  az  volt  a 
végakarata,  hogy  menyasszonya  barátjához, 
Varjas  Andráshoz,  menjen  nőül.  A  hír  hazug 
volt,  Varjasnak  és  Orbán  deáknak  ármánya,  de 
a  gyönge  szüzet,  a  ki  Lászlót  végtelenül  sze- 
rette, annyira  lesújtotta,  hogy  , szemlátomást 
hervadott,  mint  őszszel  a  liliomszál'.  László 
aggódva  mátkájának  hosszú  hallgatásán,  elvált 
Kinizsitől,  a  kivel  együtt  tért  vissza  a  diadalmas 
harczból,  és  haza  sietett;  de  mire  Csobánczra 
érkezett,  a  lélekharang    fogadta,  a  mely  Eózsa 

halálát  jelentette.   A  Csobáncz    mintájára    van 

alkotva   többi    regéje    is,   mert   a    mit  Balassa 

Bálint  jkhan  az  öreg  magyar  elbeszéléseiről  mond 

a  költő: 

A  béna  hős  még  sok  ilyen 

Történetet  elbeszél, 
Bennök  hely-  s  névváltozattal 

Egy  a  romlás  és  veszély  . .  . 

saját  regéire  is  vonatkozik.  Egy  pár  előre  adott 
vonásból  megalkothatok  Kisfaludy  regéi.  Mag- 
juk többnyire  valamilyen  tragikus  szerelmi 
történet :  irigység  vagy  ármány  szétszakítja,  sőt 
rendesen  meg  is  öli  a  boldog  szerelmeseket. 
Csak  élete  végén  írt  regéiben  enjhül  meg  a  költő. 
A  Szigliget  s  több  társa  a  hősök  boldogságával 
végződik  —  valószínűleg  azért,  mert  a  oszép 
nem»,  a  regéknek  leghálásabb  közönsége,  na- 
gyon panaszkodott  a  tragikus  megoldás  ellen. 
Az  Arany-követelte  epikai  hitelt  hiába  keres- 
nők ez  elbeszélésekben.  Mondai  alapjuk  nincs, 
teljesen  a  képzelet  szülöttei.  Az,  a  mire  régebben 
gondoltak,  hogy  a  költő  várakban  gazdag  szülő- 
földjének mondai  kincséből  merített,  puszta  sej- 
tés volt,  melyet  megdönt  az  a  körülmény,  hogy 
dunántúli  népünk  fantáziája  legföljebb  rémes 
rablóhistóriákat  termelt.  Ez  a  kisebbik  baj. 
A  mondai  alap  csak  megkönnyíti  a  költő  mun- 
káját, az  elhitetést,  de  ha  hiányzik,  teremtő 
fantáziával  pótolható.  Erezte  ezt  a  költő  is  és 
segíteni  akart  rajta,  de  külső  eszközökkel. 
A  mesét  határozott  történeti  időpontba  helyezte. 

többnyire  Nagy-Lajos,  Zsigmond  vagy  Mátyás 
király  korába,  kapcsolatba  hozta  jól  ismert 
történeti  eseményekkel,  a  keresztes  háborúkkal, 
az  olasz  és  török  hadjáratokkal  s  az  uralkodó- 
kon kívül  fölléptette  epizód-szerepekben  törté- 
nelmünk nagyjait,  Bithorit,  Kinizsit,  a  Garákat, 
Újlakit.  A  mellett  helyhez  is  kötötte  történe- 
teit, azokhoz  a  váromladékokboz,  melyeket 
olvasóközönsége,  a  dunántúli  nemes  társaság, 
mindennap  maga  előtt  látott.  Mint  a  kora- 
romantikusoknak általában,  neki  is  fogyatékos 
ismeretei  voltak  a  nemzet  múltjáról,  még  ke- 
vesebb a  nép  mondaalkotó  képzeletének  termé- 
szetéről, úgy  hogy  regéi  sem  tipikus  középkoii 
regék,  sem  tipikus  magyar  mondák.  Példa  rá 
a  minta  rege,  Csobáncz,  melyet  tetszés  szerint 
lehetne  Francziaországba  vagy  Angliába,  IX.  Lajos 
vagy  VIII,  Henrik  korába  helyezni.  Népies  vo- 
nások vannak  regéiben  (pl.  az  Eseghvár -h&n), 
de  a  népmonda  sajátos  természetét  csak  egy- 
két regéje  (Viola  és  Pipacs,  A  szentmihály- 
hegyi  remete)  közelíti  meg. 

Egy  másik  nagy,  szinte  végzetes  hibája  e 
történeteknek,  hogy  túlon-túl  egyszerűek,  lele- 
ményük szegényes,  a  motiválás,  a  költői  el- 
hitetés  kulcsa,  rendkívül  gyönge.  A  bonyodal- 
mat, mely  egyszerűség  ellenére  is  gyakran 
szinte  hihetetlenül  naiv,  teljesen  a  költő  sze- 
szélye szövi ;  az  intrika,  mely  a  cselekvényt 
mozgatja,  durva  és  bántó,  néha,  mint  a  Csobáncz- 
ban,  a    nevetségesség  határán  jár;  a  megoldás 

ennek  következtében  rendszerint  váratlan,  való- 
színűtlen és  erőszakolt.  A  compositio  is  vagy 
annyira  világos,  szinte  krónikaszerű,  hogy  már 
nem  művészi,  vagy  ha  bonyolultabb,  mint  a 
Szigliget-e,  akkor  zavaros.  Rendszerint  csak  pár 
alakot  léptet  föl,  de  ha  többen  is  mozognak  a 
színen,  majd  mindig  csak  három  szereplő  kö- 
zött pereg  le  a  történet,  s  ez  a  három  típus  is- 
métlődik minden  regéjében.  Egyik  a  «chevalier 
sans  peur  et  sans  reproche»),  a  ki  királyával 
küzd  nemzete  ellenségei  ellen,  a  Csobáncz-hsui 
László ;  a  másik  a  szende,  szerelmes  szűz, 
példánkban  Rózsa;  a  harmadik  az  elvetemült 
intrikus,  többnyire,  mint  itt  is  Orbán,  deák, 
vagy  néha  Weber  útmutatása  szerint  pap. 
A  többi  alak  csak  stafiage :  a  harczokban  meg- 
őszült derék  apa,  a  hozományvadász  kalandor, 
a  hiú,  pompakedve] ö  leány,  a  gonosz  mostoha  s 
a  romantika  kószlettárának  legjobban  elkopta- 
tott alakja,  a  remete.  Jellemrajzról  szó  sincs, 
a  romantikusok  reczeptje  szerint  minden  alak 
vagy  angyal,  vagy  ördög,  s  ennélfogva  a  hősök 
és  hősnők,  intrikusok  és  szülők  hajszálig  ha- 
sonlítanak egymáshoz.  Néha  megkísérel  egy-egy 
bonyolultabb  jellemet  (Kelemen  Lenka)  vagy 
jellemfejlődést  (Pethő  Júlia)  rajzolni,  de  ritkán 
sikerül  annyira  is  érthető  alakot  teremtenie, 
mint  Lébenyi  Miksáé  A  megbőszült  hitszegő' 
ben,  ki  az  emberi  gyöngeségeknek  nem  túlzó 
8  valóban  emberi  keveréke.  Viszont  találó  vo- 
násokkal jellemzi    a   szolgákat,    csatlósokat,    a 

nép  egyszerű  fiait.  Típusok  ezek  is,  de  genre- 
szerű  vonásokkal  elevenített  jellemek.  E  körből 
való  legsikerültebb  alakítása  Pipacs,  a  piros- 
pozsgás, tűzről  pattant  molnárleány,  egyetlen 
női  alakja,  a  kiben  egészséges  vér  pezseg. 

íme,  mindazok  a  tulajdonságok,  melyek  az 
epikus  költeményt  kiválóvá  teszik,  hiányoznak  a 
regékből.  Azonban  kapunk  értük  némi  kárpótlást. 
A  mint  a  Himfy  és  a  Napló,  akként  a  regék 
is  a  maguk  idejében  teljesen  újszerűek  voltak. 
A  XVIII.  század  végén,  mikor  irodalmunkban  a 
száraz,  sablonos  eposzok,  a  Henriade  élettelen, 
üres  utánzatai  divatoztak,  e  regék  új  ösvényt 
törnek  az  epika  begyöpösödött  mezején.  Mint  a 
romantika  első  hajtásai,  az  értelem  helyett  a 
képzelethez  szólnak  s  tarka  képeket  mutatnak 
be  a  magyar  társadalom  múltjából.  Való,  hogy 
e  képek  nem  felelnek  meg  a  történeti  igazság- 
nak, de  poetikusak  s  a  nemzet  legfényesebb 
időszakaszait  hozván  emlékezetünkbe,  gyönyör- 
ködtetik a  szemet.  Azok  a  nemes  érzelmek  pe- 
dig, melyek  a  daliás  hősöket  és  az  angyali  sze- 
lídségű,  gyönyörű  szűzeket  eltöltik,  és  a  mese 
szigorúan  erkölcsös  tendentiája  meghatják  az  ér- 
zelmes olvasó  szívót.  És  ha  ismerjük  a  magyar 
nép  aristokratiku'B  fölfogását,  mely  még  ma  is, 
hatvan  évvel  a  nemesség  kiváltságainak  eltör- 
lése után,  leplezett  vagy  leplezetlen  csodálattal 
viseltetik  a  régi  nemesi  családok  iránt :  elgon- 
dolhatjuk, milyen  megilletődéssel  hallgatták 
száz  éve  e  szép  meséket,   melyek  mind  nemesi 

várakban  játszanak,  hőseik  kivétel  nélkül  elő- 
kelő nemes  urak  és  várkisasszonyok,  és  a  melyek- 
ben mindenki,  a  ki  derék  és  kiváló,  az  magyar 
és  nemes,  a  ki  rossz  és  közönséges,  az  vagy 
külföldi  vagy  legalább  idegen  vér  is  kering  erei- 
ben. S  mint  olyan  nemes,  a  kinek  czímerére  ezer 
óv  vont  patinát,  a  költő  nem  ismer  külömbsé- 
get  a  kiváltságos  rend  tagjai  között:  főurat  és 
köznemest,  szegény  és  gazdag  nemest  a  (tprimee 
nonuB»  egyenrangúvá  tesz :  ,Ha  szegény  is  a 
nemes,  tiszteletre  érdemes !'  Az  ilyen  kijelenté- 
sek 8  a  regéiben  újra  meg  újra  visszatérő  mo- 
tívum, a  szegénysége  miatt  méltatlanul  szen- 
vedő köznemes  tragédiája,  egészen  meghódítot- 
ták neki  a  közönséget,  mely  legnagyobbrészt  a 
köznemesi  osztályból  került  ki. 

E  pár  sorban  rejlik  a  magyarázata  annak,  miért 
hatottak  az  első  regék  megjelenésük  idején  szinte 
elemi  erővel,*  miért  gyöngült  egyre  hatásuk, 
úgy  hogy  mai  nap  Kisfaludy  regéit  jóformán 
elfelejtette  az  egész  közönség.  A  míg  az  olvasó 
közönség  jóformán  a  nemesi  kúriák  lakóiból 
került  ki,  s  e  közönség  fejletlen  történeti  érzék- 
kel és  műízléssel  gyönyörködött  a  nemesség 
egyetlen  költőjében,  addig  a  tetszés  egyetemes 
volt.  Sághy  Ferencz  barátjával  1818  ban  még  új 
kiadást   rendezett  a  regékből,  s  két   év  múlva. 


*  Pázmándi  Horvát  Endre  a  Gyula  szerelme  meg- 
jelenése alkalmából  túláradó  magasztalásokkal  telt  ver- 
set intézett  értük  a  költőhöz. 

1820-ban,  a  Marczibány-intézetnek  1818-ra  szóló 
400  forintos  jutalmát,  ezt  a  maga  korában  egyet- 
len irodalmi  pályadijat,  első  regéinek  ítélték,  mint 
a  legjobb  magyar  könyvnek.  A  dicsőséget  el- 
fogadta a  költő,  a  pénzt,  mint  nemes  ember- 
hez illik,  nemes  czélra,  irodalmi  művek  ki- 
nyomtatására szánta.  Épen  egy  évvel  előbb, 
1819-ben  tűnt  föl  a  magyar  irodalomban  a  má- 
sodik Kisfaludy,  a  Sándor  legfiatalabb  öcscse.  Ká- 
roly, 8  mint  bátyja,  ő  is  egy  csapásra  az  ország 
legkiválóbb  költői  közé  emelkedett.  Szegény 
ember  volt,  de  nagy  tervek  lelkesítették.  Sán- 
dor, hogy  öcscsén  segítsen,  a  jutalmat  átengedte 
neki  kölcsönkóp  egy  elsősorban  nőknek  szóló 
irodalmi  zsebkönyv  megindítására.  Hogy  a  figyel- 
mes Kisfaludy,  a  ki  életének  legszebb  emlékeit, 
szerelmi  diadalait  és  költői  dicsőségét,  nőknek 
köszönhette,  s  a  ki  jól  tudta,  hogy  a  szép  nem 
az  ő  leghívebb  olvasóközönsége,  a  zsebkönyvet 
nőknek  szánta,  az  természetes.  Csak  régi  adós- 
ságát törlesztette  vele. 

Ekkor  állott  Kisfaludy  dicsősége  zenithjén. 
A  jutalmat  osztó  bizottság  az  ország  hangulatá- 
nak visszhangja  volt,  s  a  dicsőség  koszorúját 
valóban  a  nemzet  keze  nyújtotta.  De  a  fordulat 
már  közeledett,  A  mint  tágult  az  olvasók  és  írók 
köre,  a  mint  tisztultak  nézeteik  és  ízlésük, 
úgy  halványult  a  regék  fénye,  mert  nem  ön- 
magától, hanem  külső  körülményektől  s  nem 
igazi  költői  eszközöktől  nyerte.  Mikor  pedig 
1825-ben   megjelent  Vörösmarty   Zalán-jü,,   s  a 

ragyogó    képzeletű,    bűvös-bájos   nyelvű    költő 
igazi  epikai  alkotásokkal  kápráztatta  el  az  olvasó- 
kat, Kisfaludy  népszerűsége,  a  műértők  szemé- 
ben, egészen  eltűnt.  Az  1833-iki  akadémiai  nagy- 
jutalom pecsételte  meg  Kisfaludy  költészetének 
sorsát.  Az  Akadémia,  alapszabályai  értelmében, 
évenként  200  aranynyal   koszorúzta   az    utolsó 
év  legjelesebb  irodalmi  alkotását.  1833-ban  Vö- 
rösmarty munkáinak  I.  és  III.,  Kisfaludy   mü- 
veinek III.  ós  IV.  kötete  (négy  rege)  volt  a  leg- 
jelentősebb irodalmi  esemény,  s  az    Akadémiá- 
nak 1834-ben  a  két  költő  között  kellett  válasz- 
tania. Erezte  mindenki,  hogy  az  összehasonlitás 
Kisfaludy  rovására  üt  ki,  s  hogy  Toldy  kiélezett 
ítélete  (Vörösmarty  « nagyszerű  Jupiter  Isten e» 
mellett  Kisfaludy  « kedves    Muzsác8kája»    eltör- 
pül)   Kisfaludyt   letaszította    arról    a    polczról, 
melyet   mint    az    ország  legnépszerűbb    költője 
három  évtizeden  keresztül  elfoglalt.  Hiába  hivat- 
koztak az    öregek   Dessewfify   gróffal  az  élükön 
arra,  hogy  Uimfy  költőjét   még  mindig  többen 
olvassák,    mint    a    Zalán- ét,    hiába    igyekezett 
pártja  e  két  kötet  regében  Kisfaludy  egész  köl- 
tői  működését   jutalmaztatni,  úttörő    érdemeit, 
nemzeti  irányát,  olvasó  közönség  teremtését :  a 
fiatalok  nem  engedtek,  s  végre  is  megosztották 
Kisfaludy  és  a  nála  28  évvel   fiatalabb    Vörös- 
marty között  a  jutalmat.    És  még  Dessewffyék 
is  kénytelenek  voltak  megvallani,  hogy  őket  nem 
az  sesthetikai  igazság,  hanem  a  személyes  von- 
zalom és  a  kegyelet  vezette. 

Kisfaludy    szívét  eleinte  érzékenyen    sértette 
a    féldicsöség,    a    melyet    ő    egész    kadarcznak 
tartott.    Majd    azzal    vigasztalta    magát,    hogy 
, bármint  dühödjék  az  új  nyelv  és  literatura,   a 
nemzetnek   nagyobb   része    mégis    még    az    én 
publikumom'.    Lassanként    egészen    elvesztette 
publikumát  —  méltatlanul.  Ha  regéit  nem  akar- 
juk mindenáron  a  poétika  skatulyázó  rendszerébe 
illeszteni,  találunk  bennük    egy    olyan  sajátsá- 
got, mely  árt  ugyan  nekik  mint  epikus  művek- 
nek, de  emeli  őket  mint  költeményeket.  Az  erős 
lirizmus  ez,  a  túláradó  liraiság.  Epikánk  általá- 
ban erősen  lírai  színezetű,  Gyöngyösitől  Vörös- 
martyn  át,  Zrínyit  és  Aranyt  kivéve,  majd  min- 
den   epikus   mű    vagy    a  líraiságának    vagy    a 
rhetori   pathosnak   köszönte   hatását,   de    egyik 
sem  annyira,  mint   Kisfaludy   regéi.  Nem  any- 
nyira  arra  a  sok  közbeszőtt  érzelmes    kitérésre 
czélzunk,  vagy  a  festői   leíró    részletekre    s  az 
előhangok  subiectiv  kitöréseire,    hanem  inkább 
arra,  a  roire  Heinrich  Gusztáv  hívta  föl  a  figyel- 
met, hogy  Kisfaludy  rendszerint  nem  magát  az 
eseményt  mondja  el,  hanem  azt  a  lelkiállapotot 
festi,  a  melyből   következett,  vagy  az  esemény 
hatását  a  szereplők  lelkére.    Az   epikát  átjátsz- 
ván így  a  líra  terére,  a  legtöbb   regéje  egy-egy 
újabb  változata  Himfy-nek,  néha  a  Boldog-na^k, 
másutt   a    Kesergó'-nek,    legtöbbször  —   mivel 
majd  mindég   viszonzott,    de  a  körülményektől 
meggátolt    szerelem    a    tárgya  egy    újfajta 

Himfy'nek,  a  kétségbeesett-nek.  Első  regéi  még 

Császár  Elemér :  Kisfaludy  Sándor.  " 

tárgyiasabbak,  az  utóbbiakban  mindjobban  erőre 
kap  a  liraiság,  a  mit  már  külső  formájuk  is 
sejtet :  az  első  regéknek  félrímes  nyolczasokból 
és  hetesekből  összefűzött  versszakát  fölcseréli 
az  epikus  alkotásokhoz  még  kevésbbé  illő  Hirafy- 
versszakkal,  csakhogy  az  első  felében  félrimet 
használ  s  így  valamivel  csökkenti  a  forma  zenei- 
ségét. Leghosszabb  regéjében,  a  Gyula  szereimé- 
hen, melyben  a  főhős  rajzához  sok  vonást  vett 
át  saját  életéből  és  lelkéből,  annyira  túlteng  az 
érzelmi  elem,  hogy  a  cselekvény  minduntalan 
háttérbe  szorul  mellette,  de  megbocsátjuk  szí- 
vesen, olyan  szépek,  a  Himfy-hez  méltók  ezek 
a  részletek. 

VIII. 

A  sok  fegyverzörgésért  és  harczi  zajért,  mely 
Kisfaludy  regéit  hangossá  tette,  nemsokára  bu- 
szút állt  a  költőn  a  sors.  Csöndes  otthonából 
elszólította  a  csatamezőre,  puskaropogás  és  ágyú- 
dörgés közé.  1808-ban,  Napóleon  fenyegető  ké- 
szülődéseinek hallatára,  a  magyar  nemesség 
megajánlotta  az  insurrectiót,  a  fegyveres  föl- 
kelést a  haza  és  trón  védelmére.  Bécs,  bár  nem 
szívesen  Iái  ott  fegyvert  az  önálló  magyar  sereg 
kezében,  mikor  fenyegetőleg  tornyosultak  a  fel- 
hők a  dynastia  egén,  elfogadta  a  nemzet  áldo- 
zatkészségét és  1809  febr.  19-diki  rendeletével 
fegyverre  szólította  a  nemességet.  Megindult 
országszerte  az  insurrectio  szervezése.  A  költő 

a  nádor  parancsára  egy  terjedelmes,  de  hosszú 
történeti  fejtegetései  miatt  kissé  erőtelen  s  csak 
a  végén  nekilendülő  Hazafiúi  szózat-h&n  a  ma- 
gyar nemességhez,  melyet  a  nádor  kéziratban 
átnézett,  buzdította  társait,  hogy  keljenek  föl  a 
haza,  a  király  és  alkotmány  megvédésére.  Zala- 
vármegye az  ünnepelt  költőt,  az  1796-iki  és  1799- 
iki  franczia  háborúk  bajnokát,  az  insurgensek 
lovas  őrnagyává  választotta.  Kisfaludy  költői  híre 
még  a  táborba  is  elhatott,  Gomez  altábornagy, 
az  jinsurrectioualis  generalquartiermeister*  min- 
denáron a  vezérkarhoz  akarta  beosztani,  a  ná- 
dor azonban  Beckers  gróf,  nádori  hadsegéd  köz- 
benjárására maga  mellé  követelte  szárnysegéd- 
nek. Kisfaludy,  mint  Bakács  Elek,  a  Somló  hőse 
Lórától,  fájdalmas  szívvel  búcsúzott  el  szere- 
tett feleségétől  s  1809  márcziusában  megérke- 
zett Budára.  Innen  kezdve  hónapokig  a  Dunán- 
túlt járta  a  nádorral,  fegyverre  szólítva  a  ne- 
mességet s  kínosabb  napokat  élt,  mint  a  rajnai 
táborozás  alatt.  Azon  kívül,  hogy  minden  har- 
madik napon  álló  24  óráig  a  nádor  mellett 
tett  kamarási  szolgálatot,  nappal  az  idegene- 
ket és  kémeket  vizsgálta,  ellenőrizte  a  szállító- 
kat, készítette  a  hadi  kiáltványokat  és  paran- 
csokat, végezte  a  nádor  hivatalos  levelezését, 
éjjel  pedig  a  fölkelés  naplóját  vezette.  ,Paraszt- 
gazda*  létére  nehezen  tűrte  a  spanyol  étiket 
követelte  rendszabásokat  és  az  unalmas  irodai 
meg  rendőrkapitányi  munkát,  de  nem  zúgo- 
lódott. 

8* 

Napóleon  és  egyetlen  méltó  ellenfele,  Károly 
főherczeg,  a  hadizenet  óta  (ápr.  9.)  állandóan 
szemben  álltak  egymással.  Mennél  közelebb  ér- 
tek a  magyar  határhoz,  annál  jobban  föllángolt 
Kisfaludy  hazafias  lelkesedése.  Bár  Napóleont, 
ezt  ,a  kis  embert  észerővel  agyában,  bátorság- 
gal érczkeblében,  bizalommal  magában'  mint 
hadvezért  rendkívül  bámulta,  mindinkább  a 
gyűlölet  lett  úrrá  szivében,  mert  megértette, 
hogy  a  nagy  korzikai  törekvése,  a  demokratikus 
és  fölvilágosodott  kényuralmak  alapitása,  egyfor- 
mán veszedelmes  az  osztrák  házra  és  a  magyar 
rendi  alkotmányra.  Gyűlöletét  fokozta  vonzó- 
dása a  nádorhoz,  a  ki  szeretetreméltó  bánás- 
módjával 8  nyárspolgári  egyéniségével  egészen 
magához  bilincselte,  s  az  a  körülmény,  hogy 
többször  érintkezvén  az  osztrák  főherczegekkel 
s  magával  a  császárnéval  is,  megkapta  őt  is  az 
udvar  levegőjének  bódító  varázsa.  Forrongó 
indulatának  egy  buzdító  dalban  is  kifejezést 
adott  (Lóra  nemes  .  .  .),  a  melyben  az  ősök 
példájára  emlékeztetve  Napóleon  ellen  tüzeli 
honfitársait. 

Az  asperni  vereség  után  (máj.  22.)  Napóleon, 
mivel  Károly  elvágta  visszafelé  az  útját,  hazánk 
felé  tartott.  Az  osztrákok  összevonták  Győr  kör- 
nyékére seregeiket,  hogy  döntő  csapást  mérje- 
nek ellenükre.  A  nemesi  fölkelő  sereg  érezte, 
hogy  tűzkeresztség  előtt  áll.  Kisfaludy  lelkese- 
dése nem  lohadt,  de  reményei,  a  mint  belelátott  a 
hadvezetés  rejtelmeibe,  szétfoszlottak.  Megértette 

a  bécsi  kéz  politikáját.  Aggódó  szívvel  látta, 
hogy  a  begyakorolt  insurgens-csapatokat  a  fő- 
vezér ott  fogja  magánál,  a  többit  pedig,  noha 
a  törvény  értelmében  a  nádor  főparancsnoksága 
alá  tartoztak,  vezérükkel  együtt  alárendelik  a 
rangban  is  alatta  álló  János  főherczegnek,  úgy 
hogy  a  nádor  csak  önmegalázása  árán  marad- 
hatott meg  hivatalában.  A  fölkelés  hivatalos 
magyar  nyelvét  is  elsikkasztották.  A  törvény- 
telenségeket követték  az  osztrák  vezérek  hagyo- 
mányos balfogásai.  János  föherczeg.  tábormesteré- 
nek szerencsétlen  tanácsára,  a  csanaki  hegysoron 
elfoglalt  erős  hadállását  föladta  s  Eugéne  al- 
király ellen  csatába  vezette  a  sereget,  mielőtt 
még  az  összes  csapatai  megérkeztek.  Jún.  14-én 
történt  az  emlékezetes  győri  ütközet,  a  magyar 
nemesi  fölkelés  utolsó,  végzetes  szereplése.  Kis- 
faludy a  nádor  oldalán  maga  is  a  tűzvonalban 
volt,  s  bár  a  derék  magyar  urak  korukat  és 
testi  állapotukat  meghazudtoló  lelkesedéssel  küz- 
döttek, a  francziák  könnyen  szétverték  a  ma- 
gyar-osztrák sereget,  mely  rendetlen  futásban 
tódult  Pest  felé.  Nem  is  lehetett  mást  várni. 
Mint  győzhetett  volna  a  kellőleg  föl  nem  fegy- 
verzett 8  be  nem  gyakorolt  sereg  Eugéne  fe- 
gyelmezett katonái  ellen,  kedvezőtlen  hadállás- 
ban, rosszul  választott  időben  és  helyen,  ügyet- 
len vezérlet  alatt! 

A  fölkelő  sereg  a  kudarcz  után  is  együtt 
maradt,  de  már  cselekvő  szerepet  nem  játszott. 
A  Napóleon  wagrami  diadalát  követő  znaimi  béke 

(okt.  14.)  után  megkezdődött  a  szétoszlás.  Jó- 
formán Kisfaludy  maradt  egyetlen  áldozata  az 
insurrectiónak.  A  két  téli  hónapot  nem  számítva, 
hol  a  dunántúli  kis-városokban,  hol  Budán  mű- 
ködött a  nádor  oldalán,  eleinte  még  a  hadvise- 
léssel kapcsolatos  dolgokat  intézte,  köztük  az 
insurrectio  föloszlatásakor  kiáltványokat  szer- 
kesztett a  király  s  a  nádor  uevél)en,  melyekre 
rendkívül  büszke  volt,  később  azonban  pusztán 
a  fölkelés  történetére  vonatkozó  adatokat  gyűj- 
tötte, okmányokat,  jelentéseket  s  a  naplót  má- 
solta, vagy  kivonatolta.  A  szabad  levegőhöz, 
erős  testmozgáshoz  szokott  gazdának  elviselhe- 
tetlenné vált  a  folytonos  irka-firka.  Honvágy 
gyötörte  és  a  szerelem.  Még  a  katonáskodás  alatt 
is  gyakran  járnak  gondolatai  otthon ;  mint  jó 
gazda,  minden  levelében  küld  utasításokat  felesé- 
gének a  gazdaság  és  szőlő  vezetésére :  ekkor  azon- 
ban minden  gondolata  Sümeg  felé  jár.  Vissza- 
sírja a  múltat,  a  sümegi  és  badacsonyi  kedves 
napokat,  szerelmes  leveleket  ír  Eózsának.  Eleinte 
csak  annyit  mond:  ,ein  verheirateter  Mann,  der 
sein  Weib  liebt,  ist  doch  nur  ein  halber  Sóidat', 
majd  mind  erősebb  lesz  az  elkeseredése,  átkozza 
a  szamárságát,  hogy  , szabad  lévén,  magát  kalit- 
kába hagyta  zárni',  végre  már  arra  gondol, 
hogy  egy  harmadik  Him.fy-i  ír,  az  epedő,  haza- 
sóvárgó  férj  keserveit.  Hiába  tűntetik  ki  a  fő- 
herczeg  asztalánál,  hiába  ajánlanak  neki  Pesten 
megfelelő  állást,  már-már  azon  van,  hogy  le- 
mond rangjáról  s  megy  haza  földet  túrni.  Mint 

Mikes,  ő  is  csak  azért  folytatta  a  fáradságos 
életet,  mert  nagyon  szerette  öreg  gazdáját. 
1810  áprilisában  végre  elbocsátotta  a  nádor 
azzal  a  parancscsal,  hogy  a  télen  összehor- 
dott anyag  alapján  dolgozza  ki  a  fölkelés  tör- 
ténetét, kimerítően  és  elfogulatlanul,  hogy  a 
mi  a  fölkelés  szervezetében  jó  és  használható, 
az  fönntartassék,  a  mi  hibás  és  elavult,  a 
jövőben  kiküszöböltessék.  Két  példányban  kí- 
vánták: magyarul  a  nádor,  németül  a  király 
számára.  A  kellemetlen,  terhes  föladat  meg- 
zavarta azt  a  boldogságot,  melylyel  a  költő 
hazasietett. 

Útközben  elkészítette  a  lefolyt  esztendő  mér- 
legét. Egy  elvesztett  év,  egy  pár  napos  disen- 
teria  s  egy  hosszú  nátha  volt  a  passiva  — 
egyéb  baja  nem  történt  a  táborozás  alatt  — 
ezer  forint,  a  mennyit  200  forintnyi  havi  fize- 
téséből megtakarított  és  hasznos  bevásárlásokba 
fektetett,  volt  az  activa.  És  még  valami.  Ekkor 
tűnt  ki,  milyen  erős  üzleti  szellem  lakozik  a 
nagy  lírikusban.  A  legélelmesebb  tőzsérnek  be- 
csületére vált  volna  az  az  aggodalmas  figyelem, 
a  melylyel  Kisfaludy  a  hadi  eseményeket  kísérte, 
hogy  belőlük  hasznot  húzzon.  Kivételes  állásánál 
fogva,  melyben  minden  hírt  előbb  hallott  meg, 
mint  mások,  kiszámíthatta,  mikor  fog  esni  vagy 
emelkedni  a  termények  és  iparczikkek  ára,  ille- 
tőleg a  pénz  értéke,  s  e  szerint  rendelkezett 
otthon.  Egy  pár  hónapig  a  szép  Eózsa  nem  is 
tett  egyebet,  mint  férje  utasításai  szerint  vásárolt 

és  eladott,  s  mikor  ,a  bankóknak  kevés  volt  a 
becsek',  régi  adósságokat  törlesztett. 

A  mint  a  költő  hazatért,  idejét  meg  kellett 
osztania  elhanyagolt  és  a  francziáktól  kifosztott 
gazdasága,  meg  a  reábízott  történetírói  föladat 
között.  Sümegi  szőlejében  épített  egy  kis  házat 
s  e  diófáktól  beárnyékolt  remetelakásban  majd 
két  évig  dolgozott  nagy  munkáján.  Németül 
írta  meg  az  insurrectio  történetét,  hogy  a  király 
is  olvashassa.  Az  1811-ik  év  második  felében  már 
a  kézirat  utolsó  részével  is  elkészült.  A  nádor 
teljes  megelégedését  nyilvánította  s  egy  pár 
túlságosan  erős  helyet  kitörölvén  a  kéziratból, 
eljuttatta  a  királyhoz.  Ferencz  azonban  nem 
olvasta  nagy  örömmel  a  munkát,  a  melyben 
Kisfaludy  mint  valami  tükörben,  eléje  tárta  a 
bécsi  kormánynak  a  magyar  nemzettel,  a  föl- 
keléssel, a  nádorral  és  a  törvényekkel  szemben 
elkövetett  hibáit  és  vétkeit.  A  veszedelmes  kéz- 
iratot elzárták  a  titkos  levéltár  legrejtettebb 
szekrényébe,  Kisfaludyt  meg  Beckers-szel,  a 
nádor  bizalmasával,  megintették,  hogy  arról,  a 
mit  írt,  ne  merjen  senkinek  említést  tenni. 
A  várt  elismerés  és  jutalom  helyett  ez  a  meg- 
alázás  rendkívül  zokon  esett  a  költőnek,  de 
egyelőre  hallgatott. 

A  háborús  évek  azonban  nem  szűntek  meg. 
Még  véget  sem  ért  a  zajos  nemesi  táborozás, 
midőn  irodalmi  téren  köszörülték  Kisfaludy 
ellen  a  kardot.  Az  ellen,  a  ki  ép  úgy  kiemelkedett 
a  magyar  írók  közül,  mint  Napóleon  az  európai 

uralkodók  közül,  Kazinczy  Perencz  volt.  A  XIX. 
század  első  negyedében,  Kisfaludy  Károly  föl- 
léptéig ép  olyan  korlátlanul  uralkodott  a  magyar 
írói  köztársaságon,  mint  a  francziák  Isten  ke- 
gyelméből való  császára  Európán.  Kezében  tar- 
totta az  irodalom  szálait.  Eszméket  vetett  föl 
és  terjesztett  el,  hangulatot  keltett  és  vállala- 
tokat támogatott.  Buzdította  és  irányította  a 
kezdőket,  magasztalta  a  kiválókat,  gáncsolta  a 
gyarlókat.  Szava  parancsként  csengett,  s  írói 
közvéleményként  szerepelt.  Magasztalása  és 
gáncsa  nem  volt  mindég  igazságos,  mert  a  ki- 
válóságot és  gyarlóságot  gyakran  nagyon  is 
érzelmi  mozzanatok  alapján  állapította  meg, 
8  sesthetikai  ítéletének  mérlegét  nagyrészt  az 
billentette  föl  vagy  le,  hogy  a  serpenyőben 
fekvő  munka  párthívének  vagy  ellenfelének  mű- 
helyéből került-e  ki.  Az  értékelés  alapja  sem 
volt  igazságos.  Mint  minden  költő,  a  kinek  te- 
hetsége nem  áll  arányban  dicsvágyával,  ő  is  a 
költészetet  inkább  tanulmány  eredményének  tar- 
totta, s  így  egyoldalúan  fejlődött  sesthetikai  lá- 
tása: rendkívül  éles  szeme  volt  a  költemények- 
ben nyilvánuló  nyelvi,  stilisztikai  és  formai 
finomságok  és  botlások  iránt,  de  nem  kutatta 
soha  a  lényeget,  az  érzést,  az  eszmét,  a  com- 
positiót ;  a  művészit,  de  mesterkéltet  többre 
becsülte  az  egyszerűnél  és  természetesnél. 

Ilyen  fölfogással  olvasta  és  bírálta  a  Himfy-t, 
először  1809-ben  németül  a  bécsi  Annalen-hen, 
majd  1814-ben  magyarul  az  Erdélyi  Muzéum- 

ban.  A  bírálat  Hzóp,  méltányos  és  obiectiv. 
Dicséreteit  mind,  gáncsait  nagyrészt  elfogadja 
a  mai  kritika  is.  De  egy  nagy  hibája  van :  száz 
évvel  korábban  jelent  meg  a  kelleténél.  A  XIX. 
század  elején  ez  a  bírálat  nagy  igazságtalanság 
volt.  Magasztalásai  vagy  édes  ostyába  takart 
keserű  labdacsok,  vagy  puszta  szavak  (édes 
éneklő,  mélytüzű  szent  énekek),  gáncsai  mind 
kézzelfoghatók,  egy  részük  azonban  végtelenül 
kicsinyes  (helyesírási  megjegyzések)  vagy  épen 
képtelen  vádak  (Kisfaludy  nyelve  nem  gram- 
matisch  corredl).  És  bántó  az  egésznek  szelleme : 
Dayka  Kisfaludy  fölé  állítva!  Vájjon  pusztán 
Kazinczynak  Kisfaludyétól  eltérő  sesthetikai  né- 
zetei szülték- e  a  bírálatot,  vagy  része  van  benne, 
mint  a  múlt  század  elején  általánosan  hitték, 
annak  is,  hogy  Himfy  költője  nem  tartozott  a 
széphalmi  vezér  tömjénezői  közé  :  ne  kutassuk. 
Ép  úgy  azt  se,  a  mi  szintén  közhit  volt,  hogy 
nem  vezette- e  Kazinczy  tollát  az  irigység,  mi- 
dőn a  páratlan  népszerűségű  költőt  bírálta,  az 
egyetlen  író- embert,  a  kinek  ragyogása  meg- 
haladta az  övét.  Tény  azonban,  hogy  Kazinczy, 
miután  a  regéket  is  megbírálta,  bírálatait  egy 
maró  epigrammal  tetézte,  melyben  Dayka,  mint 
az  Olympos  lakója,  magához  fogadja  Himfyt,  de 
előbb  elégetteti  vele  dalainak  legnagyobb  részét. 
Tény  az  is,  hogy  Kazinczy  ezután  nemcsak  ellen- 
ségének tartotta  Kisfaludyt,  noha  az  szó  nélkül 
tűrte  a  megbántást,  hanem  még  a  gyűlöletes 
Mondolat-oi  is,  ezt   a  neologusok  és  Kazinczy 

ellen  intézett  pamphletet,  czélzatosan  és  rossz- 
hiszeműleg  Kisfaludy  nyakába  igyekezett  varrni. 
Végül  tény,  hogy  Kazinczy  nem  volt  őszinte, 
mert  abban  az  évben,  mikor  bírálatát  írta,  szem- 
ben rendkívül  magasztalta  Hímfy-t, 

A  költő  még  1809-ben  a  zirczi  cziszterczita 
rendházban  olvasta  a  bírálatot,  mikor  a  fölkelő 
sereghez  sietett.  Nem  szisszent  föl,  pedig  nagyon 
fájt.  Öt  is  bántotta  a  hiúság,  de  nem  emberi, 
mint  Kazinczyt,  hanem  írói.  Mindenfelől  csak 
dicséret  szállván  feléje,  joggal  tartotta  magát 
az  ország  első  költőjének,  s  erről  a  polczról 
akarta  őt  leszállítani  Kazinczy  bírálata.  Midőn 
a  háború  izgalmai  után  visszatért  falusi  magá- 
nyába, a  szívében  meggyűlt  harag  mérges  kele- 
vénynyé  fejlett.  Mint  embert,  azelőtt  sem  szerette 
Kazinczyt,  kétszínűnek  tartotta,  s  nem  tudta 
megbocsátani,  hogy  kegyetlen  és  igazságtalan 
volt  ahhoz  a  három  férfiúhoz,  a  kiket  ő  nem- 
zete legjelesebb  íróinak  tartott:  Batsányit  meg- 
rágalmazta, Verseghyt,  hogy  Eévainak  kedvében 
járjon,  pelengérre  állította,  Baróti  Szabót  ki- 
gúnyolta. Most  hozzájárult  önsérelme  s  az  a 
vád,  hogy  nyelve  grammatikailag  nem  szabatos. 
Fölháborodott,  hogy  az  rágalmazza,  a  kinek 
stílusa  és  nyelve  el  van  árasztva  idegenszerű 
fordulatokkal,  németből,  francziából  vett  szavak- 
kal, nyakatekert  magyar  kifejezésekkel.  Kisfa- 
ludy eddig  nem  volt  ellensége  a  nyelvreform- 
nak. Nemcsak  szívesen  használta  a  hamar  gyö- 
keret vert  új    alkotású   szavakat,   hanem  maga 

Í8  alkotott  újakat,  különösen  elvonással,  s  még 
nagyobb  számmal  merész  jelzős  összetételeket. 
Ekkor  azonban  Kazinczy  személyében  meggyü- 
lölte azt  az  irányt  is,  melynek  ellenfele  zászló- 
vivője volt,  8  erősen  méltatlankodott,  hogy  Ka- 
zinczyék  mindenkit  maradinak  gúnyolnak,  a 
ki  nem  ,siet  vélek  kezetfogva  hanyatt-homlok 
ki  a  magyar  nyelv  tulajdon  természetéből'. 
Kazinczyval  1808-ban  kezdett  levelezését  meg- 
szűntette, 8  egész  lélekkel  ahhoz  a  baráti  kör- 
höz csatlakozott,  a  melyet  a  fölső  Dunántúl 
lakó  írók,  Péteri  Takáts  József,  Pázmándi  Hor- 
vát Endre,  Pápay  Sámuel  s  Euszek  József  al- 
kottak. Mind  jó  magyar  ember,  de  maradi 
gondolkodású  író,  Kazinczynak  nem  ugyan  el- 
lenségei, de  Pápayn  kívül,  túlzó  újításai  miatt 
kíméletlen  ellenfelei.  Kisfaludyt  mindannyiukhoz 
régebbi  vagy  újabb  barátság  fűzte.  Az  érzelmi 
alapon  kötött  viszonyt  még  szorosabbra  fonta 
a  politikai  és  irodalmi  kérdésekben  elfoglalt 
közös  álláspont,  mely  homlokegyenest  ellenkezett 
Széphaloméval.  Magukhoz  csatolták  Verseghyt, 
a  kor  legképzettebb  nyelvtudósát,  s  a  veszprémi 
káptalannak,  különösen  Horváth  János  kanonok- 
nak, támogatásával  Kisfaludy  szerkesztésében 
egy  havi  folyóiratot  akartak  indítani,  hogy  szembe 
szálljanak  Kazinczyval  s  a  nyelvújítással. 

A  terv  hajótörést  szenvedett,  s  a  lappangó 
ellentét  talán  egészen  elsimul,  ha  a  széphalmi 
vezér  el  nem  határozza  magát  egy  merész  lé- 
pésre. Bécsi  útjából  visszatérve,  1815-ben  meg- 

látogatta  dunántúli  ellenfeleit,  hogy  az  élőszó 
varázsával  hódítsa  őket  a  maga  pártjára.  Mivel 
Kisfaludyval  nem  találkozott,  Euszek  apátot 
kérte  meg,  közvetítse  a  kibékülést.  Euszek  el- 
küldte Kisfaludynak  Kazinczy  levelét,  s  erre  a 
költő  haragjának  fojtva  égő  tüze  hatalmas  osz- 
lopban lángolt  föl.  A  hét  év  óta  összegyűlt  ke- 
serűséget mind  beleöntötte  azokba  a  levelekbe, 
melyeket  feleletül  írt  Euszeknek  (1816—1817). 
Kegyetlenül  megtámadja  Kazinczy  emberi  ós 
írói  gyarlóságait.  Sajátságos  irodalmi  alkotás  ez 
a  három  levél.  Ha  annak  veszszük,  a  minek 
látszik,  tiltakozásnak  Kazinczy  vádjai  és  nyelv- 
rontása ellen,  akkor  mesteri  munka.  Épen 
nem  pamphlet,  mint  némelyek  gondolják.  Nem- 
csak elismeri  még  ekkor  is  Kazinczyt  mesteré- 
nek, hanem  határozott  vonásokkal,  szinte  mű- 
vészi biztossággal  vázolja  Kazinczy  működésé- 
nek első  felét  és  munkásságának  óriási  ered- 
ményét, A  mint  sorra  veszi  Kazinczy  vétkeit  a 
nyelvújítás  terén,  minden  kifogása  megokolt,  a 
mit  pedig  jelleméről  mond,  abban  van  ugyan 
túlzás,  de  nemcsak  a  vádak  voltak  alapjukban 
véve  igazak  (baráti  elfogultság,  a  tömjéneztetés 
szüksége),  hanem  élesen  meglátta  jellemének 
legnagyobb  fogyatkozásait :  a  hiúságot,  az  őszinte- 
ség hiányát  és  a  nőies  természetet. 

Ha  azonban  e  leveleket  a  Himfy -bírálatra  írt 
feleletnek,  vagy  ha  tetszik,  boszúnak  tekintjük, 
akkor  már  nem  olyan  sikerültek.  Úgy  érez- 
zük, hogy  a  költő  a  bírálatot,  az    érvek  czáfo- 

lása  helyett,  átjátszotta  a  személyeskedés  terére, 
a  hol  a  finoman  és  méltósággal  válaszoló  Ka- 
zinczyval szemben  elvesztette  az  ütközetet. 
Költészetének  védelme  sem  sikerült.  Itt  is, 
egyéb  leveleiben,  sőt  verseiben  is  számtalan- 
szor fejtegeti  költészetének  irányát,  egész  sesthe- 
tikai  elméletet  épít  föl  írói  hitvallásának  iga- 
zolására. Kisfaludy  is,  mint  a  költő -spsthetiku- 
sok  rendszerint,  a  gyakorlatban  jobban  meg- 
állotta a  helyét,  mint  az  elméletben.  Bár  kora 
tudományos  fölfogásához  képest  elég  jól  hatá- 
rozta meg  a  művészet  czélját  (,a  művészetnek 
egyik  főérdeme  és  főkötelessége  a  természetet 
minél  hívebb  valóságban  és  legtökélyesb  szépség- 
ben elővarázsolni')  és  ezen  az  alapon  elég  ügyes 
ítéletet  mondott  korának  egyik  sokat  emlege- 
tett műalkotásáról,  Ferenczy  Istvánnak  Mátyás 
királyt  ábrázoló  szobortervezetéröl,  sesthetikai 
fölfogását  sem  kiművelt  ízlés,  sem  határozott 
elveken  épülő  ítélet  nem  irányította,  hanem  a 
józan  ész,  a  mely  megbecsülhetetlen  kincs  a 
mindennapi  életben,  de  a  tudományban,  mint 
egyedüli  fegyver,  igen  gyönge.  S  még  ezt  a 
gyönge  fegyvert  sem  tudta  kellően  kihasználni, 
mert  megbénította  erejét  kikristályosodott  rendi 
fölfogása. 

Kisfaludy,  mint  a  fölújulás  minden  írója, 
abból  a  tételből  indult  ki,  hogy  a  lenyűgözött, 
elalélt  magyarság  fölólesztésére  az  egyetlen 
hatalmunkban  levő  eszköz  az  irodalom  művelése, 
s  így  a  költészet   nemzeti   hivatást   teljesítvén, 

hazafias  foglalkozás.  Ezt  az  alapjában  helyes 
tételt  azután  úgy  értelmezte,  hogy  mivel  a  haza- 
fiúi érzés  adta  kezébe  a  tollat,  ,elmeműveit' 
ugyanazon  törvények  szerint  kell  megbírálni, 
mint  hazafiúi  tetteit,  vagyis  az  sesthetika  és 
politika  szempontjai  ugyanazok.  A  mit  később 
Eötvös  a  jó  könyv  és  jó  tett  kapcsolatáról 
mondott,  azt  Kisfaludy  szinte  megfordította :  a 
mely  könyv  hazafiúi  szempontból  dicséretet  ér- 
demel, az  rászolgál  az  eesthetikai  elismerésre  is. 
Tetézte  a  fogalomzavart,  hogy  nem  ismervén 
föl  a  költészet  rendeltetését,  az  aesthetikai  gyö- 
nyörűség keltését,  önmagát  szembe  állította  a 
,tudós'  költőkkel  és  ismételten  tiltakozott  az 
ellen,  hogy  őt  ,tudósnak,  literatornak'  tartsák, 
ő  csak  —  hazafi.  Mindebből  természetesen  csak 
annyi  igaz,  hogy  Kisfaludy  nem  volt  ,ex  pro- 
fesso'  költő  —  de  Arany  János  sem  volt  az, 
hanem  jegyző,  tanár,  majd  akadémiai  főtitkár  — 
és  az,  hogy  a  hazafias  költészetnek  az  aesthe- 
tikai hatáson  kívül  van  még  ethikai  hatása  is. 
A  többi  azonban  mind  csak  arra  való  volt, 
hogy  távoltartsa  velük  munkáitól  a  bírálatot, 
a  melytől  rendkívül  félt  és  épen  ezért  rend- 
kívül megvetett.  Ö,  a  büszke  nemes,  az  alkot- 
mány törhetetlen  híve,  nem  ismert  el  mint 
költő  sem  más  törvényt,  csak  azt,  ,a  mit  Vay, 
Dessewffy  és  a  többi  a  mi  nevünkben  hoznak 
és  a  király  egyezésével  felszenteltetik*. 

Szerencsére,  mint  minden  szürke  elméletnek, 
ennek  is  kevés  köze   volt   az  «élet  arany  fája- 


hoz».  Kisfaludy  talán  maga  is  hitte,  hogy  mint 
hazafi  írta  műveit  s  nem  mint  költő,  az  azon- 
ban bizonyos,  hogy  az  olvasókat  nem  a  bennük 
megszólaló  hazafiúi  érzelem,  hanem  igazi  költői- 
ségük  ragadta  meg.  Sőt  bármint  tiltakozik  is 
Kisfaludy,  őt  magát  is,  mikor  büszkén  olvasta 
vendégeinek  a  regéit  vagy  Himfy-jét,  öntudat- 
lanul is  verseinek  szépsége  töltötte  el  gyönyörű- 
séggel. 

Az  a  kegyetlen  elégtétel,  a  melyet  sértett 
költői  önérzetében  a  Euszek-levelekkel  magá- 
nak vett,  nem  csillapította  le  forrongó  indula- 
tait. A  következő  évben  folytatta  a  támadást.  Le- 
veleiben elszórt  gondolatait  rendszerbe  foglalva 
egy  tudományos  értekezést  írt  A  recensensek- 
ről.  Azt  fejtegette,  hogy  kritikára,  különösen 
Kazinczy  félére,  nincs  semmi  szükség,  nem 
használ,  csak  árt;  a  külföldi  újságokban  ma- 
gyar írókról  közölt  bírálatok  meg  egyenesen 
erkölcstelenek,  mert  az  idegen  nyelvű  olvasó 
nem  tudja  ellenőrizni  igazságukat.  Ezeket  az 
általánosaknak  látszó  fejtegetéseket,  melyek 
majd  mind  helytelen  alapon  nyugszanak,  át- 
szőtte félre  nem  érthető  czélzásokkal  Kazin- 
czyra.  Még  a  laikus  olvasó  is  érzi,  hogy  Ka- 
zinczy az,  a  ki  ,mint  esméretlen  útonálló  meg- 
rúgja, megcsapkodja  a  pasquillus  ostorával'  a 
magyar  írót,  a  ki  , mindenre  az  epéjét  okádja, 
a  mi  nem  az  ő  firmája  alatt  jő  a  világra', 
noha  maga  gyarló  eredetieken  kívül  csak  jobb- 
BÍlányabb    fordításokat    adott.    Szerencsére  Kis- 

faludy  barátai  a  subiectiv  részeket  törülték,  az 
éles  czélzásokat  tompították,  úgy  hogy  mikor  a 
bírálat  A  recensiókról  czím  alatt  1818-ban  a 
Tudományos  Gyűjtemény  hasábjain  Füredi  Vida 
névvel  megjelent,  Kazinczy  szokása  szerint  gya- 
núba vette  a  dunántúliakat  mind,  még  Ver- 
seghyt  is,  csak  Kisfaludyra  nem  gyanakodott. 
Ezzel  az  utolsó  hullámmal  elpihent  a  vihar. 
A  költő  lelke  visszanyerte  egyensúlyát,  annál 
inkább,  mert  épen  ebben  az  időben  egyik  el- 
ismerés a  másikat  érte,  új  meg  új  jelét  kapta, 
hogy  Kazinczy  ítélete  puszta  egyéni  vélemény, 
8  a  nagy  közönség  egészen  az  ő  pártján  van. 
Döbrentei,  Berzsenyi  versekben  dicsőítik,  Ba- 
tsányi, a  költők  között  leghívebb  barátja,  egy 
egész  verscyclusát  neki  ajánlja.  Az  1817-iki 
Helikoni  ünnepen  Festetich  György  gróf,  Magyar- 
ország egyik  leggazdagabb  főura,  kitüntető  szí- 
vességgel fogadta  őt  is,  Rózsát  is,  s  Berzsenyi- 
vel, Horváth  Ádámmal,  Dukai  Takách  Judittal 
együtt  ő  volt  a  keresett,  görögösködö,  de  ma- 
gyar szellemet  árasztó  ünnep  középpontja. 
A  gróf  rendeletére  ő  is  egy  fácskát  ültetett 
magának,  egy  madárberkenyét  költői  nevének 
emlékére.  A  következő  évben  pedig,  mivel  nem 
mehetett  el  az  ünnepre,  a  gróf  hízelgő  levél 
kíséretében  egy  pár  keszthelyi  «heliconi  pega- 
susti)  küldött  neki  ajándékba,  hogy  a  legköze- 
lebbi ünnep  alkalmával  megtisztelje  Keszthelyt. 
Végre  1820-ban  a  Marczibányi-j utalom  koszo- 
rúzta Kisfaludyt  a  magyar  költők  fejedelmének. 

Császár  Elemér :  Kisfaludy  Sándor.  9 

Ezt  az  alkalmat,  mikor  a  régi  harag  emlékét 
az  új  dicsőség  még  inkább  elhomályosította, 
fölhasználta  Pápay  Sámuel,  hogy  Kisfaludyt  és 
Kazinczyt,  két  egyformán  szeretett  barátját, 
kibékítse.  Kazinczynak  írt  először.  Az  ősz  vezér, 
bár  ő  volt  a  sértett  fél,  örömmel  hozta  áldo- 
zatul megsértett  önérzetét.  Takáts  Józsefnek, 
Kisfaludy  szeretett  barátjának,  sírja  fölött  bé- 
külő jobbot  nyújt  ellenfelének  s  egy  rövid,  de 
meleg  levélben  kéri  újra  barátságát.  Kisfaludy 
komoly,  hízelgéstől  és  durvaságtól  ment,  de 
elismeréssel  és  hibáztatással  telt  levélben  vála- 
szolt. Az  egyenes,  szókimondó  katona  kissé 
nyers  még  a  kibékülés  perczében  is,  nem  von 
vissza  semmit,  nem  rejti  az  udvariasság  leple 
alá  az  igazságot.  Bár  a  szelíd,  békülékeny 
Kazinczy  egy  szép  költeménynyel  (Himfy)  már 
előzetesen  virággá  változtatta  az  1811 -iki  tö- 
vist, viszonyuk  barátsággá  nem  melegedett,  ők 
ketten,  helyesen  írta  Kisfaludy  még  1817-ben, 
a  ,magyarok  Istenének  két  igen  külömböző 
lehelletei*  voltak. 


IX. 


« Tapasztalás  a  teremtő  lélekre  nézve  keve- 
sebb a  semminél,  s  csaknem  mindent,  a  mi  nagy, 
az  ifjúság  hajt  végre ».  Disraelinek,  a  híres  an- 
gol regényíró-politikusnak  ezek  a  félig  ironikus, 
félig  komoly  szavai  szomorúan  igazolódtak  Kis- 
faludyn.    Művelte    mind    a    három    műfajt  s  a 

természetes  sorrendben,  úgy  a  mint  az  egyén 
és  a  népek  fejlődésének  különböző  korszakai 
magukkal  hozzák  :  ifjú  szívvel  a  lírát,  érett  ész- 
szel az  epikát  s  mikor  elhagyta  negyvenedik 
évét,  a  drámát.  Nemcsak  egy-egy  műfajon  belül 
vész  fokonként  alkotásainak  költői  értéke  —  a 
Boldog  szerelem  nem  éri  föl  a  Kesergó'-i,  a  ké- 
sőbbi regék  az  elsőket  —  hanem  lírája  maga- 
sabb színvonalon  áll,  mint  epikája,  regéi  hatá- 
sosabbak, mint  drámái.  A  Himfy  még  most  is 
értékes,  a  regéket  méltányolta  koruk  —  drá- 
máit kedvezőtlenül  fogadta  a  20-as  évek  kö- 
zönsége is. 

A  drámára  Kisfaludy  már  régen  gondolt.  Kora 
ifjúságától  kezdve  vonzotta  a  színpad  s  gyö- 
nyörködtették a  külföldi  irodalmak  híres  szín- 
művei. Első  irodalmi  kísérletei  is  drámai  for- 
dítások voltak,  8  mikor  mint  lírikus  és  epikus 
hírt-nevet  szerzett  magának,  látván  azt  a  nagy 
szegénységet,  mely  a  zsendülő  magyar  színjáték 
erejét  megbénítja,  elhatározta,  hogy  próbát  tesz 
a  legnehezebb  költői  fajban,  ,a  színjátékban, 
mely  legszebb  s  hasznosb  találmánya  az  em- 
beri elmének'.  Alig  hogy  első  regéi  megjelen- 
tek, 1808ban  egy  drámai  tervet  forgatott  agyá- 
ban Bankó  nádor ispány-iól.  Hogy  legalább  a 
tárgyat  jól  választotta  meg,  mutatja  az,  hogy 
hét  évvel  később  ugyané  magból  fejtette  ki 
Katona  a  legtragikusabb  és  legnemzetibb  ma- 
gyar drámát.  Az  insurrectío  azonban  elvonta 
figyelmét  és  idejét  tervétől,  később  pedig,  midőn 

Esterházy  Mihály  gróf  révén  a  lelkes  magyar- 
barát Körnerrel,  a  magyar  tárgyú  Zrínyi- 
dráma szerzőjével,  jutott  érintkezésbe,  úgy  lát- 
szik, a  német  költőnek  engedte  át  drámai  ter- 
veit, a  ki  szÍDműveinek  tárgyát  a  magyar  nem- 
zet múltjából  akarta  venni.  Korner  azonban 
1813-ban  meghalt,  s  ekkor  Kisfaludy  maga  fogott 
tervei  megvalósításához.  Bdnk-oi  egyelőre  félre- 
tette 8  helyette  egy  drámai  cyclust  kezdett  a 
leKdicsöbb  magyar  családról,  a  Hunyadiakról. 
Az  első  része,  Himyady  János,  még  1814-ben 
elkészült,  s  mikor  két  évvel  utóbb  megjelent, 
az  1816.  év  legemlegetettebb  újdonsága  lett. 
Sokat  beszéltek  és  írtak  róla,  magánlevelekben 
és  a  kor  folyóirataiban  egyaránt,  dicséretet, 
gáncsot  vegyest.  Érezte  azonban  mindenki,  hogy 
a  dicséret  a  szerzőnek,  a  gáncs  a  drámának 
szólt. 

A  Hunyady,  az  első  iambusokban  írt  ma- 
gyar dráma,  teljesen  elhibázott  alkotás.  Kisfaludy 
sem  a  színpadi  technikát,  sem  a  drámai  hatás 
eszközeit  nem  ismerte,  mikor  színművét  meg- 
alkotta, hanem  Pálma,  Heltai  és  Fessler  nyomán, 
az  utóbbit  néha  szóról  szóra  követvén,  egysze- 
rűen drámai  formába,  döczögő  iambusokba  ön- 
tötte azt  a  küzdelmet,  mely  Hunyadi  és  a  Czil- 
leitöl  vezetett  király  között  (1455— 1456-ban) 
lefolyt.  Befejezésül  az  V.  fölvonásban  Nándor- 
fehérvár fölmentését  és  Hunyadi  halálát  kapjuk. 
Nagy  terjedelme  (kb.  300  lap)  s  a  színhely  gya- 
kori változása  miatt   előadására   gondolni    sem 

lehetett  —  Döbrentei  sem  vállalta  el,  mikor  az 
erdélyiek  megkérték,  hogy  alkalmazza  szinre  — 
így  könyvdráma  maradt,  annak  is  rossz.  A  tárgy 
természetesen  nem  drámai,  hanem  epikai,  a 
földolgozás  szintén  :  hosszadalmas  elbeszélések 
váltakoznak  végnélküli  szónoklatokkal,  melyek- 
nek minden  sora  igaz,  heves  hazafiságot  lehel, 
de  mivel  szerzője  összevéti  a  rostrát  a  szín- 
paddal 8  nem  sesthetikai  gyönyörködtetés  útján 
akar  a  hazafiúságra  hatni,  költői  érdeket  nem 
kelt.  Hiába  védekezett  Kisfaludy  —  már  előre 
az  előszóban  ■ —  hogy  mint  hazafi  írta  Hunyady- 
ját,  nem  mint  költő ;  hiába  gyulladtak  lelkese- 
désre a  dráma  hazafias  szólamainál  a  jurátusok ; 
hiába  akadt  egy-egy  tüzes  hazafi,  mint  például 
László  Elek  uradalmi  fiskális,  a  ki  a  Hunyady-n 
fölbuzdulva  levelet  írt  az  ismeretlen  Kisfaludy- 
nak  s  áradozóan  dicsőíti,  mivel  ((mennyei  poe- 
sisa  által  benne  a  nemzeti  érzést  nagyobbította*) : 
a  közvéleményt  Dessewffy  gróf  tolmácsolta,  a  ki 
a  Hunyady-rsí  vonatkozólag  gúnyosan  kérdezte, 
hogy  jó  darabbal  nem  lehetett  volna  hazafias 
érzelmeket  kelteni  ?  Vannak  a  drámának  költői 
részletei,  a  hol  az  érzés  megkapó  erővel  szólal 
meg  a  szónokló  költő  ajkán,  van  egy  pár  drámai 
vagy  hangulatos  jelenete,  Schiller  Die  Jungfrau 
von  Or/eans-ának  tanulmányozása  is  meglát- 
szik rajta:  de  az  egész  unalmas,  s  az  unalom 
minden  hatást  leront,  még  a  hazafiasat  is. 

Kazinczy  sarkastikus  megjegyzései,  melyekkel 
úton-útfélen  üldözte    a   drámát,  s  a   melyek  a 

dunántúli  írók  révén  Kisfaludy  fülébe  is  eljutot- 
tak, és  Buczy  Emil  gúnyos  czélzása  az  Erdélyi 
Muzéuin-h&n,  megértették  a  költővel,  hogy  rossz 
úton  indult.  A  Hu7iyady -cycluB  tervéről  tehát 
lemondott  és  költőibb  tárgyakat  keresett,  a  me- 
lyek azonban  alkalmat  adjanak  a  hazafias  tűz 
szitására.  E  meggyőződéstől  el  nem  tért  soha. 
Még  az  1824-ben  írt  s  hét  évvel  később  átdol- 
gozott terjedelmes  tanulmánya  is  A  magyar 
színmüvészségről  a  színpadnak  és  drámának 
ethikai  s  nem  sesthetikai  hatásával  foglalkozik. 
Egy  franczia  hadvezér- diplomata  álarczát  öltve 
magára  színészetünk  és  drámaírásunk  kifejlő- 
désének akadályait  kutatja,  s  ő  is,  mint  korának 
többi  theoretikusa,  pusztán  a  társadalmi  és  po- 
litikai viszonyokban  találja  meg  az  okot,  nem 
egyszersmind  a  tehetségek  hiányában  és  az 
azokat  bilincsekbe  verő  censurában. 

A  Hunyady  megjelenését  követő  esztendők 
(1816—1820)  voltak  Kisfaludy  drámai  évei.  Há- 
rom történeti  drámát  s  ugyanannyi  társadalmi 
színművet  írt  e  négy  év  alatt  s  három  kötet- 
ben, Eredeti  magyar  játékszín  czím  alatt,  ki 
akarta  őket  adni.  A  Bánk  kinyomását  Drasche 
censcr  megtiltotta,  s  így  Kisfaludy  ezt  meg  a  leg- 
gyöngébb darabot  (Elmés  özvegy)  elhagyván,  a 
többi  négyet  két  kötetben  (1825, 1826)  bocsátotta 
közre.  A  legérdekesebb  közöttük  a  prózában  írt 
Bánk,  már  csak  annál  a  párhuzamnál  fogva  is, 
a  meljbe  a  magyar  irodalom  legremekebb  tra- 
gédiájával állítható.    Bár  Kisfaludy    ismerhette 

volna  Katona  Bdnk-ját  (az  övé  t.  i.  1821  elejére 
készült  el,  s  Katona  tragédiája  már  1820  őszén 
megjelent),  a  mi  kevés  egyezés  közöttük  van,  azt 
forrásaiknak  a  a  közös  tárgynak  kell  tulajdoní- 
tani. A  drámai  összeütközés  magva  ugyanaz  a  két 
színműben,  Bánk  kettős  sérelme,  mint  hazafinak 
és  férjnek,  de  a  megoldás  más :  Kisfaludy nál  a 
király  nem  megbocsát,  hanem  kibékül  Bánkkal, 
és  más  az  egész  dráma  fölépítése,  eltérők  a 
fejlesztő  motívumok.  Nem  is  tragédia  Kisfaludy 
műve,  csak  dráma.  A  királynét  ártatlannak  raj- 
zolja Lóra  (Melinda)  elcstibításában,  így  Bánk 
bosszúja  sokkal  kevésbbé  tragikus ;  Bánk  és  a 
békétlen  főurak  között  tökéletes  a  harmónia, 
így  a  nádor  lelki  nagysága  nem  tűnik  ki  a  maga 
teljes  valójában;  Bánk  az  elégedetlenek  élén 
jóformán  szó  nélkül  szúrja  le  a  királynét,  b  ez- 
zel a  leghatásosabb  jelenet  egészen  összezsugo- 
rodik. A  jellemzés  külömbségéröl  fölösleges  szó- 
lanunk,  hiszen  Kisfaludy  még  epikai  jellemeket 
sem  tudott  alkotni,  nemhogy  drámait  tudott 
volna.  Csak  azt  emiitjük  meg,  hogy  Katonának 
mély  psychologiával  dolgozott  Bánkja  helyett, 
a  kinek  lelki  világa  művészien  szőtt  kompli- 
kált egység,  Kisfaludy  főhőse  csak  jó  hazafi  és 
vérig  sértett  férj.  Hogy  hazafiúi  voltát  bebizo- 
nyítsa, a  képek  egész  sorát  vezeti  elénk  a  költő, 
a  melyek  mint  lazán  a  főcselekményhez  kapcso- 
lódó epizódok  a  drámát  korképpé  szélesítik. 

És  még  sincs  a  dráma  érdem  nélkül.  Tárgya 
költői  és  drámai,  s  a  hazafiságot  inkább  a  ha- 

zafiatlanság  ostorozásával  akarván  szolgálni, 
kevésbbé  szónokias.  Összevetve  Búnk-i&n&k  két 
kidolgozását,  a  régebbit,  mely  //,  András  ma- 
gyar király  czímet  visel,  az  újabbal,  szembe- 
tűnő a  baladás.  Az  elsőben  szereplő  henye  sze- 
mélyek közül  több  elmarad  s  a  dialógusok  meg- 
rövidülnek. Látszik,  hogy  a  szerző  tanult  a  na- 
gyok nagyjától,  Shakespearetöl.  Mára  Hunyady 
is  mutatja,  a  hol  a  jókedvű,  élczelödő  Toldit 
szerepeltetve  arra  a  Shakespeare-re  emlékeztet, 
a  ki  tragédiáinak  zord  fönséget  humoros  jelene- 
tekkel enyhíti.  Shakespeare  tanulmányozásának 
még  határozottabb  nyomai  látszanak  &Bánk-on. 
A  színek  gyakori  változása,  a  polgáremberek 
kicsinyes  jelenetei  beleiktatva  a  főrangú  szerep- 
lők sorsába  —  a  köznapi  és  fönséges  vegyí- 
tése —  ép  úgy  Shakespeare-re  vall,  mint 
Kongó  alakja.  Ez  a  goromba,  de  igaz  lelkű  « ke- 
serű bolond*  Lear  udvari  bolondjától  tanulta 
azt  a  merészséget,  hogy  szembe  szálljon  az 
udvarral,  sőt   magával  a  királjméval  is. 

A  jól  perdülő  iambusokba  foglalt  Kún  László 
is  ügyesen  egyesíti  a  hazafiúi  és  költői  érdeket. 
Körülbelöl  a  Bánk  színvonalán  áll,  de  a  tárgya 
nem  lévén  olyan  drámai,  hatása  még  cseké- 
lyebb. Bánk  megindít  akkor  is,  ha  jelleme  nincs 
finom  szálakból  szőve,  IV.  László  tragikuma 
csak  akkor  érthető,  ha  a  jellemén  épül  föl.  Ez 
pedig  meghaladta  Kisfaludy  erejét.  A  történe- 
lem adataihoz  pontosan  ragaszkodva  sem  költői 
cselekvényt,  sem   következetes  jellemeket   nem 

tud  alakítani,  s  bőse  sorsát  egészen  az  érzéki 
szerelem  kormányozza.  A  verses  forma  meg 
önkéntelenül  is  régi  hibájába  csábította  a  köl- 
tőt, a  szónokiasságba.  Nyelve  sem  emelkedett, 
még  a  Bdnk'énáX  is  durvább. 

Legköltöibb  drámája  Kisfaludynak,  melyben 
a  l'art  pour  Fart  elve  majdnem  diadalmaskodik, 
Az  ember  szívnek  örvényei.  Nagy  Lajos  korában 
játszik,  de  még  annyi  történeti  színe  sincs,  mint 
a  regéknek.  E  tragédiában,  melynek  szerkezete  s 
szelleme  Müllner  hírhedt  Schuld-j&rü.  emlékez- 
tet, a  költő  merészet  próbált:  a  cselekvényt  a 
jellemekből  fejlesztve  lélektani  alapra  építeni 
föl  drámáját.  Tárgya  az  a  küzdelem,  mely  a 
deresedő  férj  lelkében  a  kötelességérzet  és  a 
szerelem  között  támad,  mikor  öregedő  feleségé- 
től elfordul  s  szíve  új,  tiltott  lángra  lobban.  Érde- 
kes, hogy  még  e  tisztán  költői  föladatba  is 
belejátssza  a  hazafiúi  érzelmet  s  ezzel  tönkre- 
teszi az  eredeti  problémát  és  magát  a  drámát 
is.  Maróthy  Kálmán  Nápolyból  hozott  magának 
hitestársat,  Amalfi  MiJlát.  ,Kedves  hazáját,  nem- 
zetét s  tulajdonit  nem  is  tekintvén',  csak  sze- 
relme forró  vágyait  követte.  El  is  éri  a  nemesis. 
Tizennégy  évi  házasélet  után  csak  a  tisztelet  és 
becsülés  marad  szívében  neje  iránt,  szerelme  ki- 
hűl —  mert  Milla  idegen  származású!  Meg- 
szeret egy  feslő  magyar  rózsabimbót,  Ilkát, 
kinek  ,magyar  s  vele  megegyező  valója*  egé- 
szen magához  lánczolja.  A  milyen  elhibázott 
lélektani  szempontból  a  dráma   motiválása,  ép 

olyan  romantikus  s  nem  a  jellemekből  követ- 
kező a  megoldása.  Millának  egy  régi  udvarlója, 
az  olasz  Malforti,  zarándokruhában  befurakodik 
a  családba,  leszúrja  orvul  Maróthyt,  a  kinek  halá- 
lára az  őt  viszontazeretö  Ilka  szive  is  megreped. 

Kisfaludy  Károly,  a  ki  bátyja  történeti  szín- 
műveit « balul  értett  hazafiságuk  miatt»  igen 
lenézte,  elítélő  bírálatot  mondott  Az  emberszív- 
nek örvény ei-TÖl  is  :  «a  képzelet,  cselekedetek, 
az  Ízlés,  a  nemesebb  lelki  morál  sértve  vagyon 
(benne)  ...  a  józan  ész  lehetetlen,  hogy  meg- 
nyugvást találjon  oly  érzésekben ».  Tökéletesen 
igaz  a  bírálat,  de  egyoldalú.  Az  emberszívnek 
örvényei  nemcsak  költőibb,  egységesebben  meg- 
concipiált  s  tragikusabb,  mint  Kisfaludy  Sán- 
dor többi  drámái,  hanem  íambusai  igen  szé- 
pek, nyelve,  ha  nem  is  drámai,  oly  költői, 
mint,  Katonát  kivéve,  Vörösmartyig  senkié.  Kál- 
mán és  Ilka  szerelmi  duettjei  néha  néha  olyan 
magasan  szárnyalnak,  hogy  elfelejtjük,  milyen 
ellenszenves  érzelem  szülte  őket.  Ez  az  alkotás 
is  bizonyítja,  hogy  ha  mint  drámaíró  gyönge 
volt  is  Kisfaludy,  az  igazi  költői  tehetséget  nem 
lehet  tőle  elvitatni.  Az  irodalomtörténetírót  azért 
is  érdekli,  mert  a  dráma  egyik  személyébe,  a 
retttinthetetlen  Zarándyba,  nyíltan,  a  főhősbe 
pedig  félreismerhetetlenül  a  maga  jelleméből 
vett  vonásokat  vegyít 

A  hazafias  tendentia,  mely  ez  utolsó  drámá- 
ban kissé  háttérbe  vonult,  újra  megjelen  ab- 
ban a  három  vígjátékszerű  színműben,  melyeket 

Kisfaludy  a  Magyar  nemesházi  rajzolatok  gyűjtő 
czíme  alá  foglalt.  Mind  a  három  vígjátéknak  a 
hazafiúi  érzelem  a  főmotivuma,  de  bonyodalom 
egyikben  sincs.  A  bohózat  hatását  érintő  egy 
fölvonásos  Elmés  özvegy  női  hőse,  Nina,  három 
kérője  közül  Alkonyit  választja ;  a  költő  sze- 
rint, mert  benne  a  legnagyobb  a  hazafiúi  tűz, 
a  dráma  szerint  azonban,  mert  ő  a  legderekabb, 
s  mert  őt  szereti  a  lelkes  honleány.  A  lelkes 
magyar  leány  háttere  az  1809-es  nemesi  insur- 
rectio,  a  tárgya  pedig  ugyanaz,  mint  az  előb- 
bié, de  kinyújtva  négy  fölvonásra  és  fölczifrázva 
hazafias  jelenetekkel,  költői  motívumokkal,  köz- 
tük avval  a  saját  életéből  merített  mozzanattal, 
hogy  a  költő  szerelmi  verseit  lepecsételve  adja 
át  szerelmesének.  A  harmadik  szinmű  A  Dár- 
day  ház,  mely  még  az  előbbieknél  is  hatá- 
rozottabban fejezi  ki  a  költő  ragaszkodását  ne- 
mesi rendjéhez,  komolyabb,  nagyobb  követelés- 
sel lép  föl.  Két  öreg  barátnak,  a  gazdag  Dár- 
day  földesúrnak  ós  a  szegény  Lamarine  generá- 
lisnak, van  egy-egy  fia,  egy-egy  leánya.  A  fiatalok 
szeretik  egymást,  de  az  öreg  Dárday  mereven 
ellene  szegül  szerelmüknek.  Nem  az  bántja, 
hogy  a  Lamarineok  szegények,  azt  is  meg  tudná 
bocsátani,  hogy  nem  nemesek  —  de  csak  azért, 
mert  ,a  való  érdemtől  a  király  talán  meg  nem 
fogná  tagadni  a  nemességet'  —  hanem  az, 
hogy  bármily  tökéletesen  elmagyarosodtak  a 
a  franczia  Lamarineok,  ereikben  nem  kering 
magyar  vér.  Ezen  a  hibán  pedig  semmiféle  ki- 

rályi  pátens  sem  segít.  A  királyi  pátensnél  is 
hatalmasabb  azonban  —  az  ex  machina  leszálló 
deus :  az  V.  fölvonásban  ugyanis  kiderül,  hogy  a 
Lamarineok  elfrancziásodott  magyar  nemesek, 
Tengeryek,  s  erre  Dárday  a  három  másik  kérő- 
nek, a  korhely  mágnásnak,  a  tékozló  gentrynek 
8  a  félszeg  köznemesnek  kiadja  az  utat,  a  két 
fiatal  párra  pedig  áldását  adja.  A  jóformán 
meg  sem  kötött  csomó  így  meg  van  oldvft,  de 
Nagy  Sándor  példájára,  karddal. 

Látszólag  a  Dárday-hdz  is  igen  jelentékte- 
len alkotás.  A  cselekvény  szegénységéhez  mért 
a  jellemzés,  (supa  típus  s  még  a  vígjáték  meg- 
tűrte típusoknál  is  általánosabbak.  Nagy  részü- 
ket ismerjük  a  regékből.  A  fiatalok  tulajdon- 
képen nem  egyebek,  mint  a  regék  lovagjai  és 
várkisasszonyai  modern  costumeben.  A  többi 
azonban,  különösen  a  mellékszereplök,  ma  már 
elhasznált,  de  akkor  még  újság  számba  menő 
alakok.  A  béna,  emberséges  huszár,  a  lengyeles- 
kedő  szegény  nemes,  a  fecsegő  nagynéni,  a 
századelei  vígjátékok  Pry  Pálja,  stb.  mind  igen 
kedves,  mulatságos  figura,  mind  igazi  magyar 
lélek  B  ezért  kétszeresen  kedves  előttünk.  Ép 
ilyen  bizalmas,  megnyerő  az  a  környezet,  a 
melyben  ez  alakok  forognak.  A  vagyonos,  sorsá- 
val, önmagával  elégedett  magyar  nemes  kúriája 
szolgál  színterül,  benne  ideálisait,  de  teljesen 
magyar  élet  folyik.  Egészen  otthonosan  érezzük 
magunkat.  A  kúria  nem  pompás  kastély,  de 
kényelmes,  kellemes    magyar  liriház,  az  embe- 

rek  nem  világrendítö  egyéniségek,  de  mind- 
annyian jó  szívű,  tősgyökeres  magyarok :  a  mai 
cosmopolita  világban  jól  esik  ilyeneket  látnunk. 
Kisfaludy  igen  szerencsétlen  volt  színművei- 
vel. A  színpadon  akart  velük  segíteni,  és  a 
színház  nem  kért  belőlük.  Két  darabja  meg  se 
jelent,  a  Himyady-t  nem  vihették  színre,  a 
Kún  László-Yal  a  censura  akadékoskodott,  a 
Dárday-ház-zaX  és  Az  emberszwnek  örvényei- 
vel  tettek  egy  két  kísérletet,  de  ezek  meg  a 
közönségnek  nem  kellettek,  noha  az  utóbbiban 
Milla  szerepét  a  régi  színészgárda  legnagyobb  mű- 
vésze, Kántorné,  játszotta.  Nem  csoda.  A.  drámák 
a  legrosszabb  időben,  a  modern  Magyarország 
megalakulásának  idején  jelentek  meg,  mikor 
már  lejárt  annak  az  ideje,  hogy  pusztán  a 
hazafias  érzéssel  és  szólamokkal  vagy  a  magyar 
környezet  rajzával  lehessen  hatni,  de  viszont 
annyira  még  nem  voltunk,  mint  ma  vagyunk, 
hogy  ezt  az  sesthetikaellenes  szempontot  is 
megbecsüljük.  Merült  föl  még  egy  kalandos 
terv  a  drámák  előadására  vonatkozólag,  de 
abban  maga  a  költő  sem  bízott.  Egy  nagy- 
műveltségű színháztulajdonos,  Páifly  Ferdinánd 
gróf,  egyike  azon  kevés  magyar  nagyúrnak,  a 
ki  vagyonát  külföldön  költve  el  megőriz  vala- 
mit magyar  érzéséből,  azt  az  ajánlatot  tette  a 
költőnek,  hogy  darabjait  németre  fordítva  elő- 
adatja Bécsben,  a  Theater  an  der  Wienben. 
Csábító^  volt  az  ajánlat,  hogy  Bécs  legszebb 
színpadán  a  legkiválóbb  színészek  pazar  costu- 

meökben  játsszák  el  darabjait,  de  Kisfaludy  meg- 
köszönte és  nem  fogadta  el.  Érezte,  hogy  szín- 
müvei, a  mint  magyar  talajból  sarjadtak  ki, 
csak  magyar  földön  tetszhetnek  —  szomorú, 
de  itt  sem  tetszettek. 

A  balsiker  azonban  nem  csüggesztette  Kis- 
faludyt. Vonzalma  a  színmüvészethez  és  haza- 
fiúi tüze  nagyobb  volt,  mint  szerzői  önérzete. 
Vigasztalhatta  magát  azzal  is,  hogy  ha  a  dráma- 
írói pályán  nem  hajt  számára  olyan  buján  a 
borostyán,  mint  a  költészet  többi  ágában,  a 
dicsőség  mégis  a  Kisfaludy -névhez  fűződik  öcscse. 
Károly  révén,  a  ki  1819-ben  meghódítván  a 
pesti  közönséget,  a  20-a8  évek  elején  az  ország 
ünnepelt  drámaköltője  lett.  Sándor  azzal  a 
büszkeséggel  tekintett  öcscsére,  melylyel  az 
öregebb  emberek  néznek  a  nyomukban  induló, 
de  szárnyuk  alól  kinőtt  fiatalabb  társaikra  —  ha 
nem  féltik  tőlük  a  babért,  Károlyt  már  1825-ben 
kora  legkitűnőbb  drámaírójának  tartotta  és  egé- 
szen átengedte  neki  a  teret.  Maradt  ugyan  két 
drámai  tervvázlata  (A  magyar  színjátszó  tár- 
saság és  Kendy  Sá)idor),  de  ezeket  már  nem 
dolgozta  ki  —  bár  az  utóbbi  nagyon  érdekes 
lett  volna,  mert,  legalább  a  lajstrom  szerint, 
nincs  benne  egyetlen  női  szereplő  sem  —  ha- 
nem mint  Vojtina,  a  ki  énekesből  énektanárrá 
lett,  mert  elkopott  a  hangja,  ő  is  a  színműíró 
állását  fölcserélte  a  színigazgatóéval.  Már  régeb- 
ben eljárogatott  nyarankint  Balaton-Füredre 
csúzát   gyógyítani,    s    hazafias    szíve  hangosan 

méltatlankodott,  hogy  itt,  az  országnak  legszebb 
vidékén  nyomorult,  hevenyészve  összerótt  fa- 
alkotmányban  kénytelenek  játszani  a  magyar 
színészek,  míg  a  városokban  hatalmas  köpalo- 
ták  várják  a  külföldről  betolakodó  éhenkórász 
színészeket.  Egy  eszmét  hordott  1827  óta  agyá- 
ban, melyet  a  következő  évben  Vas  vármegye  köz- 
gyűlésén megpendített  s  1830  nyarán  Füreden 
az  ott  üdülő  vendégek  előtt  kifejtett,  hogy  Zala 
vármegye  védőszárnyai  alatt  állandó  otthont 
kell  adni  a  magyar  színészetnek.  Tetszett  a 
gondolat,  s  a  költő  rögtön  gyűjtést  indított. 
Mikor  1330  frtra  szaporodott  az  összeg,  meg- 
kérte Zala  vármegyét,  vegye  kezébe  az  ügyet  s 
bízzon  meg  valakit  a  gyűjtés,  később  pedig  az 
építés  vezetésével  és  a  színház  kormányzá- 
sával. 

A  megyegyűlés  helyesléssel  fogadta  az  indít- 
ványt s  megválasztotta  Kisfaludyt  a  színház 
kormányzójának.  Kisfaludy  olyan  buzgalommal 
járt  el  a  színház  ügyében,  mintha  nem  is  hat- 
vanhoz közel  járó  férfi,  hanem  húsz  éves  ifjú 
lett  volna.  A  benczés-rend  főapátjától  telket  és 
téglát  szerzett,  a  birtokosoktól  követ,  meszet, 
fát  és  zsindelyt,  majd  a  vármegye  engedelmével 
folytatta  a  gyűjtést  és  rövid  idő  alatt  majdnem 
13,000  frtot  szerzett,  úgy,  hogy  megfeszített 
munkával  a  következő  1831.  év  július  3-án 
Komlóssy  Ferencz  színtársulata  Kisfaludynak 
hangzatos,  de  minden  lelkesedése  ellenére  szá- 
raz Prologus-áY&l  ós  királyhymnusával  (Magyar 

nemzeti  ének)  megnyitotta  a  színházat.  A  dunán- 
túli birtokoBság  nagy  lelkesedéssel  ünnepelte  a 
költőt,  nevét  újra  ajkára  vette  a  hír,  s  a  fő- 
városban együtt  emlegették  a  két  Kisfaludyt,  a 
holtat  és  az  élőt,  mint  a  magyar  játékszín  két 
pharusát. 

A  dicsőséggel  azonban  munka  is  járt,  sőt 
kellemetlenség  is.  Kisfaludy,  mint  a  színház 
teljhatalmú  gondviselője,  a  színházat  valóban 
saját  édes  gyermekének  tekintette,  minden 
anyagi  és  szellemi  dolgát  ő  intézte.  Azon  kívül, 
hogy  évenkint  egy-egy  regéjéből  Viganö  pan- 
tomimejei  nyomán  ,néma  ábrázolatot'  készített 
(tudomásunk  szerint  a  Tátikd-i,  Somló-i  és  Szig- 
liget-et  használta  föl),  levelezett  a  vármegyékkel, 
alkudozott  a  színigazgatókkal,  zsörtölődött  a 
tagokkal,  bírálta  a  játékot,  tanácsokat  adott  a 
rendezőnek,  kezelte  az  építési  tökét,  a  melyből 
több  mint  1700  frtot  megtakarított  —  s  mind- 
ezt a  saját  felelősségére.  A  vármegye  eleinte  nem 
avatkozott  tekintetes  táblabírájának  dolgába, 
bár  Kisfaludy  be  akarta  terjeszteni  számadását, 
de  később,  1836ban,  állítólag  Kisfaludy  ellen- 
ségeinek indítványára,  hivatalosan  felszólította, 
tegyen  jelentést  a  füredi  színházról.  Az  oligarcha- 
természetű költő,  a  ki  önként  hajlandó  lett 
volna  beszámolni  működéséről,  a  kényszerítés 
miatt  haragra  gyulladt.  Személyes  sértésnek 
vett,  mintha  nem  bíznának  becsületességében, 
méltatlankodva  emlegette  öözetlen  szolgála- 
tait,   de    végre    is    engedett   s    a  következő  év- 

ben  bemutatta  a  számadásokat.*  A  színigazga- 
tástól azonban  elment  a  kedve. 

A  füredi  színház  alapításával  egy  időben  ala- 
kult meg  az  1825 — 27-iki  XI.  törvényczikk 
alapján  az  a  tudományos  intézet,  melyet  az 
egész  ország  Bessenyei  óta  lázas  türelmetlen- 
séggel óhajtott :  az  Akadémia.  Azt  remélték 
tőle,  hogy  a  széthúzó  irodalmi  törekvéseket 
egyesítve  az  ország  szellemi  középpontja  lesz 
8  megteremti  az  eddig  nélkülözött  tudományos 
életet.  Kisfaludy  is  sokat  várt  az  Akadémiá- 
tól s  mint  egyike  azon  íróinknak,  kiket  a 
nádor  az  alapszabályok  elkészítésére  össze- 
hítt,  1828  tavaszán  nagy  buzgalommal  dolgozott 
a  választmányban.  Döbrenteivel  és  Ercsey 
Dániellel  együtt  azzal  lévén  megbízva,  hogy 
keressenek  módot  a  társaság  rögtöni  megindí- 
tására, egy  csomó  gyakorlati  ajánlattal  lépett 
föl,  de  visszaemlékezve  azokra  a  keserű  órákra, 
melyeket  a  bírálatok  okoztak  neki,  azt  is  ki 
akarta  mondatni,  hogy  .recensiókkal  a  M.  Aka- 
démia ne  vesződjék'.  Javaslatait  ugyan  nagy- 
részt nem  fogadták  el,  de  helyette  az  igazgató- 
tanács 1830  nov.  17-én  megválasztotta  a  nyelv- 
tudományi osztály   első   vidéki   rendes  tagjává. 


*  A  számadások  nem  voltak  egészen  rendben  — 
bizonyára  nem  a  költő  hibájából  —  de  a  vármegye  nem 
zaklatta  érte  Kisfaludyt,  csak  halála  után  (1845  szept. 
2-iki  üléséből  kifolyólag)  az  örökösökön  vette  meg  a 
hiányzó  411  frt  58  kr.-t. 

Császár  Eleinér  ■  Kisfaludy  Sándor.  10 


1  Ki 

A  kitüntetésnek  rendkívül  megörült  s  a  30- as 
évek  elején  buzgón  részt  vett  az  Akadémia 
munkásságában.  Dolgozott  a  bizottságokban, 
különösen  a  színügyiben,  bírált  és  javaslatokat 
készített,  tagokat  ajánlott  (Horvát  Istvánt  tisz- 
teleti tagnak)  és  az  őszi  nagygyűléseken  egy- 
egy  új  regéjét  olvasta  föl  az  asszonyok  mulat- 
tatására. Zajos  külső  sikerekben  és  ünneplések- 
ben bőven  volt  része,  mégis  hamar  elkedvet- 
lenedett. Mint  csöndes  falusi  élethez  szokott 
gazda,  nem  tudott  megbékülni  a  fővárosi  élettel, 
a  drágaság,  a  szokatlan  életrend  sok  kellemetlen 
órát  szerzett  neki.  Az  Akadémia  sem  volt  az  a 
hely,  a  hol  jól  érezte  volna  magát.  A  fiatalok, 
az  Aurora-kör,  mind  nagyobb  hatalomra  jutottak, 
a  kikkel  még  öcscse  életében  sem  volt  baráti 
viszonyban.  Most,  hogy  Bajza  és  Toldy  vették 
át  a  kormányt,  mindjobban  elidegenedett  tőlük. 
Döbrentei,  az  Aurora-kör  ellensége,  Kisfaludy- 
nak  leghívebb  pesti  barátja,  1835-ben  vissza- 
vonult a  titkári  hivataltól  s  helyét  Toldy  fog- 
lalta el,  másik  jó  emberének,  Horváth  Istvánnak 
Í8  egyre  gyöngült  a  befolyása.  Bántotta  az  Aka- 
démiában meginduló  pártoskodás  is,  különösen 
hogy  sokan  a  legnagyobb  magyar  nevét  hasz- 
nálták föl  czégérül.  Fokozta  elkeseredését,  hogy 
az  alapszabályok  értelmében  rendes  irodalmi 
munkásságot  követeltek  a  tagoktól,  tőle  is. 
A  titkár  felszólítására,  mutassa  ki,  mit  dolgozott 
az  elmúlt  esztendőben,  ingerülten  azt  felelte,  hogy 
ő  nem  foglalkozik    , verébként  tenyésző  fordítá- 

sokkal  Ó8  köböllel  mérethető  mindenféle  gyűj- 
teményekkel* B  szabad  elméje  rendszerbe  szorítani 
magát  nem  engedi.  Majd  rémeket  látott,  állí- 
tólagos irigyeinek  áskálódásai  ellen  panaszkodott, 
a  kik  fizetéses,  rendes-tagsági  helyére  vágyód- 
tak s  azzal  vádolták,  hogy  nem  tesz  eleget 
kötelességeinek. 

Mindezt  annyira  szívére  vette,  hogy  már 
1833-ban  le  akart  mondani  akadémiai  tagságáról. 
Szándékát  tetté  érlelte  az  1833-iki  akadémiai  nagy 
jutalom  megosztása.  Várt  ezután  még  egy  ideig, 
nehogy  úgy  lássék,  mintha  a  megosztás  miatt 
neheztelt  volna  meg,  és  csak  1835-ben  mondott 
le.  Megválasztották  ugyan  rögtön  tiszteleti  tag- 
nak, s  a  megtisztelést  el  is  fogadta,  de  nem 
nézett  többé  az  Akadémia  felé,  hol  a  , goromba 
Bajza  öklelő  szarvai'  uralkodnak. 


X. 


Az  a  szép  öregkor,  a  melyről  Horatius  áb- 
rándozott Sabinumban,  teljes  mértékben  osztály- 
részül jutott  Kisfaludynak :  csöndes  otthon,  jó- 
mód, korához  mért  egészség,  időnként  költői 
ihlet.  Kis  városkájában  mindenki  becsülte  és 
szerette.  Nem  a  költőt  tisztelték  benne  az  egy- 
szerű emberek,  a  kik  körülötte  éltek,  hanem  a 
jó  és  okos  urat,  a  ki  náluk  sokkal  többet  tud, 
8  a  ki  a  város  ügyes-bajos  dolgait  mindannyiuk 
megelégedésére  eligazítja.  Társaskört  alapít  szá- 
lú* 

mukra.  küldöttséget  vezet  a  város  kegyurához, 
a  veszprémi  püspökhöz,  hódoló  föliratot  szerkeszt 
a  prímáshoz,  tolmácsolja  a  hívők  óhaját  a  plé- 
bánia betöltésére  nézve,  kérvényt  szerkeszt  a 
vármegyéhez  a  garázdálkodó  katonák  s  a  pol- 
gárokat meggyalázó  tisztek  ellen,  a  31-iki  kolera- 
járvány idején,  mint  a  sümegi  egészségügyi 
bizottság  elnöke,  őrködik  az  egész  vidék  egész- 
sége fölött,  veszteglő-házat  építtet,  rendelkezik  az 
orvosokkal  s  energikusan  tiltakozik  Ferdinánd 
főherczegnek  .törvénytelen,  minden  polgári  ren- 
det és  bátorságot  lábbal  tapodó'  eljárása  ellen, 
a  ki  a  megfertőzött  vidékről  küldött  Sümeg 
környékére  katonaságot. 

Áldják  nevét  messze  földön,  s  a  költő  meg- 
valósulva látja  a  maga  sorsában  azt  az  ideált, 
melyet  regéiben  a  patriarchális  magyar  nemes- 
ről festett,  a  ki  jótevő,  nagylelkű  ura  népének. 
Jól  érzi  magát  a  kis  körben,  elvonultságában, 
A  ki  látni  akarja,  keresse  föl  otthonában,  s 
valóban  meg- meglátogatják  régi  barátai  és  tisz- 
telői, a  kiket  az  agg  költő  híre  csal  Sümegbe. 
Talán  a  legnagyobb  tisztelettel  egy  fiatal  főúr, 
Fáy  István  gróf  közeledik  hozzá,  a  ki  egyformán 
csodálta  benne  az  embert  s  a  Regék  költőjét. 
A  ki  maga  nem  mehetett,  levélben  vagy  versben 
rója  le  a  tisztelet  adóját,  s  egész  koszorút  lehetne 
fonni  a  hozzá  írt  üdvözlő  versekből.  Egy-egy 
hű  barátja,  mint  p.  o.  Petrich  András  generális, 
a  kivel  az  insurrectio  alkalmával  ismerkedett 
meg,  haláláig  kitartott  mellette. 

A  nagy  városba,  az  ország  szívébe  nem  vá- 
gyódik. Mit  is  keresne  a  tekintélyt  nem  tisztelő 
fiatalok  között,  Bajzáék  társaságában.  Kivénült 
belőle,  mint  az  öreg  Toldi  a  Lajos  király  ud- 
varából. Időnként  ugyan  megemlékeznek  róla: 
1842-ben  megválasztják  az  öcscse  emlékére  ala- 
pított Kisfaludy-társaságba,  a  következő  évben, 
hetvenedik  nevenapján,  Garay  kezdeményezé- 
sére, nagy  dalünnepet  rendeznek  tiszteletére, 
a  hol  Eötvös  báró  megnyitó  beszéde  után  vers- 
ben és  prózában  ünneplik.  Hiába,  az  agg  költő 
érzi,  hogy  nem  az  őszinte  elismerés,  hanem  a 
múlt  iránti  kegyelet  szól  belőlük. 

Régi  dicsősége  megfogyatkozott.  Az  1825. 
esztendövel,Vörösmarty  tüneményes  föllépésével, 
kezdett  halványodni.  Ugyanezen  év  belső  életé- 
ben is  nagy  fordulót  jelent.  Egyik  csapás  a 
másikat  követte.  Nem  anyagi  téren.  Gazdasága 
virágzott,  s  egy-egy  rossz  esztendő  kárát  pótolta 
a  következőnek  bő  termése.  Adóssága  szapo- 
rodott ugyan,  de  a  kölcsönvett  pénzt  gyümöl- 
csözőleg  helyezte  el :  dolgozott  benne  a  magyar 
nemes  földéhsége,  s  egyik  birtokot  a  másik  után 
szerezte.  A  csapások  ott  érték,  a  hol  legjobban 
fájtak,  a  lelkén.  Sorjában  kidőltek  mellőle,  a 
kik  szívéhez  közel  állottak.  1825-ben  meghalt 
atyja,  a  ki  ridegebb  és  igazságtalanabb  volt  fiá- 
hoz, mintsem  szívből  szerethette  volna,  de  azért 
fiúi  tisztelettel  ragaszkodott  hozzá.  Hosszadalmas 
és  kellemetlen  örökségi  pörbe  bonyolította  gyer- 
mekeit, s   bár   az  örökösök  kiegyeztek,   Sándor 

mégis  nagyon  megsínylette  a  viszálykodást  Mihály 
öcscsével,  atyjuk  kedveltjével.  Két  év  múlva  Bódi 
öcscsét,  1830-ban  pedig  legkedvesebb  testvérét,  a 
,mély  érzésű,  tiszta  eszű,  bájoló  módú'  Trézsit 
vesztette  el,  a  ki  közöttük  a  ,béke  angyala'  veit. 
Még  föl  sem  száradtak  könnyei,  mikor  Károly 
öcscsétől  kap  hírt.  hogy  rosszul  van  s  szeretné  őt 
látni.  Sógorával,  Farkas  Gáborral,  fölsiet  Pestre, 
hogy  utoljára  ölelje  szeretett  öcscsét,  a  kinek  ér- 
dekében testvéreivel,  sőt  még  atyjával  is  nem 
egyszer  szembe  szállott.  A  szálas,  erős  termetű, 
negyvenkétéves  férfit  összeaszva,  haldokolva  ta- 
lálja. Három  nap  múlva  kiterítették,  s  így  a 
kire  fáradságos  munkával  szerzett  vagyonát 
örökül  akarta  hagyni,  a  legfiatalabb  öcscse, 
megelőzte  öt,  az  öreget,  a  halálban. 

Még  súlyosabb  csapást  is  tartogatott  számára 
a  sors.  1832  tavaszán  meghalt  Szegedy  Rózsa. 
Bár  az  a  romantikus  köd,  melybe  a  költő  házas- 
ságát burkolta,  idők  jártával  mindjobban  elosz- 
lott, Kisfaludy  mindvégig  híven  szerette  hites- 
társát, tisztelte,  becsülte  benne  házának  gondos 
asszonyát.  Lassanként  annyira  megszokta  a  fele- 
sége nyújtotta  kényelmet,  rendet  és  gondtalan- 
ságot, hogy  nem  is  tudta  nélküle  elképzelni  az 
életet.  Pedig  házassága  nem  volt  teljesen  boldog. 
A  finom  szervezetű,  törékeny  Rózsa  már  leány- 
korában beteges  volt,  mint  asszony  , előbb  rit- 
kán, azután  sűrűn,  végül  állandóan'  betegeske- 
dett. Az  egészséges  természetű  férfinek  sok  gon- 
dot és    fájdalmat    okozott    feleségének    gyakori 

szenvedése  és  izgatott  kedélyállapota,  de  vissze- 
idézvén  emlékébe,  a  mit  a  Boldog  szerelem- 
ben  irt, 

A  test  pompás  szépségei 

Idővel  mind  romlandók ; 
Csak  a  lélek  kellemei 

Mind  halálig  állandók  .  .  . 

szeretettel  ápolta.  Vérző  szívvel  ugyan,  de  azt 
is  megbocsátotta  neki,  hogy  nem  teljesítette 
legszebb  reményét :  nem  tette  atyává.  Gyermeket, 
fiúgyermeket  szeretett  volna  minden  áron.  Fiút, 
a  kire  ráhagyja  nevét  és  vagyonát,  a  ki  az  újra 
híressé  tett  Kisfaludy  nevet  tovább  terjeszti  s 
az  ő  nyomdokain  hazafias  tagja  lesz  a  szent 
koronának.  Görcsösen  ragaszkodott  ehhez  a  vá- 
gyához. Napokat  töltött  orvosi  könyvek  tanul- 
mányozásával, egy  koponyán,  melyet  a  rajnai 
hadjárat  alkalmával  fegyvertársától,  a  francziák 
ellen  küzdő  Lavatertől  kapott,  iparkodott  meg- 
keresni a  termékenyítés  centrumát,  s  megállapí- 
tani, ő  benne  van-e  a  hiba.  Öregen,  betegen  is 
arról  álmodott,  hátha  megáldja  mégis  az  Isten 
utóddal!  A  hű  Eózsa  nem  tudott  segíteni  férje 
kínján.  Házasságkötésük  32  éves  fordulóját  kö- 
vető napon,  egy  szép  májusi  hajnallal  elhagyta 
férjét  örökre. 

A  fájdalom  elzsibbasztotta  Kisfaludy  szívét. 
A  mint  az  első  napok  kábultságából  életre  éb- 
redt, elhagyatottsága  perczről  perezre  jobban 
éreztette  vele,  mit  vesztett  az  odaadó,  hű  hit- 
vesben. Egyedül  állt  a  világban.  Mihály  öcscsé- 

töl  már  régen  elidegenedett  kapzsisága  ós  nagy- 
ralátó, tékozló  felesége  miatt,  János  mint  huszár- 
kapitány Budán  él  a  nádor  mellett,  Nanicza 
húga  pedig,  a  ki  ott  lakik  vele  egy  városban, 
maga  is  özvegységre  jutott  s  támaszra  szorul. 
Nincs  senkije,  a  ki  megosztaná  vele  az  élet 
terheit.  Cselédei  lopják,  ezüstjét,  ruháit  elhord- 
ják, nem  tudnak  kedve  szerint  főzni.  Mikor 
csúzos  bántalmai  kínozták,  ápolás  nélkül  maradt 
volna,  ha  a  jó  Nanicza  meg  nem  könyörül  rajta. 
Az  árván  maradt,  elkényeztetett  férj  kétségbeesve 
kiált  föl:  , Eletem  keserűség  és  bosszúság,  any- 
nyira,  hogy  úgy  nem  maradhatok,  mert  minden- 
ből kipusztulok'. 

A  sors  megszánta  az  öreg  költőt.  Nanicza 
gyermektelen  lévén,  már  régebben  egy  kis  leány- 
rokonukat vette  magához,  Vajda  Amáliát.  Az 
öreg  úr  szeme,  ha  esti  sétája  után  betért  húgához, 
örömmel  pihent  meg  a  gyorsan  fejlődő  Milikén, 
gyönyörködtette  kedves,  természetes  bája.  Addig 
gyönyörködött  benne,  míg  egyszer  végleg  rajta 
felejtette  szemét.  Annyi  szenvedélyen  keresztül 
ment  szíve  újra  föllángolt,  ,a  tüzzápor  egészen 
elborította',  mert  a  szerelem,  mint  egy  e  korból 
való  versében  írja : 

Mennél  korább,  annál  mulandóbb  és  hiúbb ; 
S  annál  erősb,  tartósb,  minél  később. 

Már  az  1833-iki  akadémiai  közgyűlésről  na- 
gyon vágyódott  haza  s  útját  Veszprémen  keresztül 
vette,  hogy  a  püspöktől   kieszközölje  &  dispen- 

satiót.  (Amália  nagyanyja  Kisfaludy-] eány  volt.) 
A  következő  év  elején  nőül  vette.  A  hatvankét 
éves  költő  8  alig  húsz  esztendős  felesége  a  ha- 
gyomány szerint  igen  boldog  házaséletet  éltek. 
De  nem  sokáig.  1841  első  napjaiban  Mili  meg- 
hűlt a  templomban  s  rövid  szenvedés  után  ja- 
nuár 7  én  újra  özvegygyé  tette  Kisfaludyt.  Innen 
kezdve  az  agg  költő  teljes  visszavonultságban 
élte  le  napjait,  bár  még  1842-ben  is  azt  írja 
húgának:  ,Már  akarva,  nem  akarva  vagy  meg 
kell  házasodnom  vagy  gazdasszonyt  kell  fogad- 
nom .  .  .  így,  mint  most  vagyok,  a  bosszúság 
emészt  meg.*  Vállalkozó  most  is  lett  volna,  de 
a  70  éves  költő  mégis  meggondolta  magát. 

Életének  utolsó  szakaszában,  1835-től  kezdve, 
jóformán  csak  a  megyegyűlések  kedvéért  mozdult 
ki  Sümegről.  Mint  tipikus  táblabíró,  rajongó 
híve  volt  a  vármegyerendszernek.  Érezte,  a  mit 
a  centralisták  dogmatikus  álláspontjukról  nem 
tudtak  belátni,  hogy  politikai  helyzetünk  saját- 
ságos alakulatai  miatt  a  vármegye  a  magyarság- 
nak és  alkotmánynak  egyetlen  bástyája  az  elle- 
nünk törő  császári  hatalommal  szemben.  Az  a 
hatalmas  fölbuzdulás,  mely  az  1821.  és  1822-iki 
erőszakos  kormányrendeletekre,  az  adó  törvény- 
telen fölemelésére  és  a  jogtalan  újonczozásra 
mindenfelé  támadt,  a  magyarságért  aggódó  szívét 
új  bátorsággal  töltötte  el.  Fokozta  bizalmát, 
hogy  Zala  vármegye,  Barssal  és  Nyitrával  egy 
időben,  először  tagadta  meg  az  engedelmességet 
a  királyi  biztosnak.  Azelőtt  is  szorgalmasan  Iá- 

togatta  a  negyedévenként  tartott  közgyűléseket, 
most  kettős  buzgalommal  őrködött  a  vármegye 
autonómiáján.  Ott  ült  komolyan,  figyelmesen  a 
zöld  asztalnál,  de  ritkán  szólalt  föl,  mert  hiány- 
zott szónoki  tehetsége.  Nem  volt  ura  gyorsan 
támadó  gondolatainak,  s  ha  rögtönöznie  kellett, 
elvesztette  lélekjelenlétét,  szava  elakadt.  Előre 
megfogalmazott  beszédei  azonban  hatásosak  vol 
tak.  Akár  az  elnyomott  lengyelek  érdekében  szó- 
lalt föl,  akár  a  jobbágytelkeket  bíró  nemesség 
megadóztatása  vagy  n  szólásszabadság  elnyomása 
ellen  tiltakozott,  akár  a  magyar  nyelv  tanítása 
ügyében  terjesztett  be  indítványt,  a  hazafias  tűz  s 
a  ma  már  kissé  terjengősnek  tetsző,  de  akkor 
kedvelt  részletező,  magyarázó  előadás  megtették 
hatásukat.  E  beszédeivel  olyan  tekintélyt  szerzett 
magának,  hogy  egy  ízben  egy  alispánjelölt  tőle 
kért  beszédet,  melyben  majd  megköszöni  a  vá- 
lasztást 8  programmot  ad  jövő  működésére. 

A  szó  helyett  inkább  tettekkel  működött. 
Eleinte,  míg  tartott  a  lethargia,  a  melybe  Ferencz 
kormánya  sűlyesztette  a  magyart,  inkább  köz- 
műveltségi téren  (a  magyar  stylus  curialis  meg- 
állapítása, a  vármegyei  könyvtár  igazgatása)  dol- 
gozott, mikor  azonban  a  nemzet  ébredni  kezdett, 
8  megrázta  az  ellenségeitől  nyakába  tett  jármot, 
akkor  Kisfaludy  is  a  politikai  térre  lépett.  Kö- 
vetséget vezetett  a  nádor  elé,  kérve,  orvosolja 
a  zalai  visszaéléseket,  majd  a  törvénytelen  ren- 
deletek korában  egy  pár  rokon  gondolkodású 
nemessel  szervezte  a  zalai  nemzeti    ellenállást. 

Ők  irányították  a  vármegyei  választásokat  is,  s 
midőn  egy  ízben  a  nemesség  a  főispáni  hely- 
tartó akarata  ellenére  választotta  meg  az  al- 
ispánt, nemcsak  a  főispán  rótta  meg  Kisfaludyt, 
hanem  följelentésére  a  király  is  megfenyítette 
őt  és  még  hat  zalai  nemest.  A  királyi  fenyíték- 
kel —  a  mely  különben  is  teljesen  jogtalan 
volt  —  nem  törődött  Kisfaludy,  bátran  vehette 
politikai  szereplésének  jutalmául.  A  diadalérzetet 
azonban  csakhamar  csüggedés  váltotta  föl. 

Az  idő  haladt,  s  politikája  lassanként  ép  úgy 
elmaradt  a  kortól,  mint  költészete.  Nem  volt 
Kisfaludy  reactionarius  politikus,  a  mivel  sokan 
vádolják,  csak  túlélte  korát,  s  az  idő  elrohant 
mellette.  Az  ő  nézetei  a  30-as  években  is  azok 
voltak,  mint  a  XVIII.  század  végén  —  s  ez  volt 
a  baj.  A  fiatal  nemzedék,  mely  a  XIX.  század 
hajnalán  született,  a  szabadság  és  egyenlőség 
eszméjén  fölnevelkedve,  a  rendi  Magyarország 
megdöntésével  demokratikus  alapon  akarta  föl- 
építeni az  új  Magyarországot,  a  nép  millióit  is 
befogadva  az  alkotmány  sánczai  közé.  A  vihar- 
nak első  szele  megérintette  Kisfaludyt.  Bár  a 
törekvésnek  egész  fontosságát  nem  ismerte  föl, 
megrezzent  és  elszorult  a  szíve. 

Féltette  a  régi  alkotmányt  és  hazáját,  mely 
gondolatában  az  előbbivel  elválaszthatatlanul 
össze  volt  kapcsolva. 

Ez  a  kapcsolat  volt  Kisfaludy  politikai  föl- 
fogásának egyetlen  hibája.  A  nemzet  fogalmat 
a  nemességre    korlátozván,  nem  volt  érzéke  az 

elnyomott  osztályok  politikai  egyenjogositása 
iránt.  Nem  volt  a  nép  ellensége,  sőt  mint  Orczy, 
Bessenyei  s  a  XVIII.  századi  többi,  nemes  szár- 
mazású író,  ő  is  kegyes  ura  volt  jobbágyainak, 
szívesen  hozzájárult,  hogy  a  szegény  nép  sorsán 
segítsenek.  De  politikai  jogokat  nem  volt  haj- 
landó neki  adni,  s  mikor  a  királyi  propositiókban 
fölmerült  az  a  Gustermann  és  Piringer  hangoz- 
tatta gondolat,  hogy  az  igazi  adó-alapnak  a 
földnek  s  nem  a  birtokos  személyének  kell  lenni, 
ebben  az  onus  inhaeret  fundo  elvben  ,nyolcz 
századnál  idősb  constitutiónknak  lélekharangját 
hallja  hangozni'.  Görcsösen  ragaszkodott  a  ne- 
messég adómentességéhez  s  a  nemesi  insurrectio 
kötelességéhez  —  érezvén,  hogy  egyik  a  másik 
nélkül  elképzelhetetlen  —  mert  azt  hitte,  hogy 
hazánk  elpusztul,  ha  a  nemesség  kiváltságait 
eltörlik.  Elmaradt  nézeteit  legnagyobb  erővel 
ós  legnagyobb  túlzással  abban  az  emlékiratban 
fejtette  ki,  melyet  1839-ben  terjesztett  a  nádor 
elé.  Mély  honfiúi  aggodalommal  kér  segítséget 
az  ultraliberalisok  s  a  velük  szövetkezett  pro 
testánsok  ellen,  kik,  bár  hazafiságukat  nem 
vonja  kétségbe,  a  wlibertas,  privilégium  inhaeret 
personaeo  elvet  megdöntve,  egyenlő  elbánásban 
kívánják  részesíteni  a  nemest  és  nem  nemest 
s  ezzel  végveszélybe  sodorják  az  országot. 

Ez  a  ma  már  képtelennek  látszó  elfogultság 
nem  volt  olyan  érthetetlen  hetven  évvel  ezelőtt. 
Az  általános  adókötelesség  azt  az  osztályát  fenye- 
gette a  nemzetnek,  a  mely   1848-ig  az  államot 

fönntartotta,  a  középnemesBÓgei  Kisfaludy  szívé- 
nek egész  szeretetével  ragaszkodott  ehhez  az 
osztályhoz,  mert 

A  közép  rend,  ez  a  nemzet  Szíve,  lelke  veleje 
Értelmi  képviselője  S  lelki  testi  ereje  .  .  . 

8  ha  ez  gyöngül,  gyöngül  a  magyarság  is  és 
nem  tud  ellenállni  az  osztrák  hatalmi  törek- 
véseknek. S  ki  mentse  meg  a  hazát?  A  kül- 
földön élő,  testben  és  lélekben,  nyelvben  és 
ruházatban  idegenné  vált  főúr,  a  kiről  a  költő 
hogarthi  ecsettel  fest  únos-úntalan  torzképet? 
A  városok  idegen  ajkú  polgársága  vagy  a  job- 
bágy, a  kit  agyonnyomnak  az  élet  terhei?  A  kö- 
vetkezmények nem  adtak  egészen  igazat  Kis- 
faludy pessimistikus  fölfogásának.  Aristokratiánk 
megmagyarosodott  és  élünkön  áll  a  nemzeti 
küzdelmek  idején,  polgárságunk  velünk  érez, 
de  a  jobbágy  fölszabadulása  után  sok  helyütt 
még  jobban  nyög  az  iga  alatt,  s  faj  magyar 
nemességünk  elszegényedése  kimondhatatlan 
kárára  van  magyarságunknak. 

Egyébként,  különösen  a  mi  államjogi  hely- 
zetünket illeti,  rendkívül  tisztán  látott.  Tudott 
sok  mindent,  a  mit  korában  a  hazafiak  nagy 
része  nem  látott  oly  élesen:  hogy  a  mohácsi 
veszedelem  volt  sírja  nemzeti  önnállóságunknak 
s  nem  a  török,  hanem  a  német  révén ;  hogy 
uralkodóink,  épen,  mert  idegen  államok  fejei  is 
voltak,  fejlődésünket  akaratlanul  is  gátolták ; 
hogy  a  hagyományos  bécsi  politika,  támogatva 

Ügyetlen  diplomatáitól  ós  hadvezéreitől,  Magyar- 
ország beolvasztását  tűzte  ki  czélul ;  s  tudta  azt 
is,  hogy  ebben  a  törekvésben  nemcsak  a  német, 
hanem  a  magyar  tanácsosok  is  támogatták.  Po- 
litikai ideálja  is  nemcsak  a  nemzet  múltjának 
ismeretén,  hanem  a  kor  követelményeinek  figye- 
lembevételén alapult,  úgy,  a  mint  később  meg 
is  valósult :  alkotmányos  monarchia,  mely  ép 
oly  távol  áll  a  kommün  borzalmaitól,  mint  a 
despotismustól,  a  törvény  uralma,  mely  erösebb 
legyen,  mint  maga  a  király,  a  nemzetnek  fele- 
lős kormány,  mely  az  Ausztriával  közös  ügye- 
ket vegyes  ülésben  intézze  el  az  osztrák  kor- 
mánynyal. Csak  arra  figyelmeztette  az  ország- 
gyűlést, hogy  a  királyi  hatalmat  törvényekkel 
ki  ne  terjeszszék.  ,óva  vagy  kötés  alatt  vagy 
épen  semmit  nem  kell  a  minden  erőt  markában 
tartó  királyi  hatalomra  bízni,  mert  a  közmondás 
szerint,  ha  kis  ujját  nyújtja  néki  a  nemzet,  igen 
hajlandó  az  mindjárt  az  egész  kezet  elfoglalni'. 
Végül  volt  Kisfaludynak  mint  politikusnak 
egy  olyan  érdeme,  a  melyért  ellenfelei  dicséretét 
csak  úgy  megérdemli,  mint  jó  barátaiét :  úgy 
szerette  hazáját,  mint  kevés  magyar.  Nem  túlzás 
vagy  hivalkodás,  a  mit  egy  hazájához  intézett 
fohászban  tolmácsol: 

Elv&nom,  hogy  ón  helyettem  Száz  jobb  fia(}  nőhessen, 
De  nem  termend,  ki  nálamnál  Téged  jobban  szeressen  . .  . 

Erről  a  nagy  faj  szeretetről  beszél  minden,  a  mi 
tőle  származik:  szónoklatai,    írásai,    tettei  egy- 

aránt.  Minden  sora,  szava  a  magyarság  izzó 
szeretetében  edződött  meg,  kezdve  a  Himfy 
11.  részétől  végrendeletéig,  melyben  kiköti, 
hogy  vagyonát  csak  az  birhatja,  ,a  ki  a  nemzeti 
nyelvet  jól  beszéli'.  Midőn  a  nádorral  Füreden 
szántszándékkal  beszél  fennhangon,  hogy  a  kö- 
zönség is  meggyőződhessék  a  főlierczeg  magyar 
nyelvi  jártasságáról,  ép  úgy  a  magyarság  szere- 
tete dolgozik  benne,  mint  mikor  Zala  vármegye 
1831-iki  közgyűlésén  a  sümegi  termését  elpusz- 
tító jégverést  föl  sem  veszi,  mert  ugyanakkor 
hirdették  ki  az  1830:  VIII.  törvényczikket,  mely 
a  magyar  nyelvet  ,kormány nyelvvé'  tette. 

Hazaszeretetének  legékesebben  szóló  bizonyí- 
téka utolsó  költői  munkája,  a  Regeköltőnek 
hattyúdala,  egy  16  énekre  terjedő  költemény, 
melybe  beleöntötte  hazafiúi  szívének  minden 
örömét,  minden  keserűségét,  szeretetét  és  gyűlö- 
letét, gondolatait  és  ítéleteit.  Öreg  fővel  kezdette, 
a  30-as  évek  legvégén,  s  az  utolsó  strófák  le- 
írásában megakadályozta  halála,  de  ifjúi  tűzzel 
és  könnyedséggel  írta  mindvégig.  Az  I — VIII. 
ének  Magyarország  kritikai  története  Mária  Teré- 
ziától 1840-ig,  a  második  fele  saját  életének 
verses  rajza.  Érdekes  mind  a  kettő.  A  történeti 
áttekintés,  mely  nagy  vonásokban  hazánk  tör- 
ténetéből száz  év  politikai  fejleményeit  mutatja 
be,  nem  abban  az  értelemben  kritikai,  a  mint 
ma  használjuk  a  szót,  nem  a  forrásokat  bírálja, 
hanem  az  embereket.  Erősen  egyéni  színezetű. 
Az  a  melancholia  borong  rajta,  a  mely  Tacitus 

Annales-én,  de  ő  is  ép  oly  elfogult,  mint  a 
Caesarok  ostora,  az  aristokratikus  köztársaság 
párthíve.  Pusztán  a  bécsi  kezet  s  a  gonosz 
mágnásokat  teszi  nyomorúságunkért,  a  politikai 
elnyomásért,  felelőssé,  megfeledkezik  arról,  hogy 
részben  magunk  voltunk  mindennek  oka.  Viszont 
loyalis  alattvaló  létére,  azt  a  kevés  jót,  a  mi 
Ferencz  és  Ferdinánd  uralkodása  alatt  történt, 
egészen  az  uralkodóknak,  a  rosszat  pedig  taná- 
csosainak tudja  be.  Gyakran  igazságtalan,  de 
meggyőződésből,  a  nemzet  vezérei  iránt  azonban, 
még  ha  politikájuk  nem  is  egyezett  az  övével, 
csak  dicsérő  szava  van  :  Széchenyi,  Wesselényi, 
Deák  érdemeit  lelkesen  dicsőíti.  A  verses  élet- 
rajz nemcsak  becses  adalékokat  nyújt  a  költő 
életének  és  műveinek  ismeretéhez,  hanem  életé- 
nek változatos  fordulatait  a  költészet  és  haza- 
fiúság kettős  fényével  megvilágítva,  mint  olvas- 
mány is  kedves  és  vonzó.  A  költő  csak  testben 
öregedett  meg,  lélekben  és  szívben  mindég  ifjú 
maradt. 

A  Hattyúdal  nem  volt  kiadásra  szánva.  Mint 
később  Arany,  Kisfaludy  sem  akart  koldusként 
meghalni,  «a  ki  semmit  sem  hagyott ».  Jó  em- 
bereinek s  vendégeinek  fölolvasott  belőle  részle- 
teket, egy  pár  versszaka  meg  is  jelent  1843-ban  a 
Honderű'hen,  de  az  egészet  az  utókornak  szánta 
s  elrejtette  fiókjába. 

Volt  abban  a  fiókban  még  egy  készülő 
munka.  Valahányszor  megpillantotta  a  sír  szé- 
lén álló  költő,  mély  fájdalom   fogta  el   szívét : 

eszébe  jutott  egyetlen  kötelessége,  melyet  nem 
teljesített,  egyetlen  adóssága,  melyet,  ha  nem 
siet,  magával  visz  a  sírba.  Az  1809-iki  in- 
siirrectio  története  volt  ez.  Harmincz  éve  égette 
lelkét  ez  a  seb.  Onnan  kezdve,  hogy  a  király 
ós  a  nádor  számára  készített  jelentését  eltemet- 
ték a  titkos  levéltárba,  élete  legfontosabb  föl- 
adatának azt  tartotta,  hogy  a  mit  elmondott  az 
uralkodónak,  mondja  el  nemzetének  is,  hogy 
megírja  részletesen  és  hitelesen  az  utolsó  ne- 
mesi fölkelés  történetét.  A  fölkelés  naplója,  az 
összes  jelentések,  rendeletek,  parancsok  hű  má- 
solata kezében  volt,  csak  rendbe  kellett  volna 
szedni  az  adatokat,  összefűzni  az  eseményeket 
és  oki  kapcsolatba  állítva  a  tényeket,  pragma- 
tikus történetté  alakítani  a  lélektelen  tömeget. 
Többször  hozzáfogott,  de  érezvén,  hogy  az  adatok 
nem  az  ő  tulajdona,  csak  megbízásként  kerültek 
kezébe,  nem  merte  megvalósítani  tervét,  míg 
az  udvar  bele  nem  egyezik.  Kérte  is  az  enge- 
delmet rá  a  nádortól,  de  a  mint  az  insurrectió- 
ról  kezdett  beszélni,  egykori  gazdája  másra 
terelte  a  beszédet.  A  hallgatag  ,deferri  nunc 
non  posse'  tilalomfát  állított  eléje.  Hallgatnia 
kellett,  8  ez  a  hallgatás  annál  fájdalmasabb  volt, 
mert  az  új  politikus  nemzedék  a  nemesség 
kiváltságainak  eltörlését  elsősorban  azon  a  jogon 
követelte,  hogy  a  nemesség  az  adómentesség 
alapját,  az  ország  fegyverrel  való  megvédését, 
nem  teljesíti.  Nem  szűntek  meg  az  1 809-iki  föl- 
kelésre hivatkozni:  íme,    egyszer  lett  volna  al- 

Caászár  Ele^nér:  Kisfaludy  Sándor.  11 

kalma  a  nemességnek  tanúságot  tenni,  hogy 
nem  hiába  élvezi  kiváltságait  s  akkor  is  meg- 
szaladt az  ellenségtől.  Még  gúnyra  sem  ér- 
demesitették,  csak  nevettek  rajta  s  mulattak 
az  insurrectióról  szárnyra  kelt  szállóigéken. 
Hangoztatták,  hogy  az  insurrectio  többé  nem 
fog  szerepelni  nemzetünk  életében,  az  intézmény 
teljesen  elkorhadt,  modern,  állandó  katonaság- 
gal szemben  nem  állja  meg  a  helyet.  Mindez, 
jól  látta  Kisfaludy,  oda  irányult,  hogy  a  köte- 
lességek elmulasztása  fejében  fosztassék  meg  a 
nemesség  kiváltságaitól. 

Eisfaludyban  forrt  az  indulat,  de  némának 
kellett  maradnia,  holott  —  a  mint  ő  gondolta  — 
könnyen  bebizonyíthatta  volna,  hogy  nem  az 
intézmény  rossz,  hanem  a  vezetés  volt  a  hibás, 
s  a  magyar  nemesség  vitézségéhez  nem  fér  a 
legkisebb  gáncs  sem.  Harmincznégyévi  fájdalmas 
hallgatás  után  1843-ban  olvasta  Kossuth  híres 
czikkét  a  Pesti  Hirlaph&n,  melyben  a  tőle  is 
nagyra  tartott  államfórfiú,  akkor  még  ,hirlapíró*, 
a  győri  ütközetet  ((évkönyveink  fekete  lapjának* 
nevezi  s  a  kudarcz  okát  nem  annyira  a  készü- 
letlenségben  ós  a  hiányos  fegyverekben  keresi, 
mint  inkább  a  lelkesedés  hiányában.  Kisfaludy 
most  már  kifakadt.  Erővel  telt  Nyílt  levelet 
intézett  Kossuthoz,  visszautasítja  a  rágalmakat, 
bebizonyítja  tényekkel,  hogy  a  nemesség  lelke- 
sedése úgy  a  jelentkezés  alkalmával,  mint  a 
csatában  meghaladt  minden  várakozást,  és  meg- 
rója, hogy  ö,  kinek  szavai   nemsokára  a  törté- 

nelem  lapjaira  kerülnek,  könnyelműen,  hallomás 
után  mondott  véleményt.  A  választ  Kossuth 
kiszedette,  de  a  censor  nem  engedte  kinyomatni. 
Kossuth  egy  szíves  levél  kíséretében  megkül- 
dötte  a  kefelevonatot  a  költőnek  s  meghajolt 
érve  előtt,  elismerte,  hogy  az  1809-iki  fölkelés 
alkalmával  a  nemesség  eleget  tett  kötelességének. 
Az  intézményről  magáról  természetesen  nem 
változott  meg  a  véleménye. 

Kisfaludy  le  volt  sújtva.  Hát  már  tilos  a 
puszta  szó  is,  a  rideg  igazság,  csak  azért,  mert 
a  hatalmasok  fülének  nem  kellemes  ?  Az  önkény 
erőszakoskodására  föltámadt  benne  a  megsértett 
nemes  daczossága :  kezében  van  a  fegyver,  meg- 
forgatja a  hatalmasok  akarata  ellenére,  megírja 
az  insurrectio  történetét  a  nádor  beleegyezése 
nélkül.  De  sietni  kell.  ,Szorít  az  idő,  mely  egy 
feneketlen,  setét  mélységre  mutat,  melyben  ezen 
szavak  lebegnek:  volt  —  nincsen!*  Nem  baj. 
Hátralévő  életét  egészen  e  magasztos  hivatásnak 
szenteli.  Egészsége  is  megrendült  A  rheuma 
és  az  aranyér,  mely  az  insurrectio  óta  időnként 
megkínozta,  most  erős  hurut  kíséretében  állan- 
dóan támadja  egészségét.  De  vannak  nyugodt 
órái,  ezeket  fogja  kihasználni.  Pénze  sincs. 
Gazdasága  nagyértékű,  de  ha  földművelés  helyett 
íróasztala  mellett  ül,  akkor  nem  kerül  belőle 
annyi,  a  mi  a  mindennapi  kenyérre  is  elég. 
Ezen  is  tud  segíteni.  Megkéri  Batthyányi  Fülöp 
herczeget,  a  ki  vele  együtt  vitézkedett  1809-ben, 
vegye  át   birtokainak    egy   részét  s  előlegezzen 

anoyit,  hogy  pár  évig  gondtalanul  megélhessen 
belőle.  A  herczeg  azonban  ,egy  fenséges  személy 
iránti  tiszteletből'  elutasította  az  ajánlatot. 

Ez  a  csapás  egészen  megtörte  a  költőt.  Meg 
is  hűlt  s  hetekig  tartó  lázba  esett.  A  testi  szen- 
vedésnél jobban  gyötörte  őt  az  a  kérdés,  ki 
védelmezi  meg  majd  ezután  az  insurrectiót. 
Hármuk  közül,  a  kik  ismerik  történetét,  a  ná- 
dorra nem  számíthat,  Beckers  gróf  halott,  ő 
testben-lélekben  megtörve,  csak  árnyék  már. 
A  legyőzött  ellenfélhez  fordul.  1844.  máj.  20  án 
egy  megható  levélben  szívére  köti  Kossuthnak, 
hogy  halála  után  vegye  át  az  ő  szerepét  és 
védelmezze  meg  a  nemesi  fölkelést  a  méltatlan 
rágalmak  ellen. 

Mikor  e  levelét  írta,  már  eljutott  ,a  lét  és 
nem  lét  közt  vont  határszélre'.  Félév  múlva, 
1844.  okt.  28  án,  azzal  a  , szívemelő  önérzettel 
s  öntudattal,  hogy  látta  ébredni,  életre  kelni  s 
erősülni,  magasúlni  a  nemzeti  lelket,  mely  e 
veszni  indult  magyar  nemzetnek  életét  még 
tovább  is  fenntarthatja,  mihez  cselekvőleg  csekély 
tehetsége  szerint  ő  is  hozzájárult'  —  megtért 
őseihez,  pár  évvel  előbb,  mintsem  az  ő  szeretett 
hazája,  a  rendi  Magyarország,  összeomlott. 

